open-index/open-wikipedia-markdown huggingface dataset:
ਬੰਗਲਾਦੇਸ਼ ਵਿੱਚ ਖੇਡਾਂ

**ਬੰਗਲਾਦੇਸ਼ ਵਿੱਚ ਖੇਡਾਂ** ਦਾ ਕਾਫੀ ਰੁਝਾਨ ਹੈ ਅਤੇ ਇਹ ਮਨੋਰੰਜਨ ਦੇ ਮੁੱਖ ਸਾਧਨਾਂ ਵਿੱਚੋੰ ਇੱਕ ਹਨ। ਖੇਡਾਂ ਬੰਗਲਾਦੇਸ਼ ਦਾ ਸੱਭਿਆਚਾਰ ਦਾ ਮੁੱਖ ਅੰਗ ਮੰਨੀਆਂ ਜਾਂਦੀਆਂ ਹਨ। ਕਬੱਡੀ ਇੱਥੋਂ ਦੀ ਰਾਸ਼ਟਰੀ ਖੇਡ ਹੈ। ਇਸ ਤੋਂ ਇਲਾਵਾ ਕ੍ਰਿਕਟ ਅਤੇ ਫੁੱਟਬਾਲ ਇੱਥੇ ਸਭ ਤੋਂ ਜਿਆਦਾ ਪਸੰਦ ਕੀਤੀਆਂ ਜਾਂਦੀਆਂ ਹਨ। ਬੰਗਲਾਦੇਸ਼ ਨੇ ਉਸ ਸਮੇਂ ਬਹੁਤ ਵੱਡੀ ਪ੍ਰਾਪਤੀ ਹਾਸਿਲ ਕੀਤੀ ਜਦੋਂ ਬੰਗਲਾਦੇਸ਼ ਕ੍ਰਿਕਟ ਟੀਮ ਨੇ ਇੱਕ ਦਿਨਾ ਅੰਤਰਰਾਸ਼ਟਰੀ ਕ੍ਰਿਕਟ ਵਿੱਚ 2015 ਵਿੱਚ ਵਿਸ਼ਵ ਦੀਆਂ ਤਿੰਨ ਚੋਟੀ ਦੀਆਂ ਟੀਮਾਂ ਨੂੰ ਹਰਾ ਦਿੱਤਾ ਸੀ। ਉਸਨੇ ਪਾਕਿਸਤਾਨ ਕ੍ਰਿਕਟ ਟੀਮ ਨੂੰ ਕ੍ਰਿਕਟ ਲੜੀ ਵਿੱਚ 3-0 ਨਾਲ ਹਰਾ ਕੇ ਸਭ ਨੂੰ ਹੈਰਾਨ ਕਰ ਦਿੱਤਾ ਸੀ। ਇਸ ਤੋ ਬਾਅਦ ਫਿਰ ਇੱਕ ਹੋਰ ਅਜਿਹਾ ਮੌਕਾ ਆਇਆ ਜਦੋਂ ਉਸਨੇ ਭਾਰਤੀ ਕ੍ਰਿਕਟ ਟੀਮ ਨੂੰ ਜੂਨ 2015 ਵਿੱਚ 2-1 ਨਾਲ ਹਰਾ ਕੇ ਕ੍ਰਿਕਟ ਲੜੀ ਜਿੱਤ ਲਈ ਸੀ। ਆਮ ਪ੍ਰਚਲਿਤ ਖੇਡਾਂ ਜਿਵੇਂ ਕਿ ਤੈਰਾਕੀ, ਕਬੱਡੀ, ਬੋਲੀ ਖੇਲਾ, ਲਾਠੀ ਖੇਲਾ ਆਦਿ ਇਹ ਖੇਡਾਂ ਪੇਂਡੂ ਖੇਤਰ ਵਿੱਚ ਬਹੁਤ ਖੇਡੀਆਂ ਜਾਂਦੀਆਂ ਹਨ। ਜਦ ਕਿ ਵਿਦੇਸ਼ੀ ਖੇਡਾਂ ਜਿਵੇਂ ਕਿ ਹਾਕੀ, ਵਾਲੀਬਾਲ, ਹੈਂਡਬਾਲ, ਗੋਲਫ਼, ਬੈਡਮਿੰਟਨ ਆਦਿ ਇਹ ਖੇਡਾਂ ਸ਼ਹਿਰੀ ਖੇਤਰ ਵਿੱਚ ਵਧੇਰੇ ਖੇਡੀਆਂ ਜਾਂਦੀਆਂ ਹਨ। "ਰਾਸ਼ਟਰੀ ਖੇਡ ਸਭਾ" (ਐਨਐਸਸੀ) ਇੱਥੋ ਦੀ ਮੁੱਖ ਸਭਾ ਹੈ ਜੋ ਕਿ ਹੋਰ ਸਾਰੀਆਂ ਖੇਡਾਂ ਨੂੰ ਨਿਯੰਤਰਿਤ ਕਰਦੀ ਹੈ। ਬੰਗਲਾਦੇਸ਼ ਵਿੱਚ 42 ਵੱਖ-ਵੱਖ ਖੇਡ ਸੰਘ ਇਸ ਸਭਾ ਤੋਂ ਮਾਨਤਾ-ਪ੍ਰਾਪਤ ਹਨ। ਇੱਥੇ "ਬੰਗਲਾਦੇਸ਼ ਖੇਡਾਂ" ਨਾਮ ਦਾ ਬਹੁ-ਖੇਡ ਟੂਰਨਾਮੈਂਟ ਕਰਵਾਇਆ ਜਾਂਦਾ ਹੈ ਜਿਸ ਵਿੱਚ ਵੱਖ-ਵੱਖ ਜ਼ਿਲ੍ਹਿਆਂ ਦੇ ਖਿਡਾਰੀ ਭਾਗ ਲੈਂਦੇ ਹਨ ਅਤੇ ਇਹ ਟੂਰਨਾਮੈਂਟ ਬੰਗਲਾਦੇਸ਼ ਵਿੱਚ ਖੇਡਾਂ ਲਈ ਕਾਫੀ ਉਤਸ਼ਾਹ ਭਰਿਆ ਹੁੰਦਾ ਹੈ।
## ਕ੍ਰਿਕਟ
**ਬੰਗਲਾਦੇਸ਼ ਰਾਸ਼ਟਰੀ ਕ੍ਰਿਕਟ ਟੀਮ** () ਜਿਸਨੂੰ ਕਿ 'ਟਾਈਗਰਜ਼' ਵੀ ਕਿਹਾ ਜਾਂਦਾ ਹੈ, ਇੱਕ ਰਾਸ਼ਟਰੀ ਕ੍ਰਿਕਟ ਟੀਮ ਹੈ ਜੋ ਬੰਗਲਾਦੇਸ਼ ਲਈ ਅੰਤਰਰਾਸ਼ਟਰੀ ਪੱਧਰ 'ਤੇ ਕ੍ਰਿਕਟ ਖੇਡਦੀ ਹੈ। ਇਸ ਟੀਮ ਦਾ ਦੇਖ-ਰੇਖ ਦੀ ਜਿੰਮੇਵਾਰੀ ਬੰਗਲਾਦੇਸ਼ ਕ੍ਰਿਕਟ ਬੋਰਡ ਕਰਦਾ ਹੈ। ਬੰਗਲਾਦੇਸ਼ ਕ੍ਰਿਕਟ ਟੀਮ ਅੰਤਰਰਾਸ਼ਟਰੀ ਕ੍ਰਿਕਟ ਸਭਾ ਦੀ ਪੂਰੀ ਮੈਂਬਰ ਹੈ ਅਤੇ ਇਹ ਟੀਮ ਟੈਸਟ ਕ੍ਰਿਕਟ, ਇੱਕ ਦਿਨਾ ਅੰਤਰਰਾਸ਼ਟਰੀ ਅਤੇ ਟਵੰਟੀ ਟਵੰਟੀ ਅੰਤਰਰਾਸ਼ਟਰੀ ਕ੍ਰਿਕਟ ਖੇਡਦੀ ਹੈ। ਇਸ ਟੀਮ ਨੇ ਨਵੰਬਰ 2000 ਵਿੱਚ ਭਾਰਤੀ ਕ੍ਰਿਕਟ ਟੀਮ ਖਿਲਾਫ਼ ਢਾਕਾ ਵਿਖੇ ਆਪਣਾ ਪਹਿਲਾ ਟੈਸਟ ਮੈਚ ਖੇਡਿਆ ਸੀ। ਟੈਸਟ ਕ੍ਰਿਕਟ ਖੇਡਣ ਵਾਲੀ ਇਹ ਦਸਵੀਂ ਰਾਸ਼ਟਰੀ ਟੀਮ ਸੀ।

31 ਮਾਰਚ 1986 ਨੂੰ ਬੰਗਲਾਦੇਸ਼ ਦੀ ਕ੍ਰਿਕਟ ਟੀਮ ਨੇ ਪਾਕਿਸਤਾਨ ਕ੍ਰਿਕਟ ਟੀਮ ਖਿਲਾਫ਼ ਆਪਣਾ ਪਹਿਲਾ ਇੱਕ ਦਿਨਾ ਅੰਤਰਰਾਸ਼ਟਰੀ ਮੈਚ ਖੇਡਿਆ ਸੀ, ਇਹ ਮੈਚ 1986 ਏਸ਼ੀਆ ਕੱਪ ਵਿੱਚ ਹੋ ਰਿਹਾ ਸੀ। ਜਿਆਦਾ ਸਮਾਂ ਬੰਗਲਾਦੇਸ਼ ਵਿੱਚ ਫੁੱਟਬਾਲ ਬਹੁਤ ਪ੍ਰਚਲਿਤ ਰਹੀ ਅਤੇ ਕ੍ਰਿਕਟ ਕੇਵਲ ਸ਼ਹਿਰੀ ਖੇਤਰਾਂ ਵਿੱਚ ਹੀ ਖੇਡੀ ਜਾਂਦੀ ਸੀ। 1990 ਦੇ ਦਹਾਕੇ ਵਿੱਚ ਕ੍ਰਿਕਟ ਨੇ ਫੁੱਟਬਾਲ ਮੁਕਾਬਲੇ ਕਾਫੀ ਲੋਕ-ਪ੍ਰਿਯਤਾ ਹਾਸਿਲ ਕਰ ਲਈ।
 ਮੈਚ ਖੇਡਿਆ]]

## ਹਵਾਲੇ
ਸ਼੍ਰੇਣੀ:ਬੰਗਲਾਦੇਸ਼
ਸ਼੍ਰੇਣੀ:ਵਿਕੀਪੀਡੀਆ ਏਸ਼ੀਆਈ ਮਹੀਨਾ 2016
ਬੰਗਲਾਦੇਸ਼ ਵਿੱਚ ਧਰਮ

ਬੰਗਲਾਦੇਸ਼ ਸੰਵਿਧਾਨਿਕ ਤੌਰ 'ਤੇ ਇੱਕ ਧਰਮ ਨਿਰਪੇਖ ਦੇਸ਼ ਹੈ। ਸੰਵਿਧਾਨ ਨੂੰ ਹਟਾ ਕੇ ਫਿਰ ਇਸਨੂੰ ਬਹਾਲ ਕਰ ਦਿੱਤਾ ਗਿਆ ਸੀ। ਪਰੰਤੂ ਦੂਸਰੇ ਧਰਮਾਂ ਮੁਕਾਬਲੇ ਬੰਗਲਾਦੇਸ਼ ਵਿੱਚ ਇਸਲਾਮ ਨੂੰ ਵਧੇਰੇ ਮਾਨਤਾ ਦਿੱਤੀ ਜਾਂਦੀ ਹੈ ਅਤੇ ਇਸਲਾਮ ਹੀ ਇੱਥੋਂ ਦਾ ਮੁੱਖ ਧਰਮ ਹੈ। ਇਸਲਾਮ ਬੰਗਲਾਦੇਸ਼ ਦਾ ਸਭ ਤੋਂ ਵੱਡਾ ਧਰਮ ਹੈ ਕਿਉਂਕਿ ਇਸ ਦੇਸ਼ ਦੀ ਕੁੱਲ ਜਨਸੰਖਿਆ ਦਾ 88% ਹਿੱਸਾ ਇਸਲਾਮ ਧਰਮ ਨੂੰ ਮੰਨਣ ਵਾਲਾ ਹੈ ਅਤੇ ਇਸ ਤੋਂ ਇਲਾਵਾ ਹਿੰਦੂ ਧਰਮ ਅਤੇ ਬੁੱਧ ਧਰਮ ਇੱਥੋਂ ਦੇ ਕਾਫੀ ਲੋਕਾਂ ਦਾ ਧਰਮ ਹੈ। ਇਸਾਈ, ਸਿੱਖ ਅਤੇ ਨਾਸਤਿਕ ਇੱਥੇ ਬਹੁਤ ਘੱਟ ਹਨ। 2003 ਦੇ ਅੰਤ ਵਿੱਚ ਹੋਈ ਮਰਦਮਸ਼ੁਮਾਰੀ ਨੇ ਇਹ ਸਾਫ਼ ਕਰ ਦਿੱਤਾ ਸੀ ਕਿ ਕੋਈ ਵੀ ਨਾਗਰਿਕ ਆਪਣੀ ਇੱਛਾ ਅਨੁਸਾਰ ਕਿਸੇ ਵੀ ਮਾਨਤ ਧਰਮ ਨੂੰ ਮੰਨ ਸਕਦਾ ਹੈ। ਬੰਗਲਾਦੇਸ਼ ਕੇਵਲ ਇਸਲਾਮ, ਇਸਾਈ, ਹਿੰਦੂ ਧਰਮ ਅਤੇ ਬੁੱਧ ਧਰਮ ਨੂੰ ਮਾਨਤਾ ਦਿੰਦਾ ਹੈ।

## ਇਸਲਾਮ
 ਵਿੱਚ ਬਣੀ ਇੱਕ ਰਾਸ਼ਟਰੀ ਮਸਜਿਦ]]

ਬੰਗਲਾਦੇਸ਼ ਵਿੱਚ 87% ਲੋਕ ਮੁਸਲਮਾਨ ਹਨ।ਮੁਸਲਿਮ ਇੱਥੋਂ ਦਾ ਮੁੱਖ ਭਾਈਚਾਰਾ ਹੈ ਅਤੇ ਉਹਨਾਂ ਦੀ ਗਿਣਤੀ ਬੰਗਲਾਦੇਸ਼ ਦੀਆਂ ਸਾਰੀਆਂ (ਅੱਠ) ਡਿਵੀਜ਼ਨਾਂ ਵਿੱਚ ਸਭ ਤੋ ਵੱਧ ਹੈ। ਜੇਕਰ ਵੇਖਿਆ ਜਾਵੇ ਤਾਂ ਬੰਗਲਾਦੇਸ਼ ਵਿੱਚ 'ਬੰਗਾਲੀ ਮੁਸਲਮਾਨ' ਲੋਕ ਹਨ, ਥੋੜ੍ਹੀ ਗਿਣਤੀ ਵਿੱਚ ਬਿਹਾਰੀ ਅਤੇ ਰੋਹੀਂਗੇ ਵੀ ਇੱਥੇ ਰਹਿੰਦੇ ਹਨ। ਬੰਗਲਾਦੇਸ਼ ਦੇ ਜਿਆਦਾਤਰ ਮੁਸਲਮਾਨ ਸੁੰਨੀ ਹਨ ਅਤੇ ਇੱਥੇ 'ਸਈਆ' ਅਤੇ 'ਅਹਿਮਦੀਆ' ਭਾਈਚਾਰਾ ਵੀ ਥੋੜ੍ਹੀ ਗਿਣਤੀ ਵਿੱਚ ਵਸਿਆ ਹੋਇਆ ਹੈ। ਇਨ੍ਹਾਂ ਵਿੱਚੋਂ ਸਈਆ ਲੋਕ ਜਿਆਦਾਤਰ ਸ਼ਹਿਰੀ ਖੇਤਰਾਂ ਵਿੱਚ ਰਹਿੰਦੇ ਹਨ। ਮਸਲਮਾਨ ਲੋਕ ਆਪਣੇ ਤਿਉਹਾਰ ਇੱਥੇ ਬੜੀ ਧੂਮ-ਧਾਮ ਅਤੇ ਸ਼ਰਧਾ ਨਾਲ ਮਨਾਉਂਦੇ ਹਨ।
## ਹਿੰਦੂ ਧਰਮ
ਹਿੰਦੂ ਧਰਮ ਇੱਥੋ ਦਾ ਦੂਸਰਾ ਸਭ ਤੋਂ ਵੱਡਾ ਧਰਮ ਹੈ। ਇੱਥੋ ਦੇ 17 ਮਿਲੀਅਨ ਲੋਕ ਆਪਣੇ ਆਪ ਨੂੰ ਹਿੰਦੂ ਕਹਿੰਦੇ ਹਨ। ਬੰਗਲਾਦੇਸ਼ ਦੀ ਕੁੱਲ ਜਨਸੰਖਿਆ ਦਾ 12% ਭਾਗ ਹਿੰਦੂ ਧਰਮ ਨੂੰ ਮੰਨਣ ਵਾਲੇ ਲੋਕਾਂ ਦਾ ਹੈ। 
ਜੇਕਰ ਜਨਸੰਖਿਆ ਪੱਖੋਂ ਵੇਖਿਆ ਜਾਵੇ ਤਾਂ ਬੰਗਲਾਦੇਸ਼ ਦੁਨੀਆ ਦਾ ਤੀਸਰਾ ਦੇਸ਼ ਹੈ, ਜਿੱਥੇ ਸਭ ਤੋਂ ਵੱਧ ਹਿੰਦੂ ਧਰਮ ਨੂੰ ਮੰਨਣ ਵਾਲੇ ਲੋਕ ਹਨ। ਭਾਰਤ ਅਤੇ ਨੇਪਾਲ ਵਿੱਚ ਸਭ ਤੋਂ ਵੱਧ ਹਿੰਦੂ ਲੋਕ ਰਹਿੰਦੇ ਹਨ ਸੋ ਬੰਗਲਾਦੇਸ਼ ਦਾ ਸਥਾਨ ਤੀਸਰਾ ਹੈ। ਇੱਥੋਂ ਦੇ ਹਿੰਦੂ ਲੋਕ 'ਬੰਗਾਲੀ ਹਿੰਦੂ' ਕਹਾਉਂਦੇ ਹਨ, ਪਰ ਕਿਤੇ ਕਿਤੇ ਭਾਰਤੀ ਕਬੀਲੇ ਦੇ ਲੋਕ ਵੀ ਇੱਥੇ ਮੌਜੂਦ ਹਨ।

ਬੰਗਲਾਦੇਸ਼ ਦੇ ਅੰਕੜਿਆਂ ਅਨੁਸਾਰ ਇਸ ਦੇਸ਼ ਵਿੱਚ 1,75,56,678 ਹਿੰਦੂ ਹਨ ਅਤੇ ਇਹ ਗਿਣਤੀ 1% ਦੀ ਦਰ ਨਾਲ ਪ੍ਰਤੀ ਸਾਲ ਵਧ ਰਹੀ ਹੈ। ਕੁੱਲ ਹਿੰਦੂਆਂ ਵਿੱਚੋਂ 38% ਹਿੰਦੂ ਲੋਕ ਖ਼ੁਲਨਾ ਡਿਵੀਜ਼ਨ ਵਿੱਚ ਰਹਿੰਦੇ ਹਨ। 
## ਬੁੱਧ ਧਰਮ
 ਦੀ ਵਿਸ਼ਵ ਵਿਰਾਸਤੀ ਜਗ੍ਹਾ]]

2,000,000 ਲੋਕ ਬੰਗਲਾਦੇਸ਼ ਵਿੱਚ ਥੇਰਵਾੜਾ (ਬੁੱਧ ਧਰਮ ਦੀ ਸ਼ਾਖਾ) ਨਾਲ ਜੁੜੇ ਹੋਏ ਹਨ। ਬੰਗਲਾਦੇਸ਼ ਦੀ ਕੁੱਲ ਜਨਸੰਖਿਆ ਦਾ 0.6% ਹਿੱਸਾ ਬੁੱਧ ਧਰਮ ਨੂੰ ਮੰਨਦਾ ਹੈ।
## ਇਸਾਈ ਧਰਮ
 ਵਿੱਚ ਹੈ]]

ਅਨੁਮਾਨ ਲਗਾਇਆ ਗਿਆ ਹੈ ਕਿ ਬੰਗਲਾਦੇਸ਼ ਦੀ ਕੁੱਲ ਜਨਸੰਖਿਆ ਦਾ 0.3% ਹਿੱਸਾ ਇਸਾਈ ਧਰਮ ਵਿੱਚ ਵਿਸ਼ਵਾਸ ਰੱਖਦਾ ਹੈ ਅਤੇ ਇਹ ਲੋਕ ਜਿਆਦਾਤਰ ਸ਼ਹਿਰੀ ਖੇਤਰਾਂ ਵਿੱਚ ਰਹਿੰਦੇ ਹਨ।
### ਸਿੱਖ ਧਰਮ
ਬੰਗਲਾਦੇਸ਼ ਵਿੱਚ ਲਗਭਗ 100,000 ਲੋਕ ਸਿੱਖ ਧਰਮ ਨੂੰ ਮੰਨਦੇ ਹਨ। ਇਸ ਦੇਸ਼ ਵਿੱਚ ਸਿੱਖਾਂ ਦੇ ਪਹਿਲੇ ਗੁਰੂ ਸ੍ਰੀ ਗੁਰੂ ਨਾਨਕ ਦੇਵ ਜੀ ਵੀ ਆਏ ਸਨ।

ਸ਼੍ਰੇਣੀ:ਬੰਗਲਾਦੇਸ਼
ਸ਼੍ਰੇਣੀ:ਵਿਕੀਪੀਡੀਆ ਏਸ਼ੀਆਈ ਮਹੀਨਾ 2016
ਤਸਕੀਨ ਅਹਿਮਦ

thumb
**ਤਸਕੀਨ ਅਹਮਦ ਤਾਜ਼ਿਮ** (ਜਨਮ 3 ਅਪ੍ਰੈਲ 1995) ਇੱਕ ਬੰਗਲਾਦੇਸ਼ੀ ਕ੍ਰਿਕਟ ਖਿਡਾਰੀ ਹੈ। ਉਹ ਬੰਗਲਾਦੇਸ਼ ਦੇ ਵਪਾਰੀ ਅਬਦੁਰ ਰਾਸ਼ਿਦ ਅਤੇ ਸਾਬੀਨਾ ਯਸਮੀਨ ਦਾ ਪੁੱਤਰ ਹੈ। ਉਹ ਸੱਜੇ ਹੱਥ ਦਾ ਤੇਜ-ਗੇਂਦਬਾਜ ਹੈ ਅਤੇ ਖੱਬੇ ਹੱਥ ਨਾਲ ਬੱਲੇਬਾਜੀ ਕਰਦਾ ਹੈ। ਪਹਿਲਾ ਦਰਜਾ ਕ੍ਰਿਕਟ ਵਿੱਚ ਉਹ 'ਢਾਕਾ ਮੈਟਰੋਪੋਲਿਸ' ਟੀਮ ਵੱਲੋਂ ਖੇਡਦਾ ਹੈ ਅਤੇ ਉਹ ਬੰਗਲਾਦੇਸ਼ ਪ੍ਰੀਮੀਅਰ ਲੀਗ ਵਿੱਚ ਚਿਤਾਗੌਂਗ ਕਿੰਗਸ ਵੱਲੋਂ ਖੇਡਦਾ ਹੈ।
## ਸ਼ੁਰੂਆਤੀ ਜੀਵਨ
ਉਸਨੇ ਕਿੰਗ ਖ਼ਾਲੀਦ ਸੰਸਥਾ ਵਿੱਚੋਂ ਐੱਸਐੱਸਸੀ ਅਤੇ ਸਟੈਂਫੋਰਡ ਕਾਲਜ ਵਿੱਚੋਂ ਉਸ ਨੇ ਐੱਚਐੱਸਸੀ ਕੀਤੀ ਹੈ। ਮੌਜੂਦਾ ਸਮੇਂ ਉਹ ਅਮਰੀਕੀ ਅੰਤਰਰਾਸ਼ਟਰੀ ਯੂਨੀਵਰਸਿਟੀ ਜੋ ਕਿ ਬੰਗਲਾਦੇਸ਼ ਵਿੱਚ ਹੈ, ਦਾ ਵਿਦਿਆਰਥੀ ਹੈ। 
ਤਸਕੀਨ ਨੇ ਅਬਾਹਨੀ ਮੈਦਾਨ ਤੋਂ 10 ਜਨਵਰੀ 2007 ਨੂੰ ਕ੍ਰਿਕਟ ਖੇਡਣੀ ਸ਼ੁਰੂ ਕੀਤੀ ਸੀ। ਅੰਡਰ-15 ਅਤੇ ਅੰਡਰ-17 ਟੀਮ ਵਿੱਚ ਖੇਡਣ ਤੋਂ ਬਾਅਦ ਉਸਨੂੰ ਅੰਡਰ-19 ਕ੍ਰਿਕਟ ਟੀਮ ਵਿੱਚ ਖੇਡਣ ਦਾ ਮੌਕਾ ਮਿਲ ਗਿਆ ਸੀ। ਅਕਤੂਬਰ 2011 ਵਿੱਚ ਬਾਰੀਸਲ ਵਿਭਾਗ ਦੀ ਕ੍ਰਿਕਟ ਟੀਮ ਖਿਲਾਫ਼ ਉਸਨੇ ਢਾਕਾ ਮੈਟਰੋਪੋਲਿਸ ਦੀ ਕ੍ਰਿਕਟ ਟੀਮ ਵੱਲੋਂ ਪਹਿਲਾ, ਪਹਿਲੇ ਦਰਜੇ ਦੀ ਕ੍ਰਿਕਟ ਦਾ ਮੈਚ ਖੇਡਿਆ ਸੀ। 
2012 ਵਿੱਚ ਹੋਏ ਅੰਡਰ-19 ਵਿਸ਼ਵ ਕੱਪ ਵਿੱਚ ਉਹ ਸਭ ਤੋ ਜਿਆਦਾ ਵਿਕਟਾਂ ਲੈਣ ਵਾਲਾ ਗੇਂਦਬਾਜ ਸੀ ਅਤੇ ਉਸਨੇ 11 ਵਿਕਟਾਂ ਲਈਆਂ ਸਨ। 
ਬੰਗਲਾਦੇਸ਼ ਕ੍ਰਿਕਟ ਲੀਗ-2 ਦੇ ਦੂਸਰੇ ਮੈਚ ਵਿੱਚ ਉਸ ਨੂੰ ਦੁਰੁੰਤੋ ਰਾਜਸ਼ਾਹੀ ਟੀਮ ਖਿਲਾਫ਼ 4/31 ਦਾ ਪ੍ਰਦਰਸ਼ਨ ਕਰਨ ਤੇ ਮੈਨ ਆਫ਼ ਦ ਮੈਚ ਇਨਾਮ ਦਿੱਤਾ ਗਿਆ ਸੀ। ਇਹ ਸੈਮੀਫ਼ਾਈਨਲ ਮੁਕਾਬਲਾ ਸੀ। ਉਸਨੇ 4 ਮੈਚਾਂ ਵਿੱਚ 8 ਵਿਕਟਾਂ ਹਾਸਿਲ ਕੀਤੀਆਂ ਸਨ ਜੋ ਕਿ ਉਸਦੇ ਖੇਡ-ਜੀਵਨ ਦਾ ਯਾਦਗਾਰੀ ਟੂਰਨਾਮੈਂਟ ਰਿਹਾ ਹੈ।

ਬੰਗਲਾਦੇਸ਼ ਕ੍ਰਿਕਟ ਲੀਗ-3 ਦੇ ਵਿੱਚ ਉਹ ਚਿਤਾਗੌਂਗ ਵੀਕਿੰਗਸ ਦੀ ਟੀਮ ਵੱਲੋਂ ਖੇਡਿਆ। ਇਸ ਤੋਂ ਇਲਾਵਾ 2015 ਵਿੱਚ ਗੂਗਲ 'ਤੇ ਸਭ ਤੋਂ ਵੱਧ ਖੋਜਿਆ ਜਾਣ ਵਾਲਾ ਉਹ ਚੌਥਾ ਬੰਗਲਾਦੇਸ਼ੀ ਸੀ।
## ਹਵਾਲੇ
ਸ਼੍ਰੇਣੀ:ਜਨਮ 1995
ਸ਼੍ਰੇਣੀ:ਬੰਗਲਾਦੇਸ਼ੀ ਕ੍ਰਿਕਟ ਖਿਡਾਰੀ
ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਵਿਕੀਪੀਡੀਆ ਏਸ਼ੀਆਈ ਮਹੀਨਾ 2016
ਸ਼ੇਰ-ਏ-ਬੰਗਲਾ ਰਾਸ਼ਟਰੀ ਕ੍ਰਿਕਟ ਸਟੇਡੀਅਮ

**ਸ਼ੇਰ-ਏ-ਬੰਗਲਾ ਰਾਸ਼ਟਰੀ ਕ੍ਰਿਕਟ ਸਟੇਡੀਅਮ** (SBNCS; ), ਜਿਸਨੂੰ ਕਿ **ਮੀਰਪੁਰ ਸਟੇਡੀਅਮ** ਵੀ ਕਿਹਾ ਜਾਂਦਾ ਹੈ, ਇਹ ਇੱਕ ਕ੍ਰਿਕਟ ਸਟੇਡੀਅਮ ਹੈ ਜੋ ਕਿ ਬੰਗਲਾਦੇਸ਼ ਦੀ ਰਾਜਧਾਨੀ ਢਾਕਾ ਵਿੱਚ ਹੈ। ਇਹ ਸਟੇਡੀਅਮ ਮੀਰਪੁਰ ਮਾਡਲ ਥਾਨਾ ਤੋਂ 10 ਕੁ ਕਿਲੋਮੀਟਰ ਦੂਰ ਹੈ। ਇਸ ਸਟੇਡੀਅਮ ਵਿੱਚ ਲਗਭਗ 25,000 ਲੋਕ ਬੈਠ ਕੇ ਮੈਚ ਵੇਖ ਸਕਦੇ ਹਨ ਅਤੇ ਇਸ ਸਟੇਡੀਅਮ ਦਾ ਨਾਮ ਏ.ਕੇ. ਫ਼ਜ਼ਲੂਲ ਹਕ ਦੇ ਨਾਮ ਤੇ ਰੱਖਿਆ ਗਿਆ ਹੈ ਜਿਸਨੂੰ ਸ਼ੇਰ ਏ ਬੰਗਲਾ (ਬੰਗਾਲ ਦਾ ਚੀਤਾ) ਕਿਹਾ ਜਾਂਦਾ ਸੀ। ਅਸਲ ਵਿੱਚ ਇਸ ਮੈਦਾਨ ਨੂੰ ਫੁੱਟਬਾਲ ਲਈ 1980 ਵਿੱਚ ਬਣਾਇਆ ਗਿਆ ਸੀ ਅਤੇ 1987 ਏਸ਼ੀਆਈ ਕਲੱਬ ਚੈਂਪੀਏਨਸ਼ਿਪ ਦੌਰਨ ਇੱਥੇ ਕੁਝ ਮੈਚ ਹੋਏ ਸਨ। ਫਿਰ ਇਸ ਤੋਂ ਬਾਅਦ 2004 ਵਿੱਚ ਬੰਗਲਾਦੇਸ਼ ਕ੍ਰਿਕਟ ਬੋਰਡ ਨੇ ਇਸ ਸਟੇਡੀਅਮ ਨੂੰ ਆਪਣੀ ਨਿਗਰਾਨੀ ਹੇਠ ਲੈ ਲਿਆ। ਇਸ ਤਰ੍ਹਾਂ ਇਹ ਸਟੇਡੀਅਮ ਬੰਗਲਾਦੇਸ਼ ਦੀ ਪੁਰਸ਼ ਰਾਸ਼ਟਰੀ ਕ੍ਰਿਕਟ ਟੀਮ ਅਤੇ ਮਹਿਲਾ ਰਾਸ਼ਟਰੀ ਕ੍ਰਿਕਟ ਟੀਮ ਦਾ ਮੈਦਾਨ ਬਣ ਗਿਆ। ਇਸ ਮੈਦਾਨ ਦਾ ਖੇਡਣ ਯੋਗ ਭੂਮੀ ਦਾ ਆਕਾਰ 186 ਮੀਟਰ X 136 ਮੀਟਰ ਹੈ।

ਫਿਰ ਇਸ ਮੈਦਾਨ ਦੇ ਦੁਬਾਰਾ ਸਥਾਪਿਤ ਹੋਣ ਤੋਂ ਬਾਅਦ ਇੱਥੇ ਪਹਿਲਾ ਮੈਚ ਦਸੰਬਰ 2006 ਵਿੱਚ ਖੇਡਿਆ ਗਿਆ ਅਤੇ ਇਸ ਤੋਂ ਬਾਅਦ 2011 ਕ੍ਰਿਕਟ ਵਿਸ਼ਵ ਕੱਪ, 2012 ਏਸ਼ੀਆ ਕੱਪ ਅਤੇ 2014 ਏਸ਼ੀਆ ਕੱਪ ਦੌਰਾਨ ਲਗਾਤਾਰ ਇਸ ਸਟੇਡੀਅਮ ਵਿੱਚ ਹੋਰ ਵੀ ਕਈ ਮੈਚ ਹੋਏ। ਇਸ ਤੋਂ ਇਲਾਵਾ ਬੰਗਲਾਦੇਸ਼ ਪ੍ਰੀਮੀਅਰ ਲੀਗ ਦੇ ਵੀ ਕਈ ਮੁਕਾਬਲੇ ਇੱਥੇ ਖੇਡੇ ਗਏ। 2014 ਕ੍ਰਿਕਟ ਵਿਸ਼ਵ ਕੱਪ ਟਵੰਟੀ20 ਅਤੇ 2014 ਆਈਸੀਸੀ ਮਹਿਲਾ ਵਿਸ਼ਵ ਕੱਪ ਟਵੰਟੀ20 ਦਾ ਫ਼ਾਈਨਲ (ਅੰਤਿਮ) ਮੁਕਾਬਲਾ ਵੀ ਇਸ ਸਟੇਡੀਅਮ ਵਿੱਚ ਖੇਡਿਆ ਗਿਆ। ਇਸ ਸਟੇਡੀਅਮ ਵਿੱਚ ਪਹਿਲੀ ਵਾਰ ਅੰਤਰਰਾਸ਼ਟਰੀ ਕ੍ਰਿਕਟ ਦਾ ਟਵੰਟੀ20 ਮੁਕਾਬਲਾ ਬੰਗਲਾਦੇਸ਼ ਅਤੇ ਵੈਸਟ ਇੰਡੀਜ਼ ਵਿਚਕਾਰ ਖੇਡਿਆ ਗਿਆ ਸੀ। 30 ਅਪ੍ਰੈਲ 2015 ਤੱਕ ਇਸ ਸਟੇਡੀਅਮ ਵਿੱਚ 19 ਅੰਤਰਰਾਸ਼ਟਰੀ ਟਵੰਟੀ ਟਵੰਟੀ ਮੁਕਾਬਲੇ ਖੇਡੇ ਜਾ ਚੁੱਕੇ ਹਨ।

ਪੂਰਬਾਚਲ, ਢਾਕਾ ਵਿੱਚ 75,000 ਦਰਸ਼ਕਾਂ ਦੇ ਬੈਠਣ ਲਈ ਪ੍ਰਬੰਧ ਕਰਨ ਤੋਂ ਬਾਅਦ ਇਸ ਨੂੰ ਫੁੱਟਬਾਲ ਸਟੇਡੀਅਮ ਵਿੱਚ ਤਬਦੀਲ ਕਰ ਦਿੱਤਾ ਜਾਵੇਗਾ।

## ਸੁਵਿਧਾਵਾਂ
ਇਸ ਸਟੇਡੀਅਮ ਨੂੰ ਪਹਿਲਾਂ ਫੁੱਟਬਾਲ ਲਈ ਤਿਆਰ ਕੀਤਾ ਗਿਆ ਸੀ ਅਤੇ ਫਿਰ ਇਸਨੂੰ ਕ੍ਰਿਕਟ ਮੈਦਾਨ ਵਜੋਂ ਤਬਦੀਲ ਕਰ ਦਿੱਤਾ ਗਿਆ ਸੀ। ਸੋ ਸਟੇਡੀਅਮ ਵਿੱਚ ਕਾਫੀ ਤਬਦੀਲੀ ਲਿਆਂਦੀ ਗਈ ਸੀ। ਸਟੇਡੀਅਮ ਵਿੱਚ ਫਲੱਡ-ਲਾਇਟਾਂ ਦਾ ਪ੍ਰਬੰਧ ਕੀਤਾ ਗਿਆ ਹੈ ਅਤੇ ਹੁਣ ਇਸ ਸਟੇਡੀਅਮ ਵਿੱਚ ਦਿਨ ਅਤੇ ਰਾਤ ਦੇ ਮੈਚ ਵੀ ਖੇਡੇ ਜਾਂਦੇ ਹਨ।

## ਪਹਿਲਾ ਟੈਸਟ, ਓ.ਡੀ.ਆਈ. ਅਤੇ ਟਵੰਟੀ20 ਮੈਚ
ਇਸ ਮੈਦਾਨ ਵਿੱਚ ਪਹਿਲਾ ਟੈਸਟ ਮੈਚ 25 ਮਈ 2007 ਨੂੰ ਭਾਰਤੀ ਕ੍ਰਿਕਟ ਟੀਮ ਅਤੇ ਬੰਗਲਾਦੇਸ਼ ਕ੍ਰਿਕਟ ਟੀਮ ਵਿਚਾਲੇ ਖੇਡਿਆ ਗਿਆ ਸੀ। 
ਪਹਿਲਾ ਇੱਕ ਦਿਨਾ ਅੰਤਰਰਾਸ਼ਟਰੀ ਕ੍ਰਿਕਟ ਮੈਚ 18 ਦਸੰਬਰ 2005 ਨੂੰ ਸਕਾਟਲੈਂਡ ਅਤੇ ਬੰਗਲਾਦੇਸ਼ ਵਿਚਾਲੇ ਖੇਡਿਆ ਗਿਆ ਸੀ।

11 ਅਕਤੂਬਰ 2011 ਨੂੰ ਇਸ ਸਟੇਡੀਅਮ ਵਿੱਚ ਪਹਿਲਾ ਟਵੰਟੀ ਟਵੰਟੀ ਮੈਚ ਬੰਗਲਾਦੇਸ਼ ਅਤੇ ਵੈਸਟ ਇੰਡੀਜ਼ ਵਿਚਾਲੇ ਖੇਡਿਆ ਗਿਆ ਸੀ।

## ਅੰਕੜੇ
1 ਨਵੰਬਰ 2016 ਤੱਕ ਇਸ ਸਟੇਡੀਅਮ ਵਿੱਚ ਹੇਠ ਲਿਖੇ ਵਜੋਂ ਮੈਚ ਖੇਡੇ ਗਏ ਹਨ
*ਟੈਸਟ ਕ੍ਰਿਕਟ ਮੈਚ -15
*ਇੱਕ ਦਿਨਾ ਅੰਤਰਰਾਸ਼ਟਰੀ - 99
*ਟਵੰਟੀ ਟਵੰਟੀ ਅੰਤਰਰਾਸ਼ਟਰੀ -36

## ਹਵਾਲੇ
## ਬਾਹਰੀ ਕੜੀਆਂ
* Upcoming Matches at Mirpur Stadium – List of Fixtures to be played at Sher e Bangla National Stadium.
* A BanglaCricket Exclusive: The Mirpur Stadium 

ਸ਼੍ਰੇਣੀ:ਬੰਗਲਾਦੇਸ਼ ਦੇ ਕ੍ਰਿਕਟ ਸਟੇਡੀਅਮ
ਸ਼੍ਰੇਣੀ:ਵਿਕੀਪੀਡੀਆ ਏਸ਼ੀਆਈ ਮਹੀਨਾ 2016
ਰੰਗਾਨਾ ਹੈਰਥ

**ਹੈਰਥ ਮੁਦੀਯਾਂਸੇਲਾਗ ਰੰਗਾਨਾ ਹੈਰਥ**, ਜਿਸਨੂੰ ਕਿ ਆਮ ਤੌਰ ਤੇ **ਰੰਗਾਨਾ ਹੈਰਥ** (; ਜਨਮ 19 ਮਾਰਚ 1978) ਦੇ ਨਾਂਮ ਨਾਲ ਜਾਣਿਆ ਜਾਂਦਾ ਹੈ, ਇਹ ਸ੍ਰੀ ਲੰਕਾ ਦਾ ਕ੍ਰਿਕਟ ਖਿਡਾਰੀ ਹੈ ਜੋ ਕਿ ਅੰਤਰਰਾਸ਼ਟਰੀ ਕ੍ਰਿਕਟ ਖੇਡਦਾ ਹੈ। ਉਸਨੂੰ ਕ੍ਰਿਕਟ ਦੇ ਇਤਿਹਾਸ ਦੇ ਖੱਬੂ ਗੇਂਦਬਾਜਾਂ ਵਿੱਚੋਂ ਬਿਹਤਰ ਮੰਨਿਆਂ ਜਾਂਦਾ ਹੈ ਅਤੇ ਉਹ ਸ੍ਰੀ ਲੰਕਾ ਕ੍ਰਿਕਟ ਟੀਮ ਵਿੱਚ ਬਤੌਰ ਖੱਬੂ ਗੇਂਦਬਾਜ ਅਤੇ ਖੱਬੂ ਬੱਲੇਬਾਜ ਵਜੋਂ ਖੇਡਦਾ ਹੈ। ਉਹ ਸ੍ਰੀ ਲੰਕਾ ਦਾ ਮੁੱਖ ਖੱਬੇ ਹੱਥ ਦਾ ਸਪਿਨ ਗੇਂਦਬਾਜ ਹੈ ਅਤੇ ਉਸਦੇ ਨਾਂਮ ਕਈ ਕ੍ਰਿਕਟ ਰਿਕਾਰਡ ਦਰਜ ਹਨ। ਉਸਦੇ ਨਾਂਮ ਟੈਸਟ ਕ੍ਰਿਕਟ ਵਿੱਚ ਖੱਬੇ ਹੱਥ ਦੇ ਸਪਿੱਨ ਗੇਂਦਬਾਜ ਵਜੋਂ ਸਭ ਤੋਂ ਵਧੀਆ ਗੇਂਦਬਾਜੀ ਆਕ੍ਰਿਤੀਆਂ ਬਣਾਉਣ ਦਾ ਰਿਕਾਰਡ ਹੈ। ਉਹ ਸਫ਼ਲ ਗੇਂਦਬਾਜ ਹੈ।

29 ਮਈ 2016 ਨੂੰ ਰੰਗਾਨਾ ਹੈਰਥ ਸ੍ਰੀ ਲੰਕਾ ਦਾ ਟੈਸਟ ਕ੍ਰਿਕਟ ਵਿੱਚ 300 ਵਿਕਟਾਂ ਪੂਰੀਆਂ ਕਰਨ ਵਾਲਾ ਤੀਸਰਾ ਗੇਂਦਬਾਜ ਬਣ ਗਿਆ ਸੀ। ਇਸ ਤੋਂ ਪਹਿਲਾ ਅਤੇ ਦੂਸਰਾ ਸਥਾਨ ਮੁਤਯਈਆ ਮੁਰਲੀਧਰਨ ਅਤੇ ਚਾਮਿੰਡਾ ਵਾਸ ਦਾ ਸੀ। 8 ਨਵੰਬਰ 2016 ਨੂੰ ਹੈਰਥ ਨੇ ਇੱਕ ਹੋਰ ਕ੍ਰਿਕਟ ਰਿਕਾਰਡ ਆਪਣੇ ਨਾਂਮ ਕੀਤਾ, ਉਹ ਟੈਸਟ ਕ੍ਰਿਕਟ ਖੇਡਣ ਵਾਲੇ ਹਰ ਦੇਸ਼ ਖਿਲਾਫ਼ ਇੱਕ ਪਾਰੀ ਵਿੱਚ ਪੰਜ-ਵਿਕਟਾਂ ਲੈਣ ਵਾਲਾ ਦੁਨੀਆ ਦਾ ਤੀਸਰਾ ਗੇਂਦਬਾਜ ਸੀ।ਉਹ 350 ਵਿਕਟਾਂ ਪੂਰੀਆਂ ਕਰਨ ਵਾਲਾ ਸਭ ਤੋਂ ਜਿਆਦਾ ਉਮਰ ਦਾ ਕ੍ਰਿਕਟ ਖਿਡਾਰੀ ਹੈ। 

23 ਅਕਤੂਬਰ 2016 ਨੂੰ ਰੰਗਾਨਾ ਹੈਰਥ ਨੂੰ ਸ੍ਰੀ ਲੰਕਾ ਕ੍ਰਿਕਟ ਟੀਮ ਦੇ ਜ਼ਿੰਬਾਬਵੇ ਦੌਰੇ ਲਈ ਟੀਮ ਦਾ ਕਪਤਾਨ ਚੁਣਿਆ ਗਿਆ ਸੀ। ਐਂਗਲੋ ਮੈਥਿਊ ਨੂੰ ਸੱਟ ਲੱਗਣ ਕਾਰਨ ਹੈਰਥ ਨੂੰ ਕਪਤਾਨ ਚੁਣਿਆ ਗਿਆ ਸੀ। ਅਜਿਹਾ ਕਰਨ ਨਾਲ ਹੀ ਉਸਦੇ ਨਾਂਮ ਇੱਕ ਹੋਰ ਕ੍ਰਿਕਟ ਰਿਕਾਰਡ ਦਰਜ ਹੋ ਗਿਆ ਸੀ, ਰੰਗਾਨਾ ਹੈਰਥ ਸ੍ਰੀ ਲੰਕਾ ਦਾ ਪਹਿਲੀ ਵਾਰ ਟੈਸਟ ਕ੍ਰਿਕਟ ਕਪਤਾਨੀ ਕਰਨ ਵਾਲਾ ਸਭ ਤੋਂ ਵੱਧ ਉਮਰ ਦਾ ਖਿਡਾਰੀ ਬਣ ਗਿਆ ਸੀ। ਸ੍ਰੀ ਲੰਕਾ ਦਾ ਅਜਿਹਾ ਕਰਨ ਵਾਲਾ ਉਹ ਪਹਿਲਾ ਜਦਕਿ ਵਿਸ਼ਵ ਦਾ ਉਹ ਅਜਿਹਾ ਕਰਨ ਵਾਲਾ ਟਾਮ ਗਰੈਵਨੀ ਤੋਂ ਬਾਅਦ ਦੂਸਰਾ ਖਿਡਾਰੀ ਬਣਿਆ।

## ਨਿੱਜੀ ਜ਼ਿੰਦਗੀ
ਰੰਗਾਨਾ ਹੈਰਥ ਦਾ ਵਿਆਹ ਉਸਦੀ ਲੰਬੇ ਸਮੇਂ ਤੋਂ ਜੀਵਨ ਸਾਥੀ ਰਹੀ ਸੇਨਾਨੀ ਹੈਰਥ ਨਾਲ ਹੋ ਗਿਆ ਸੀ ਅਤੇ ਓਨ੍ਹਾ ਦੇ ਦੋ ਲੜਕੇ ਹਨ।
## ਹਵਾਲੇ
## ਬਾਹਰੀ ਕੜੀਆਂ
* 
* Rangana-Herath 's profile page on Wisden
* 

ਸ਼੍ਰੇਣੀ:ਜਨਮ 1978
ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਸ੍ਰੀ ਲੰਕਾ ਦੇ ਕ੍ਰਿਕਟ ਖਿਡਾਰੀ
ਸ਼੍ਰੇਣੀ:ਵਿਕੀਪੀਡੀਆ ਏਸ਼ੀਆਈ ਮਹੀਨਾ 2016
ਚਮਿੰਡਾ ਵਾਸ

thumb|ਚਮਿੰਡਾ ਵਾਸ
**ਵਾਰਨਾਕੁਲਾਸੂਰੀਆ ਪਾਤਾਬੈਂਦਿਜ ਉਸ਼ਾਂਥਾ ਜੋਸਫ਼ ਚਮਿੰਡਾ ਵਾਸ**** ** (ਜਨਮ 27 ਜਨਵਰੀ 1974) ਜਿਸਨੂੰ ਕਿ **ਚਮਿੰਡਾ ਵਾਸ** ਦੇ ਨਾਮ ਨਾਲ ਜਾਣਿਆ ਜਾਂਦਾ ਹੈ, ਉਹ ਇੱਕ ਸਾਬਕਾ ਸ੍ਰੀ ਲੰਕਾਈ ਕ੍ਰਿਕਟ ਖਿਡਾਰੀ ਹੈ। ਉਹ ਬਤੌਰ ਗੇਂਦਬਾਜ ਸ੍ਰੀ ਲੰਕਾ ਕ੍ਰਿਕਟ ਟੀਮ ਦਾ ਹਿੱਸਾ ਰਿਹਾ ਹੈ ਅਤੇ ਕ੍ਰਿਕਟ ਦੇ ਤਿੰਨੋਂ ਭਾਗਾਂ ਇੱਕ ਦਿਨਾ ਅੰਤਰਰਾਸ਼ਟਰੀ, ਟੈਸਟ ਕ੍ਰਿਕਟ ਵਿੱਚ ਰਾਸ਼ਟਰੀ ਟੀਮ ਵੱਲੋਂ ਖੇਡਦਾ ਰਿਹਾ ਹੈ।
ਚਮਿੰਡਾ ਵਾਸ ਨੂੰ ਖਾਸ ਤੌਰ 'ਤੇ ਨਵੀਂ ਗੇਂਦ ਨਾਲ ਗੇਂਦਬਾਜੀ ਕਰਨ ਕਰਕੇ ਜਾਣਿਆ ਜਾਂਦਾ ਹੈ। ਉਹ ਨਵੀਂ ਗੇਂਦ ਨਾਲ ਬਹੁਤ ਸਫ਼ਲਤਾ ਨਾਲ ਗੇਂਦਬਾਜੀ ਕਰਦਾ ਹੁੰਦਾ ਸੀ। ਇਸ ਤੋਂ ਇਲਾਵਾ ਆਪਣੀ ਟੀਮ ਦੇ ਦਿੱਗਜ ਸਪਿੱਨ ਖਿਡਾਰੀ ਮੁਤਯਈਆ ਮੁਰਲੀਧਰਨ ਦਾ ਵੀ ਉਸਨੇ ਪੂਰਾ ਸਾਥ ਦਿੱਤਾ। ਮੁਰਲੀਧਰਨ ਸਭ ਤੋਂ ਜਿਆਦਾ ਵਿਕਟਾਂ ਹਾਸਿਲ ਕਰਨ ਵਾਲਾ ਵਿਸ਼ਵ ਦਾ ਗੇਂਦਬਾਜ ਹੈ। ਅਰਵਿੰਦ ਦਿ ਸਿਲਵਾ ਨੇ ਉਸ ਸੰਬੰਧੀ ਕਿਹਾ ਸੀ ਕਿ ਜਿਸ ਤਰ੍ਹਾਂ ਗਲੇਨ ਮੈਕਗ੍ਰਾਥ ਨੇ ਸ਼ੇਨ ਵਾਰਨ ਦੀ ਸਹਾਇਤਾ ਕੀਤੀ ਹੈ, ਉਸੇ ਤਰ੍ਹਾਂ ਹੀ ਚਮਿੰਡਾ ਵਾਸ ਵੀ ਮੁਰਲੀਧਰਨ ਨਾਲ ਮਿਲ ਕੇ ਖੇਡਦਾ ਰਿਹਾ ਹੈ।|group=note|name="ara"}}
## ਖੇਡ ਜੀਵਨ
ਪਹਿਲਾ ਦਰਜਾ ਕ੍ਰਿਕਟ ਦਾ ਪਹਿਲਾ ਮੈਚ ਖੇਡਣ ਤੋਂ ਚਾਰ ਸਾਲ ਬਾਅਦ ਚਮਿੰਡਾ ਨੇ ਆਪਣਾ ਪਹਿਲਾ ਟੈਸਟ ਕ੍ਰਿਕਟ ਮੈਚ ਖੇਡਿਆ ਸੀ ਅਤੇ ਇਹ ਮੈਚ ਉਸ ਨੇ ਪਾਕਿਸਤਾਨ ਕ੍ਰਿਕਟ ਟੀਮ ਖਿਲਾਫ ਖੇਡਿਆ ਸੀ।
### ਹੈਟ੍ਰਿਕ ਲਗਾਉਣਾ
2003 ਵਿੱਚ ਹੋਏ ਅੱਠਵੇਂ ਵਿਸ਼ਵ ਕੱਪ ਵਿੱਚ ਚਮਿੰਡਾ ਵਾਸ ਨੇ ਹੈਟ੍ਰਿਕ ਲਗਾਈ ਸੀ। ਉਸਨੇ ਇਹ ਕਾਰਨਾਮਾ ਬੰਗਲਾਦੇਸ਼ ਕ੍ਰਿਕਟ ਟੀਮ ਖਿਲਾਫ ਕੀਤਾ ਸੀ। ਚਮਿੰਡਾ ਵਾਸ ਨੇ ਆਪਣੀ ਤੇ ਮੈਚ ਦੀ ਪਹਿਲੀ ਹੀ ਗੇਂਦ 'ਤੇ ਬੰਗਲਾਦੇਸ਼ ਦੇ ਓਪਨਰ ਹਨਨ ਸਰਕਾਰ ਨੂੰ ਬੋਲਡ ਕਰ ਦਿੱਤਾ। ਦੂਜੀ ਗੇਂਦ 'ਤੇ ਮੁਹੰਮਦ ਅਸ਼ਰਫ਼ਉਲ ਨੂੰ ਵੀ ਕੈਚ ਐਂਡ ਬੋਲਡ ਕਰ ਦਿੱਤਾ, ਹੁਣ ਚਮਿੰਡਾ ਵਾਸ ਹੈਟ੍ਰਿਕ 'ਤੇ ਸੀ ਅਤੇ ਉਸ ਦੀ ਅਗਲੀ ਹੀ ਗੇਂਦ 'ਤੇ ਅਹਿਸਾਨ ਉੱਲ ਹੱਕ ਨੂੰ ਜੈਵਰਧਨੇ ਨੇ ਸਲਿੱਪ 'ਤੇ ਲਪਕ ਲਿਆ। ਇਸ ਤਰ੍ਹਾਂ ਚਮਿੰਡਾ ਵਾਸ ਵਿਸ਼ਵ ਕੱਪ 'ਚ ਮੈਚ ਦੀਆਂ ਪਹਿਲੀਆਂ ਹੀ ਤਿੰਨ ਗੇਂਦਾਂ 'ਤੇ ਹੈਟ੍ਰਿਕ ਲਾਉਣ ਵਾਲਾ ਪਹਿਲਾ ਗੇਂਦਬਾਜ਼ ਬਣ ਗਿਆ। ਉਸ ਨੇ ਇਸੇ ਓਵਰ ਦੀ ਹੀ ਪੰਜਵੀਂ ਗੇਂਦ 'ਤੇ ਸਨਵਰ ਹੁਸੈਨ ਨੂੰ ਵੀ 4 ਦੌੜਾਂ ਦੇ ਨਿੱਜੀ ਸਕੋਰ 'ਤੇ ਆਊਟ ਕਰ ਦਿੱਤਾ ਸੀ।

## ਹਵਾਲੇ
ਸ਼੍ਰੇਣੀ:ਜਨਮ 1974
ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਸ੍ਰੀ ਲੰਕਾ ਦੇ ਕ੍ਰਿਕਟ ਖਿਡਾਰੀ
ਸ਼੍ਰੇਣੀ:ਵਿਕੀਪੀਡੀਆ ਏਸ਼ੀਆਈ ਮਹੀਨਾ 2016
ਅਜੰਥਾ ਮੈਂਡਿਸ

**ਬਾਲਾਪੁਵਾਡੁਗ ਅਜੰਥਾ ਵਿੰਸਲੋ ਮੈਂਡਿਸ** (ਜਨਮ 11 ਮਾਰਚ 1985 ਮੋਰਤੁਵਾ ਵਿਖੇ), ਜਿਸਨੂੰ ਕਿ **ਅਜੰਥਾ ਮੈਂਡਿਸ** ਦੇ ਨਾਮ ਨਾਲ ਜਾਣਿਆ ਜਾਂਦਾ ਹੈ, ਇਹ ਇੱਕ ਸ੍ਰੀ ਲੰਕਾ ਦਾ ਕ੍ਰਿਕਟ ਖਿਡਾਰੀ ਹੈ ਜੋ ਕਿ ਅੰਤਰਰਾਸ਼ਟਰੀ ਕ੍ਰਿਕਟ ਖੇਡਦਾ ਹੈ। ਅਜੰਥਾ ਸ੍ਰੀ ਲੰਕਾ ਕ੍ਰਿਕਟ ਟੀਮ ਵੱਲੋਂ ਇੱਕ ਦਿਨਾ ਅੰਤਰਰਾਸ਼ਟਰੀ, ਟੈਸਟ ਕ੍ਰਿਕਟ ਅਤੇ ਟਵੰਟੀ ਟਵੰਟੀ ਕ੍ਰਿਕਟ ਖੇਡਦਾ ਹੈ। ਉਸਨੂੰ ਜਾਦੂਈ ਸਪਿਨ ਖਿਡਾਰੀ ਵੀ ਕਿਹਾ ਜਾਂਦਾ ਹੈ ਕਿਉਂ ਕਿ ਉਸਦਾ ਗੇਂਦ ਸੁੱਟਣ ਦਾ ਤਰੀਕਾ ਬਹੁਤ ਹੀ ਵੱਖਰਾ ਹੈ ਅਤੇ ਵਿਸ਼ਵ ਕ੍ਰਿਕਟ ਵਿੱਚ ਉਸਨੂੰ ਖਾਸ ਤੌਰ 'ਤੇ ਟਵੰਟੀ20 ਕ੍ਰਿਕਟ ਲਈ ਜਾਣਿਆ ਜਾਂਦਾ ਹੈ। ਟਵੰਟੀ ਟਵੰਟੀ ਕ੍ਰਿਕਟ ਦਾ ਉਹ ਵਿਸ਼ਵ ਪੱਧਰੀ ਗੇਂਦਬਾਜ ਹੈ। ਬੱਲੇਬਾਜ ਵਜੋਂ ਵੀ ਉਸ ਵਿੱਚ ਕਾਫੀ ਯੋਗਤਾ ਹੈ ਅਤੇ ਉਹ ਹੇਠਲੇ ਕ੍ਰਮ ਦਾ ਬੱਲੇਬਾਜ ਹੈ। ਬੱਲੇਬਾਜੀ ਕਰਦੇ ਹੋਏ ਉਹ ਟੈਸਟ ਕ੍ਰਿਕਟ ਵਿੱਚ ਅਰਧ-ਸੈਂਕੜਾ ਵੀ ਲਗਾ ਚੁੱਕਾ ਹੈ।

ਮੈਂਡਿਸ ਨੇ ਆਪਣਾ ਪਹਿਲਾ ਇੱਕ ਦਿਨਾ ਅੰਤਰਰਾਸ਼ਟਰੀ ਕ੍ਰਿਕਟ ਮੈਚ ਵੈਸਟ ਇੰਡੀਜ਼ ਦੀ ਕ੍ਰਿਕਟ ਟੀਮ ਖਿਲਾਫ਼ 2008 ਵਿੱਚ ਪੋਰਟ ਆਫ਼ ਸਪੇਨ ਵਿਖੇ ਖੇਡਿਆ ਸੀ ਅਤੇ ਉਸਨੇ ਇਸ ਮੁਕਾਬਲੇ ਵਿੱਚ 39 ਦੌੜਾਂ ਦੇ ਕੇ 3 ਵਿਕਟਾਂ ਹਾਸਿਲ ਕੀਤੀਆਂ ਸਨ। ਉਸਨੇ ਇੰਡੀਅਨ ਪ੍ਰੀਮੀਅਰ ਲੀਗ ਵਿੱਚ ਕੋਲਕਾਤਾ ਨਾਇਟ ਰਾਈਡੱਰਜ਼ ਟੀਮ ਵੱਲੋਂ ਕ੍ਰਿਕਟ ਖੇਡੀ ਹੈ।

ਉਸਨੇ ਆਪਣੇ ਖੇਡ-ਜੀਵਨ ਦਾ ਪਹਿਲਾ ਟੈਸਟ ਕ੍ਰਿਕਟ ਮੈਚ ਭਾਰਤ ਵਿਰੁੱਧ ਰਾਜਧਾਨੀ ਕੋਲੰਬੋ ਵਿਖੇ 23 ਜੁਲਾਈ 2008 ਨੂੰ ਖੇਡਿਆ ਸੀ। ਇਸ ਮੁਕਾਬਲੇ ਵਿੱਚ ਉਸਨੇ 132 ਦੌੜਾਂ ਦੇ ਕੇ 8 ਵਿਕਟਾਂ ਲਈਆਂ ਸਨ ਅਤੇ ਉਹ ਪਹਿਲਾ ਸ੍ਰੀ ਲੰਕਾਈ ਖਿਡਾਰੀ ਬਣ ਗਿਆ ਸੀ ਜਿਸਨੇ ਆਪਣੇ ਪਹਿਲੇ ਹੀ ਟੈਸਟ ਕ੍ਰਿਕਟ ਮੈਚ ਵਿੱਚ ਅੱਠ ਵਿਕਟਾਂ ਹਾਸਿਲ ਕੀਤੀਆਂ ਹੋਣ। 
ਸਤੰਬਰ 2008 ਨੂੰ ਦੁਬਈ ਵਿੱਚ ਹੋਏ ਐੱਲਜੀ ਆਈਸੀਸੀ ਇਨਾਮ ਸਮਾਰੋਹ ਦੌਰਾਨ ਉਸਨੂੰ 'ਉਭਰਦਾ ਹੋਇਆ ਖਿਡਾਰੀ' ਇਨਾਮ ਦਿੱਤਾ ਗਿਆ ਸੀ।

3 ਮਾਰਚ 2009 ਨੂੰ ਇੱਕ ਬੱਸ ਸ੍ਰੀ ਲੰਕਾਈ ਖਿਡਾਰੀਆਂ ਨੂੰ ਗਦਾਫ਼ੀ ਸਟੇਡੀਅਮ ਤੋਂ ਪਾਕਿਸਤਾਨ ਕ੍ਰਿਕਟ ਟੀਮ ਵਿਰੁੱਧ ਲੜੀ ਦਾ ਦੂਸਰਾ ਟੈਸਟ (ਦਿਨ ਤੀਸਰਾ) ਖੇਡਣ ਲਈ ਲਿਜਾ ਰਹੀ ਸੀ ਤਾਂ ਅਚਾਨਕ ਇੱਕ ਢਕੇ ਹੋਏ ਮੂੰਹ ਵਾਲੇ ਬੰਦੂਕਧਾਰੀ ਆਦਮੀ ਨੇ ਬੱਸ ਉੱਪਰ ਗੋਲੀਆਂ ਚਲਾ ਦਿੱਤੀਆਂ ਸਨ। 
ਅਜੰਥਾ ਮੈਂਡਿਸ ਓਨ੍ਹਾਂ ਸੱਤ ਖਿਡਾਰੀਆਂ ਵਿੱਚੋਂ ਇੱਕ ਸੀ ਜਿਹਨਾਂ ਦੇ ਇਸ ਹਮਲੇ ਦੌਰਾਨ ਸੱਟਾਂ ਲੱਗੀਆਂ ਸਨ। ਉਸ ਬੰਦੂਕਧਾਰੀ ਆਦਮੀ ਨੇ ਇਸ ਹਮਲੇ ਵਿੱਚ ਪੰਜ ਸੁਰੱਖਿਅਕਾਂ ਨੂੰ ਮਾਰ ਦਿੱਤਾ ਸੀ, ਜੋ ਖਿਡਾਰੀਆਂ ਦੀ ਬੱਸ ਦੀ ਰਖਵਾਲੀ ਕਰਦੇ ਸਨ।

ਉਹ ਅਜਿਹਾ ਪਹਿਲਾ ਗੇਂਦਬਾਜ ਸੀ ਜਿਸਨੇ ਅੰਤਰਰਾਸ਼ਟਰੀ ਟਵੰਟੀ20 ਕ੍ਰਿਕਟ ਵਿੱਚ ਇੱਕ ਪਾਰੀ ਵਿੱਚ 6 ਵਿਕਟਾਂ ਲਈਆਂ ਹੋਣ। ਇਸ ਤੋਂ ਇਲਾਵਾ ਉਸ ਨੇ 18 ਸਤੰਬਰ 2012 ਨੂੰ ਜ਼ਿੰਬਾਬਵੇ ਖਿਲਾਫ ਟਵੰਟੀ20 ਮੈਚ ਵਿੱਚ 8 ਦੌੜਾਂ ਦੇ ਕੇ 6 ਵਿਕਟਾਂ ਹਾਸਿਲ ਕਰਨ ਦਾ ਕਾਰਨਾਮਾ ਕੀਤਾ ਸੀ। ਇਹ ਵਿਸ਼ਵ ਦੇ ਕਿਸੇ ਵੀ ਗੇਂਦਬਾਜ ਦਾ ਸਰਵੋਤਮ ਪਾਰੀ ਰਿਕਾਰਡ ਸੀ। 26 ਅਕਤੂਬਰ 2012 ਨੂੰ ਅਜੰਥਾ ਮੈਂਡਿਸ ਨੂੰ ਸ੍ਰੀ ਲੰਕਾ ਦਾ ਸਭ ਤੋਂ ਉੱਚਾ ਸਨਮਾਨ ਦੇ ਕੇ ਨਿਵਾਜਿਆ ਗਿਆ ਸੀ।
## ਹਵਾਲੇ
## ਬਾਹਰੀ ਕੜੀਆਂ
*The Mystery Spinner, Ajantha Mendis' first Test wicket
*http://www.indianexpress.com/story/330604.html
*http://content-pak.cricinfo.com/magazine/content/story/359207.html 
*http://www.tehelka.com/story_main39.asp?filename=hub280608theslowkiller.asp 
*Comparison of three different deliveries by Ajantha Mendis (the carrom ball is referred to as a doosra here)
*Ajantha Mendis in Sinhala 

ਸ਼੍ਰੇਣੀ:ਜਨਮ 1985
ਸ਼੍ਰੇਣੀ:ਸ੍ਰੀ ਲੰਕਾ ਦੇ ਕ੍ਰਿਕਟ ਖਿਡਾਰੀ
ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਵਿਕੀਪੀਡੀਆ ਏਸ਼ੀਆਈ ਮਹੀਨਾ 2016
ਸਿਦਰ ਦੀ ਖਾੜੀ

thumb|ਸਿਦਰ ਦੀ ਖਾੜੀ
**ਸਿਦਰ ਦੀ ਖਾੜੀ** ਲੀਬੀਆ ਦੇ ਉੱਤਰ ਵਿੱਚ ਸਥਿਤ ਇੱਕ ਖਾੜੀ ਹੈ ਜੋ ਅਸਲ ਵਿੱਚ ਭੂ-ਮੱਧ ਸਮੁੰਦਰ ਦਾ ਵਿਸਥਾਰ ਹੈ ਅਤੇ ਲੀਬੀਆ ਦੀ ਉੱਤਰੀ ਸੀਮਾ ਦਾ ਨਿਰਧਾਰਣ ਕਰਦਾ ਹੈ। ਇਸ ਖਾੜੀ ਦਾ ਵਿਸਥਾਰ ਪੱਛਮ ਵਿੱਚ ਮਿਸਰਾਤ ਵਲੋਂ ਲੈ ਕੇ ਪੂਰਵ ਵਿੱਚ ਬੇਨਗਾਜੀ ਤੱਕ ਹੈ। ਇਸ ਖਾੜੀ ਦਾ ਕੰਢਾ ਜ਼ਿਆਦਾਤਰ ਰੇਤੀਲਾ ਹੈ ਜਿਸ ਉੱਤੇ ਜਗ੍ਹਾ ਜਗ੍ਹਾ ਲੂਣ ਦੇ ਮੈਦਾਨ ਹਨ।
ਪ੍ਰਧਾਨ ਮੰਤਰੀ ਦਫ਼ਤਰ (ਬੰਗਲਾਦੇਸ਼)

**ਬੰਗਲਾਦੇਸ਼ ਦਾ ਪ੍ਰਧਾਨ ਮੰਤਰੀ ਦਫ਼ਤਰ** ਜਾਂ ਸਹਜਤ: ਪ੍ਰਧਾਨ ਮੰਤਰੀ ਦਫ਼ਤਰ (ਬਾਂਗਲਾ: প্রধানমন্ত্রীর কার্যালয়, ਉਚਾਰਣ: ਪ੍ਰੋਧਾਨਮੋਂਤਰੀਰ ਕਾਰਏਯਾਲਾਔ, ਅੰਗਰੇਜ਼ੀ: Prime Ministers Office (PMO), ਪ੍ਰਾਇਮ ਮਿਨਿਸਟਰਸ ਆਫਿਸ (ਪੀਏਮਓ)), ਇੱਕ ਸਰਕਾਰੀ ਪ੍ਰਬੰਧਕੀ ਦਫ਼ਤਰ ਹੈ ਜੋ ਢਾਕਾ ਮਹਾਂਨਗਰ ਦੇ ਵਿਅਸਤ ਖੇਤਰ ਤੇਜਗਾਂਉ ਵਿੱਚ ਸਥਿਤ ਹੈ। ਇਹ ਬੰਗਲਾਦੇਸ਼ ਦੇ / ਦੀ ਪ੍ਰਧਾਨ ਮੰਤਰੀ ਦਾ ਵਿਅਕਤੀਗਤ ਅਧਿਕਾਰਖੇਤਰ ਹੈ, ਜਿਸਨੂੰ ਜ਼ਿਆਦਾਤਰ, ਕਈ ਮਾਅਨਿਆਂ ਵਿੱਚ ਸਰਕਾਰ ਦੇ ਇੱਕ ਮੰਤਰਾਲੇ ਦੇ ਰੂਪ ਵਿੱਚ ਵੀ ਵੇਖਿਆ ਜਾਂਦਾ ਹੈ। ਇਸਦੀ ਜਿੰਮੇਦਾਰੀ, ਸਰਕਾਰ ਦੇ ਹੋਰ ਮੰਤਰਾਲੇ ਦੇ ਦਫ਼ਤਰਾਂ ਦੇ ਵਿੱਚਕਾਰ ਸੰਬੰਧ ਬਰਕਰਾਰ ਰੱਖਣਾ ਹੈ। ਇਹ ਪ੍ਰਧਾਨ ਮੰਤਰੀ ਨੂੰ ਕਾਰਜਕਰਣ, ਸੁਰੱਖਿਆ ਅਤੇ ਹੋਰ ਪ੍ਰਕਾਰ ਦੇ ਸਹਿਯੋਗ ਪ੍ਰਦਾਨ ਕਰਦਾ ਹੈ ਅਤੇ ਪ੍ਰਧਾਨ ਮੰਤਰੀ ਨੂੰ ਆਪਣੇ ਦੈਨਿਕ ਕੰਮਾਂ ਵਿੱਚ ਸਹਾਇਤਾ ਕਰਦਾ ਹੈ। ਇਹ ਗੁਪਤ ਮਾਮਲਿਆਂ (ਗੁਪਤ ਸੂਚਨਾਵਾਂ) ਅਤੇ ਗੈਰ ਸਰਕਾਰੀ ਸੰਗਠਨਾਂ ਨੂੰ ਨਿਅੰਤਰਿਤ ਕਰਦਾ ਹੈ, ਅਤੇ ਪ੍ਰੋਟੋਕਾਲ (ਨਵਾਚਾਰ) ਅਤੇ ਸਮਾਰੋਹਾਂ ਦੀਆਂ ਵਿਵਸਥਾਵਾਂ ਵੀ ਕਰਦਾ ਹੈ। ਹੋਰ ਅਜਿਹੇ ਭਵਨਾਂ ਦੇ ਵਿਰੁੱਧ, ਬੰਗਲਾਦੇਸ਼ ਦੇ / ਦੀ ਪ੍ਰਧਾਨ ਮੰਤਰੀ ਦਾ ਇਹ ਦਫ਼ਤਰ ਕੇਵਲ ਦਫ਼ਤਰ ਹੀ ਹੈ, ਉਹਨਾਂ ਦਾ ਨਿਵਾਸੀ ਸਥਾਨ ਨਹੀਂ। ਪ੍ਰਧਾਨ ਮੰਤਰੀ ਦਾ ਆਧਿਕਾਰਿਕ ਨਿਵਾਸ, ਢਾਕੇ ਦੇ ਸ਼ੇਰ-ਏ-ਬੰਗਲਾ ਨਗਰ ਦਾ ਗਣਭਵਨ ਹੈ। 
## ਭਵਨ 
ਪ੍ਰਧਾਨ ਮੰਤਰੀ ਦਫ਼ਤਰ ਦਾ ਵਰਤਮਾਨ ਭਵਨ ਬੰਗਲਾਦੇਸ਼ ਦੀ ਰਾਜਧਾਨੀ ਢਾਕਾ ਦੇ ਵਿਅਸਤ ਖੇਤਰਾਂ ਵਿੱਚੋਂ ਇੱਕ, ਤੇਜਗਾਂਵ ਵਿੱਚ ਸਥਿਤ ਹੈ। ਇਸ ਭਵਨ ਦਾ ਬੰਗਲਾਦੇਸ਼ ਦੇ ਵੱਖਰੇ ਰਾਜਨੀਤਕ ਕੰਮਾ ਦੇ ਦਫ਼ਤਰ ਦੇ ਰੂਪ ਵਿੱਚ ਵਰਤੋਂ ਕੀਤੇ ਜਾਣ ਦਾ ਲੰਮਾ ਇਤਿਹਾਸ ਰਿਹਾ ਹੈ। ਸਾਲ 1991 ਪੂਰਵ, ਇਹ ਰਾਸ਼ਟਰਪਤੀ ਦਾ ਸਕੱਤਰੇਤ ਸੀ, ਅਤੇ ਉਸਦੇ ਵੀ ਪਹਿਲਾਂ ਇਸ ਭਵਨ ਦੀ ਬੰਗਲਾਦੇਸ਼ ਦੀ ਸੰਸਦ ਦੇ ਸਭਾਸਥਲ ਦੇ ਤੌਰ ਵੀ ਵਰਤੋਂ ਹੁੰਦੀ ਸੀ, ਬਾਅਦ ਵਿੱਚ ਫਰਵਰੀ 1982 ਵਿੱਚ ਸਭਾਸਥਲ ਨੂੰ ਇੱਥੋਂ ਬਦਲ ਕੇ ਨਵੇਂ ਬਣਾਏ ਜਾਤੀ ਸੰਸਦ ਭਵਨ ਲਿਜਾਇਆ ਗਿਆ। ਇਹ ਭਵਨ ਤੇਜਗਾਂਵ ਵਿਮਾਨਗਾਹ ਦੇ ਨਜ਼ਦੀਕ ਇੱਕ ਕੰਪਲੈਕਸ ਵਿੱਚ, ਰੁੱਖ-ਰੇਖਿਤ ਫੁਲਵਾੜੀ ਦੇ ਵਿਚਕਾਰ ਸਥਿਤ ਹੈ।
## ਸੇਵਾਵਾਂ ਤੇ ਗਤੀਵਿਧੀਆਂ 
ਹੋਰਨਾਂ ਮੰਤਰਾਲਿਆਂ ਦੇ ਦਫਤਰਾਂ ਵਾਂਗ ਇੱਥੇ ਵੀ ਸਮਾਨ ਰਬਪ 'ਚ ਕੰਮ ਕੀਤਾ ਜਾਂਦਾ ਹੈ। ਵੱਖ-ਵੱਖ ਮੰਤਰਾਲਿਆਂ ਵਿੱਚਕਾਰ ਕੰਮਾਂ ਜੀ ਯੋਗ ਵੰਡ ਕੀਤੀ ਗਈ ਹੈ। ਹਿਨਾਂ 'ਚੋਂ ਪ੍ਰਮੁੱਖ ਕੰਮ ਅੱਗੇ ਲਿਖੇ ਅਨੁਸਾਰ ਹਨ: ਪ੍ਰਧਾਨ ਮੰਤਰੀ ਨੂੰ ਸਹਾਇਕ ਦੀ ਮਦਦ, ਪ੍ਰਧਾਨ ਮੰਤਰੀ ਨੂੰ ਨਿਰਯਾਤ ਪ੍ਰਕਿਰਿਆ ਖੇਤਰ ਦਾ ਅਧਿਕਾਰ।

## ਹੋਰ ਵੇਖੋ
* ਬੰਗਲਾਦੇਸ਼ ਦੇ ਪ੍ਰਧਾਨ ਮੰਤਰੀ

## ਹਵਾਲੇ 
ਸ਼੍ਰੇਣੀ:ਬੰਗਲਾਦੇਸ਼ ਦੇ ਪ੍ਰਧਾਨ ਮੰਤਰੀ
1986 ਏਸ਼ੀਆਈ ਖੇਡਾਂ

**10ਵੀਂ ਏਸ਼ੀਆਈ ਖੇਡਾਂ** 20 ਸਤੰਬਰ 1986 ਤੋਂ 5 ਅਕਤੂਬਰ 1986 ਵਿਚਕਾਰ ਦੱਖਣੀ ਕੋਰੀਆ ਦੇ ਸ਼ਹਿਰ ਸਿਓਲ ਵਿੱਚ ਹੋਈਆਂ ਸਨ। ਇਸ ਸ਼ਹਿਰ ਨੂੰ ਪਹਿਲਾ ਵੀ 1970 ਦੀਆਂ ਖੇਡਾਂ ਲਈ ਨਾਮਜ਼ਦ ਕੀਤਾ ਗਿਆ ਸੀ ਪਰ ਕੁਝ ਉੱਤਰੀ ਕੋਰੀਆਂ ਨਾਲ ਉਸ ਸਮੇਂ ਇਸ ਦੇਸ਼ ਦੇ ਸੁਰੱਖਿਆ ਸੰਬੰਧੀ ਝਗੜੇ ਚੱਲ ਰਹੇ ਸਨ। 
ਇਸ ਦੇਸ਼ ਦੇ ਗੁਆਂਢੀ ਦੇਸ਼ ਜਿਵੇੰ
ਉੱਤਰੀ ਕੋਰੀਆ, ਮੰਗੋਲੀਆ, ਵੀਅਤਨਾਮ, ਲਾਓਸ, ਕੰਬੋਡੀਆ, ਅਫ਼ਗ਼ਾਨਿਸਤਾਨ ਅਤੇ ਦੱਖਣੀ ਯੇਮਨ ਇਨ੍ਹਾਂ ਖੇਡਾਂ ਦਾ ਬਾਈਕਾਟ ਕਰਨਾ ਚਾਹੁੰਦੇ ਸਨ ਕਿਉਂ ਕਿ ਉਸ ਸਮੇਂ ਇੱਥੋਂ ਦੇ ਦੇਸ਼ਾਂ ਦੀ ਰਾਜਨੀਤਿਕ ਹਾਲਤ ਬਹੁਤ ਮਾੜੀ ਸੀ। ਚੀਨ ਨੇ ਵੀ ਇਨ੍ਹਾਂ ਖੇਡਾਂ ਦੇ ਬਾਈਕਾਟ ਦਾ ਸਮਰਥਨ ਕੀਤਾ ਸੀ।
## ਮਾਸਕਟ
1986 ਏਸ਼ੀਆਈ ਖੇਡਾਂ ਦਾ ਮਾਸਕਟ ਹੋਦੋਰੀ ਸੀ।

## ਏਸ਼ੀਆਈ ਖੇਡਾਂ ਬਾਰੇ ਸੰਖੇਪ ਵਿੱਚ ਜਾਣਕਾਰੀ
ਏਸ਼ੀਆਈ ਖੇਡਾਂ ਨੂੰ 'ਏਸ਼ਿਆਡ' ਦੇ ਨਾਮ ਨਾਲ ਵੀ ਜਾਣਿਆ ਜਾਂਦਾ ਹੈ। ਇਹ ਹਰ ਇੱਕ ਚਾਰ ਸਾਲ ਬਾਅਦ ਆਯੋਜਿਤ ਹੋਣ ਵਾਲੀ ਬਹੁ-ਖੇਡ ਪ੍ਰਤੀਯੋਗਤਾ ਹੈ, ਜਿਸ ਵਿੱਚ ਕੇਵਲ ਏਸ਼ੀਆ ਦੇ ਵੱਖ-ਵੱਖ ਦੇਸ਼ਾਂ ਦੇ ਖਿਡਾਰੀ ਭਾਗ ਲੈਂਦੇ ਹਨ।

ਇਨ੍ਹਾਂ ਖੇਡਾਂ ਦਾ ਪ੍ਰਬੰਧ ਏਸ਼ੀਆਈ ਓਲੰਪਿਕ ਪਰਿਸ਼ਦ ਦੁਆਰਾ ਅੰਤਰ ਰਾਸ਼ਟਰੀ ਓਲੰਪਿਕ ਪਰਿਸ਼ਦ ਦੀ ਨਿਗਰਾਨੀ ਹੇਠ ਕੀਤਾ ਜਾਂਦਾ ਹੈ। ਹਰ ਇੱਕ ਮੁਕਾਬਲੇ ਵਿੱਚ ਪਹਿਲਾਂ ਸਥਾਨ ਲਈ ਸੋਨਾ, ਦੂਜੇ ਲਈ ਰਜਤ, ਅਤੇ ਤੀਸਰੇ ਲਈ ਕਾਂਸੀ ਪਦਕ ਦਿੱਤੇ ਜਾਂਦੇ ਹਨ। ਇਸ ਪਰੰਪਰਾ ਦਾ ਆਰੰਭ 1951 ਵਿੱਚ ਹੋਇਆ ਸੀ।

ਪਹਿਲੀਆਂ ਏਸ਼ੀਆਈ ਖੇਡਾਂ ਦਾ ਪ੍ਰਬੰਧ ਦਿੱਲੀ, ਭਾਰਤ ਵਿੱਚ ਕੀਤਾ ਗਿਆ ਸੀ, ਜਿਸਨੇ 1982 ਵਿੱਚ ਫਿਰ ਇਨ੍ਹਾਂ ਖੇਡਾਂ ਦੀ ਮੇਜਬਾਨੀ ਕੀਤੀ। 15ਵੀਂ ਏਸ਼ੀਆਈ ਖੇਡਾਂ 1 ਦਸੰਬਰ ਤੋਂ 15 ਦਸੰਬਰ 2006 ਦੇ ਵਿੱਚ ਦੋਹਾ, ਕਤਰ ਵਿੱਚ ਆਯੋਜਿਤ ਹੋਏ ਸਨ। 16ਵੀਆਂ ਏਸ਼ੀਆਈ ਖੇਡਾਂ ਦਾ ਆਾਯੋਜਨ 12 ਨਵੰਬਰ ਤੋਂ 27 ਨਵੰਬਰ 2010 ਦੇ ਵਿੱਚ ਕੀਤਾ ਗਿਆ, ਜਿਹਨਾਂ ਦੀ ਮੇਜਬਾਨੀ ਗੁਆਂਗਜ਼ੂ, ਚੀਨ ਨੇ ਕੀਤੀ। 17ਵੀਆਂ ਏਸ਼ੀਆਈ ਖੇਡਾਂ ਦਾ ਪ੍ਰਬੰਧ 2014 ਵਿੱਚ ਦੱਖਣ ਕੋਰੀਆ ਦੇ ਇੰਚੇਯਾਨ ਵਿੱਚ ਹੋਇਆ ਸੀ।
## ਹੋਰ ਵੇਖੋ
* 1994 ਏਸ਼ੀਆਈ ਖੇਡਾਂ
* 1998 ਏਸ਼ੀਆਈ ਖੇਡਾਂ
* 2002 ਏਸ਼ੀਆਈ ਖੇਡਾਂ
* 2006 ਏਸ਼ੀਆਈ ਖੇਡਾਂ
* 2010 ਏਸ਼ੀਆਈ ਖੇਡਾਂ
* 2014 ਏਸ਼ੀਆਈ ਖੇਡਾਂ
* 2018 ਏਸ਼ੀਆਈ ਖੇਡਾਂ
* 2026 ਏਸ਼ੀਆਈ ਖੇਡਾਂ
## ਹਵਾਲੇ
ਸ਼੍ਰੇਣੀ:ਏਸ਼ੀਆਈ ਖੇਡਾਂ
ਸ਼੍ਰੇਣੀ:ਵਿਕੀਪੀਡੀਆ ਏਸ਼ੀਆਈ ਮਹੀਨਾ 2016
ਗ਼ੌਰੀ ਰਾਜਵੰਸ਼

**ਗ਼ੋਰੀ ਰਾਜਵੰਸ਼** ਜਾਂ **ਗ਼ੋਰੀ ਸਿਲਸਿਲਾ** (ਫ਼ਾਰਸੀ: , ਅੰਗਰੇਜ਼ੀ: Ghurids), ਜੋ ਆਪਣੇ ਆਪ ਨੂੰ **ਸ਼ਨਸਬਾਨੀ ਰਾਜਵੰਸ਼** (, ਸ਼ਨਸਬਾਨੀ) ਸੱਦਿਆ ਕਰਦੇ ਸੀ, ਇੱਕ ਮਧ ਕਾਲੀਨ ਰਾਜਵੰਸ਼ ਸੀ ਜਿਸ ਨੇ ਈਰਾਨ, ਅਫ਼ਗ਼ਾਨਿਸਤਾਨ, ਪੱਛਮ-ਉੱਤਰੀ ਭਾਰਤ (ਦਿੱਲੀ ਤਕ), ਖ਼ੁਰਾਸਾਨਅਤੇ ਆਧੂਨਿਕ ਪੱਛਮੀ ਚੀਨ ਦੇ ਸ਼ਨਜਿਆਨਗ ਖੇਤਰ ਦੇ ਕਈ ਭਾਗਾਂ ਤੇ 1148 ਤੋਂ 1215 ਈਸਵੀ ਤੱਕ ਰਾਜ ਕੀਤਾ। ਇਹ ਰਾਜਵੰਸ਼ ਗ਼ਜ਼ਨਵੀ ਰਾਜਵੰਸ਼ ਦੇ ਪਤਨ ਕੇ ਬਾਅਦ ਉਠਿਆ ਸੀ। ਇਹ ਰਾਜਵੰਸ਼ ਅਫ਼ਗ਼ਾਨਿਸਤਾਨ ਦੇ ਗ਼ੌਰ ਪ੍ਰਾਂਤ ਵਿੱਚ ਕੇਂਦਰਿਤ ਸੀ ਅਤੇ ਇਤਿਹਾਸਕਾਰਾਂ ਦਾ ਮੰਨਣਾ ਹੈ ਕਿ ਇਸਦਾ ਰਾਜਘਰਾਣਾ ਤਾਜਿਕ ਮੂਲ ਦਾ ਸੀ(ਪਰ ਸਹੀ ਨਸਲੀ ਮੂਲ ਸ਼ੱਕੀ ਹੈ)।

ਗ਼ੋਰੀ ਰਾਜਵੰਸ਼ ਦੀ ਸਰਵਪ੍ਰਥਮ ਰਾਜਧਾਨੀ ਗ਼ੌਰ ਪ੍ਰਾਂਤ ਦਾ ਫਿਰੋਜ਼ ਕੋਹ ਸ਼ਹਿਰ ਸੀ ਲੇਕਿਨ ਬਾਅਦ ਵਿੱਚ ਹੇਰਾਤ ਬਣ ਗਿਆ। ਇਸਦੇ ਇਲਾਵਾ ਗ਼ਜ਼ਨੀ ਅਤੇ ਲਾਹੌਰ ਨੂੰ ਵੀ ਰਾਜਧਾਨੀਆਂ ਦੀ ਤਰ੍ਹਾਂ ਇਸਤੇਮਾਲ ਕੀਤਾ ਜਾਂਦਾ ਸੀ, ਵਿਸ਼ੇਸ਼ਕਰ ਸਰਦੀਆਂ ਵਿੱਚ। ਦਿੱਲੀ ਦਾ ਪ੍ਰਸਿੱਧ ਕੁਤਬ ਮੀਨਾਰ ਇਸੇ ਵੰਸ਼ ਦੇ ਕੁਤਬ ਉਦ ਦੀਨ ਐਬਕ ਦਾ ਬਣਵਾਇਆ ਹੋਇਆ ਹੈ, ਜਿਸ ਨੇ ਦਿੱਲੀ ਸਲਤਨਤ ਦੀ ਸਥਾਪਨਾ ਵੀ ਕੀਤੀ। ਇਸ ਰਾਜਵੰਸ਼ ਦੇ ਪਤਨ ਦੇ ਬਾਅਦ ਈਰਾਨ ਵਿੱਚ ਖਵਾਰੇਜਮ​ ਸ਼ਾਹ ਰਾਜਵੰਸ਼ ਅਤੇ ਉੱਤਰ ਭਾਰਤ ਵਿੱਚ ਦਿੱਲੀ ਸਲਤਨਤ ਦੇ ਗ਼ੁਲਾਮ ਰਾਜਵੰਸ਼ (ਜਿਸ ਨੂੰ ਮਮਲੂਕ ਰਾਜਵੰਸ਼ ਵੀ ਕਹਿੰਦੇ ਹਨ) ਨੇ ਇਸਦੀ ਜਗ੍ਹਾ ਲਈ।
## ਇਤਹਾਸ
ਮੱਧ 12ਵੀਂ ਸਦੀ ਤੋਂ ਪਹਿਲਾਂ ਗ਼ੋਰੀ ਸਰਦਾਰ 150 ਸਾਲਾਂ ਤੱਕ ਗਜਨਵੀਆਂ ਅਤੇ ਸਲਜੂਕਾਂ ਦੇ ਅਧੀਨ ਰਹੇ। ਇਸ ਕਾਲ ਦੇ ਅੰਤ ਤੱਕ ਗਜਨਵੀ ਆਪ ਸਲਜੂਕੋਂ ਦੇ ਅਧੀਨ ਹੋ ਚੁੱਕੇ ਸਨ।

### ਆਰੰਭਿਕ ਦੌਰ
1148-1149 ਵਿੱਚ ਕੁਤੁਬ-ਉਦ-ਦੀਨ ਨਾਮਕ ਇੱਕ ਮਕਾਮੀ ਗ਼ੋਰੀ ਸਰਦਾਰ ਕਿਸੇ ਪਰਵਾਰਿਕ ਝਗੜੇ ਦੇ ਬਾਅਦ ਸ਼ਰਨ ਲੈਣ ਜਦੋਂ ਗਜਨਾ ਆਇਆ ਤਾਂ ਗਜਨਵੀ ਸ਼ਾਸਕ ਬਹਰਾਮ ਸ਼ਾਹ ਨੇ ਉਸਨੂੰ ਜਹਿਰ ਦੇਕੇ ਮਾਰ ਦਿੱਤਾ। ਬਦਲਾ ਲੈਣ ਲਈ, ਉਸਦੇ ਭਰਾ ਸੈਫ਼ ਅਲ੍ਦੀਨ ਨੇ ਗਜਨੀ ਵੱਲ ਮਾਰਚ ਕੀਤਾ ਅਤੇ ਬਹਰਾਮ ਸ਼ਾਹ ਨੂੰ ਹਰਾਇਆ' ਪਰ ਇੱਕ ਸਾਲ ਬਾਅਦ ਬਹਰਾਮ ਸ਼ਾਹ ਵਾਪਸ ਆ ਗਿਆ ਅਤੇ ਸੈਫ਼ ਦੇ ਖਿਲਾਫ ਇੱਕ ਨਿਰਣਾਇਕ ਜਿੱਤ ਹਾਸਲ ਕਰ ਲਈ,
ਅਤੇ ਜਲਦੀ ਹੀ ਸੈਫ਼ ਨੂੰ ਫੜ ਲਿਆ ਗਿਆ ਅਤੇ ਸਲੀਬ ਤੇ ਟੰਗ ਦਿੱਤਾ ਗਿਆ। ਸੈਫ਼ ਦਾ ਇੱਕ ਹੋਰ ਭਰਾ ਬਹਾ ਅਲ-ਦੀਨ ਸੈਮ ਪਹਿਲਾ, ਆਪਣੇ ਦੋ ਭਰਾਵਾਂ ਦੀ ਮੌਤ ਦਾ ਬਦਲਾ ਲੈਣ ਲਈ ਚੱਲ ਪਿਆ, ਪਰ ਰਸਤੇ ਵਿੱਚ ਹੀ ਕਿਸੇ ਕੁਦਰਤੀ ਕਾਰਨ ਕਰਕੇ ਉਸ ਦੀ ਮੌਤ ਹੋ ਗਈ। ਉਸ ਗਜਨੀ ਨਾ ਪਹੁੰਚ ਸਕਿਆ।
ਬਦਲਾ ਲੈਣ ਲਈ ਉਹਨਾਂ ਦੇ ਸਭ ਤੋਂ ਛੋਟੇ ਭਰਾ ਅਲਾ-ਉਦ-ਦੀਨ ਹੁਸੈਨ ਨੇ ਗਜਨੀ ਉੱਤੇ ਹਮਲਾ ਕਰ ਦਿੱਤਾ ਅਤੇ ਉਸਨੂੰ 7 ਦਿਨਾਂ ਤੱਕ ਲੁੱਟਿਆ ਅਤੇ ਜਲਾਕੇ ਰਾਖ ਕਰ ਦਿੱਤਾ। ਇਸਦੇ ਬਾਅਦ ਉਸਨੂੰ ਜਹਾਨਸੋਜ ਦੇ ਨਾਮ ਨਾਲ ਜਾਣਿਆ ਜਾਣ ਲਗਾ, ਜਿਸਦਾ ਮਤਲਬ ਜਹਾਨ ਵਿੱਚ ਅੱਗ ਲਗਾਉਣ ਵਾਲਾ ਹੁੰਦਾ ਹੈ। ਇਸਦੇ ਨਾਲ ਹੀ ਗਜਨਵੀ ਸਾਮਰਾਜ ਖ਼ਤਮ ਹੋਣ ਲਗਾ।

## ਹਵਾਲੇ
ਸ਼੍ਰੇਣੀ:ਵਿਕੀਪੀਡੀਆ ਏਸ਼ੀਆਈ ਮਹੀਨਾ 2016
ਗਣਭਵਨ

thumb
**ਗਣਭਵਨ** (ਜਾਂ ਗਣ-ਭਵਨ, ) ਬੰਗਲਾਦੇਸ਼ ਦੇ ਪ੍ਰਧਾਨ ਮੰਤਰੀ ਦੀ ਸਰਕਾਰੀ ਰਿਹਾਇਸ਼ ਹੈ ਜੋ ਕਿ ਰਾਜਧਾਨੀ ਢਾਕਾ ਦੇ ਸ਼ੇਰ-ਏ-ਬੰਗਾਲ ਨਗਰ ਵਿੱਚ ਸਥਿਤ ਰਾਸ਼ਟਰੀ ਸੰਸਦ ਭਵਨ ਦੇ ਉੱਤਰੀ ਸਿਰੇ 'ਤੇ ਬਣਿਆ ਹੋਇਆ ਹੈ।
## ਇਤਿਹਾਸ
ਗਣ ਭਵਨ ਦਾ ਨਿਰਮਾਣ 18ਵੀਂ ਸਦੀ ਦੌਰਾਨ ਹੋਇਆ ਸੀ। 24 ਜੁਲਾਈ 1967 ਨੂੰ ਪੱਛਮੀ ਪਾਕਿਸਤਾਨ ਦੇ ਅਬਦੁਲ ਮੋਨਿਮ ਖਾਨ ਨੇ ਇਸਨੂੰ ਸਰਕਾਰੀ ਰਿਹਾਇਸ਼ ਦਾ ਦਰਜਾ ਦਿੱਤਾ।
## ਕਾਰਜ 
ਇਹ ਬੰਗਲਾਦੇਸ਼ ਦੇ ਪ੍ਰਧਾਨ ਮੰਤਰੀ ਦੀ ਸਰਕਾਰੀ ਰਿਹਾਇਸ਼ ਹੈ। ਇੱਥੇ ਸਿਰਫ ਉਹ ਰਹਿੰਦਾ ਹੈ ਜਦਕਿ ਆਪਣੇ ਸਾਰੇ ਕੰਮ ਉਹ ਆਪਣੇ ਦਫ਼ਤਰ ਵਿੱਚ ਕਰਦਾ ਹੈ ਜੋ ਕਿ ਢਾਕਾ ਦੇ ਤੇਜ਼ਗਾਓਂ ਵਿੱਚ ਸਥਿਤ ਹੈ। ਉੱਥੇ ਉਹ ਆਪਣੇ ਹਰ ਪ੍ਰਕਾਰ ਦੇ ਕੰਮ ਜਿਵੇਂ ਕਿ ਸੁਰੱਖਿਆ ਸਬੰਧੀ, ਹੋਰ ਮੰਤਰਾਲਿਆਂ ਨਾਲ ਤਾਲਮੇਲ ਸਬੰਧੀ, ਜਾਸੂਸੀ ਸਬੰਧੀ ਆਦਿਕ ਕੰਮ ਕਰਦਾ ਹੈ।

ਈਦ ਵਾਲੇ ਦਿਨ ਪ੍ਰਧਾਨ ਮੰਤਰੀ ਪੂਰੀ ਅਵਾਮ ਨੂੰ ਈਦ ਦੀਆਂ ਵਧਾਈਆਂ ਦੇਣ ਦੇ ਨਾਲ ਹੀ ਸਭ ਮੰਤਰਾਲੇ ਮੁਖੀਆਂ, ਸੈਨਾ ਮੁਖੀਆਂ, ਦੂਜੀਆਂ ਰਾਜਨੀਤਕ ਪਾਰਟੀਆਂ ਦੇ ਨੇਤਾਵਾਂ ਸਮੇਤ ਸਭ ਨੂੰ ਈਦ ਦੀਆਂ ਵਧਾਈਆਂ ਦਿੰਦਾ ਹੈ। ਇਸ ਤੋਂ ਇਲਾਵਾ ਈਦ ਵਾਲੇ ਦਿਨ ਸਵੇਰੇ 9 ਵਜੇ ਤੋਂ ਆਮ ਲੋਕਾਂ ਨੂੰ ਵੀ ਗਣ ਭਵਨ ਦੇਖਣ ਦੀ ਤੇ ਪ੍ਰਧਾਨ ਮੰਤਰੀ ਨੂੰ ਮਿਲਣ ਦੀ ਆਗਿਆ ਦਿੱਤੀ ਜਾਂਦੀ ਹੈ ਅਤੇ ਲੋਕ ਨਮਾਜ਼ ਪੜ੍ਹਣ ਮਗਰੋਂ ਪ੍ਰਧਾਨ ਮੰਤਰੀ ਨੂੰ ਮਿਲਣ ਲਈ ਕਤਾਰਾਂ ਵਿੱਚ ਲੱਗ ਜਾਂਦੇ ਹਨ।

## ਟਿਕਾਣਾ
ਗਣ ਭਵਨ ਸੰਸਦ ਭਵਨ ਤੋਂ ਪੰਜ ਮਿੰਟ ਦੀ ਦੂਰੀ 'ਤੇ ਸਥਿਤ ਹੈ। ਲੇਕ ਰੋਡ ਪਾਰ ਕਰਨ 'ਤੇ ਅਤੇ ਮੀਰਪੁਰ ਰੋਡ ਦੇ ਇਹ ਉੱਤਰ-ਪੱਛਮੀ ਕੋਨੇ 'ਤੇ ਸਥਿਤ ਹੈ। ਇਹ ਖੇਤਰ ਬੰਗਲਾਦੇਸ਼ ਦਾ ਸਭ ਤੋਂ ਸੁਰੱਖਿਅਤ ਖੇਤਰ ਹੈ ਤੇ ਇੱਥੋਂ ਦੀ ਸੁਰੱਖਿਆ ਵਿੱਚ ਕੋਈ ਢਿੱਲ ਨਹੀਂ ਵਰਤੀ ਜਾਂਦੀ। ਬੰਗਲਾਦੇਸ਼ ਦੀ ਰਾਸ਼ਟਰੀ ਸੰਸਦ ਤੇ ਪ੍ਰਧਾਨ ਮੰਤਰੀ ਦਾ ਦਫ਼ਤਰ ਦੋਨੋਂ ਹੀ ਗਣ ਭਵਨ ਦੇ ਨਜ਼ਦੀਕ ਹਨ।

ਮੌਜੂਦਾ ਸਮੇਂ ਇਹ ਗਣ ਭਵਨ ਬੰਗਲਾਦੇਸ਼ ਦੀ ਪ੍ਰਧਾਨ ਮੰਤਰੀ ਸ਼ੇਖ ਹਸੀਨਾ ਨੂੰ ਦਿੱਤਾ ਗਿਆ ਹੈ। ਉਹ ਇੱਥੇ ਰਹਿ ਰਹੀ ਹੈ ਅਤੇ ਇਹ ਸਭ ਬੰਗਲਾਦੇਸ਼ ਦੇ ਸੰਵਿਧਾਨ ਅਨੁਸਾਰ ਹੀ ਤੈਅ ਕੀਤਾ ਹੋਇਆ ਹੈ।
## ਭਵਨ ਕਲਾ
ਗਣਭਵਨ ਦੀ ਇਮਾਰਤ ਬਹੁਤ ਸੰਦਰ ਬਣੀ ਹੋਈ ਹੈ। ਇਸ 'ਤੇ ਲਾਲ, ਪੀਲੇ ਤੇ ਕਰੀਮ ਰੰਗ ਨਾਲ ਰੰਗਰੋਗਨ ਕੀਤਾ ਹੋਇਆ ਹੈ। ਗੇਟ ਤੋਂ ਦਾਖਲ ਹੋਣ ਤੋਂ ਬਾਅਦ ਸਾਹਮਣੇ ਇਸ ਇਮਾਰਤ ਬਣੀ ਹੋਈ ਹੈ।
## ਹਵਾਲੇ
ਸ਼੍ਰੇਣੀ:ਸਰਕਾਰੀ ਅਦਾਰੇ
ਬੋਗਮਲੋ ਬੀਚ ਰਿਸੋਰਟ

ਟ੍ਰੇਡ ਵਿੰਗ ਕੰਪਨੀ ਲਿਮਿਟਡ ਦਖਣੀ ਗੋਆ ਵਿੱਚ ਸਥਿਤ **ਬੋਗਮਲੋ ਬੀਚ ਰਿਸੋਰਟ** ਦਾ ਮਲਿਕ ਅਤੇ ਸੰਚਾਲਕ ਹੈ. ਬੋਗਮਲੋ ਬੀਚ ਰਿਸੋਰਟ ਗੋਆ ਵਿੱਚ ਇੱਕ ਪੰਜ ਤਾਰਾ ਰਿਸੋਰਟ ਹੈ ਜੋ ਕਿ ਗੋਆ ਦੇ ਅਗਵਾਕਾਰ ਚਿੱਟੇ-ਰੇਤ ਬੋਗਮਲੋ ਬੀਚ ਤੇ ਸਥਿਤ ਹੈ.

## ਲੋਕੈਸ਼ਨ
ਇਹ ਪੰਜ ਸਿਤਾਰਾ ਹੋਟਲ ਨਵਲ ਏਵੀਏਸ਼ਨ ਮਿਉਸਿਮ ਤੋ 15 ਮਿੰਟ ਪੇਦਲ ਰਸਤੇ ਦੀ ਦੂਰੀ ਤੇ ਸਥਿਤ ਇੱਕ ਆਲੀਸ਼ਾਨ ਹੋਟਲ ਹੈ. ਬੀਚ ਦੇ ਵਿਹੰਗਮ ਦਰਿਸ਼ ਦਾ ਇਹ ਹੋਟਲ ਡੋਬਲੀਮ ਟ੍ਰੇਨ ਸਟੇਸ਼ਨ ਤੋ 3.3 ਕਿਲੋ ਮੀਟਰ ਤੇ ਅਤੇ ਗੋਆ ਇੰਟਰ ਨੇਸ਼ਨਲ ਏਅਰ ਪੋਰਟ ਤੋ ਤੋ ਸਿਰਫ 4.7 ਕਿਲੋ ਮੀਟਰ ਦੂਰੀ ਤੇ ਸਥਿਤ ਹੈ.

## ਆਰਕੀਟੈਕਚਰ
ਬੋਗਮਲੋ ਬੀਚ ਰਿਸੋਰਟ ਇੱਕ ਇਲੈਕਟਿਕ ਨਿਰਮਾਣ ਸ਼ੈਲੀ ਨਾਲ ਬਣੀ ਹੋਈ ਇਮਾਰਤ ਹੈ ਜੋ ਕਿ ਇੱਕ ਵਿਲੱਖਣ ਮੈਡੀਟੇਰੀਅਨ ਦੇ ਸੰਪੂਰਣ ਮਾਹੌਲ ਬਣਾਉਂਦੀ ਹੈ. ਬੋਗਮਲੋ ਬੀਚ ਰਿਸੋਰਟ ਵਿੱਚ ਸਮੁੰਦਰੀ ਦ੍ਰਿਸ਼ ਵਾਲੇ ਪੂਰੇ 126 ਕਮਰੇ ਹਨ ਜਿਨਾ ਵਿੱਚ ਕੋਰਨਰ ਸਿਉਟ ਕਮਰੇ, ਡੀਲੇਕ੍ਸ ਕਮਰੇ ਤੋ ਇਲਾਵਾ ਸੁਪੀਰੀਅਰ ਕਮਰੇ ਸ਼ਾਮਿਲ ਹਨ. ਇਹਨਾਂ ਕ੍ਮਰੇਆ ਵਿੱਚ ਸਮੁੰਦਰੀ ਦ੍ਰਿਸ਼ ਤੋ ਇਲਾਵਾ ਫ੍ਰੀ ਵਾਈ ਫਾਈ ਆਦਿ ਦੀ ਸੁਵਿਦਾ ਹੈ.

## ਭੋਜਨ ਦਾ ਤਲਾਬ
ਬੋਗਮਲੋ ਬੀਚ ਰਿਸੋਰਟ ਵਿੱਚ ਭਿਨਤਾ ਅਤੇ ਵਿਲਖਣ ਤਰਹ ਦੇ ਸੁਆਦਾ ਨੂੰ ਪੂਰਾ ਕਰਨ ਵਾਸਤੇ 5 ਰੇਸਟੋਰੇਨਟ ਹਨ.

- ਵਰਾਂਡਾ: ਇਹ ਇੱਕ ਖੁਲੀ ਹਵਾ ਵਾਲੀ ਕੋਫ਼ੀ ਸ਼ੋਪ ਹੈ ਜਿਸ ਦੇ ਸਾਹਮਣੇ ਬੀਚ ਹੈ

- ਦਾ ਨਟੀਲਸ: ਇਹ ਪ੍ਰਮੁੱਖ ਤੋਰ ਤੇ ਇੱਕ ਰੇਸਤਰਾ ਹੈ ਜੋ ਕਿ ਸੁਭਹ ਦਾ ਭੋਜਨ, ਲੰਚ ਅਤੇ ਰਾਤ ਨੂੰ ਬਫ਼ੇ ਦੀਆ ਸੇਵਾਵਾ ਦਿੰਦਾ ਹੈ ਇਸ ਤੋ ਇਲਾਵਾ ਲਾ ਕਰਤੇ ਰੇਸਤਰਾ ਮੇਨੂੰ ਇਸ ਦੀ ਖਾਸੀਅਤ ਹੈ

- ਦਾ ਸਨਸੇਟ ਬਾਰ: ਇਹ ਬਾਰ ਸਾਰਾ ਦਿਨ ਸਨੈਕਸ ਅਤੇ ਡ੍ਰਿੰਕ੍ਸ ਦੀਆ ਸੁਵਿਦਾਵਾ ਦਿੰਦਾ ਹੈ

- ਓਪੇਨ ਪੁਲ ਸਾਇਡ ਗਜ੍ਬੋ ਰੇਸਤਰਾ: ਹੋਟਲ ਦੇ ਇਸ ਰੇਸਤਰਾ ਦੇ ਵਿੱਚ ਸਿਰਫ ਸੀਫੁਡ (ਸਮੁੰਦਰੀ ਖਾਣਾ) ਹੀ ਪਾਰੋਸਇਆ ਜਾਂਦਾ ਹੈ

- ਦਾ ਕੋਕੋਨਟ ਗਰੋਵ: ਹੋਟਲ ਦੇ ਇਸ ਰੇਸਤਰਾ ਦੀ ਖਾਸੀਅਤ ਗੋਆ ਦਾ ਸਥਾਨਿਕ ਪਕਵਾਨ ਹਨ ਇਸ ਦੇ ਨਾਲ ਨਾਲ ਇਸ ਵਿੱਚ ਭਾਰਤੀ ਪਕਵਾਨ ਵੀ ਮਿਲਦੇ ਹਨ

ਇਸ ਹੋਟਲ ਵਿੱਚ ਵਪਾਰਿਕ ਮਿਟਿਗਾ ਵਾਸਤੇ ਆਧੁਨਿਕ ਸੁਵਿਧਾਵਾ ਨਾਲ ਪਰੀਪੂਰਨ ਤਿੰਨ ਕਾਨਫਰੰਸ ਹਾਲ ਵੀ ਹਨ. ਇਸ ਹਰ ਇੱਕ ਹਾਲ ਦੀ ਸ਼ਮਤਾ 80 ਤੋ 120 ਮੇਹਮਾਨਾ ਦੀ ਹੈ.

ਇਸ ਤੋ ਇਲਾਵਾ ਇਸ ਵਿੱਚ ਜਕੁਜੀ ਅਤੇ ਪੁਲ ਦੀਆ ਸੁਵਿਧਾਵਾ ਵੀ ਹਨ ਜਿਨਾ ਤੋ ਸਮੁੰਦਰੀ ਨਜ਼ਾਰਾ ਵੀ ਦਿਖਦਾ ਹੈ. ਇਸ ਹੋਟਲ ਵਿੱਚ ਇੱਕ ਜਿਮ ਸਟੀਮ ਅਤੇ ਸਾਉਣ ਦੀਆ ਸੁਵਿਦਾਵਾ ਉਪਲਬਧ ਕਰਦਾ ਹੈ. ਇਹ ਜਿਮ ਆਯੁਰਵੈਦਿਕ ਅਤੇ ਐਰੋਮਾਥੈਰੇਪੀ ਮਾਲਸ਼ ਆਦੀ ਦੀਆ ਸੇਵਾਵਾ ਨਾਲ ਸੁਸ੍ਜਿਤ ਹੈ. ਇਹਨਾਂ ਸਭ ਸੁਵਿਦਾਵਾ ਤੋ ਇਲਾਵਾ ਇਸ ਹੋਟਲ ਵਿੱਚ ਖੇਡਾ ਦੇ ਸ਼ੋਕਿਨਾ ਵਾਸਤੇ ਵਾਟਰ ਸਪੋਰਟ ਸਹੂਲਤਾ ਅਤੇ ਜੂਏ ਵਾਸਤੇ ਕਸੀਨੋ ਦਾ ਵੀ ਪ੍ਰਬੰਧ ਹੈ.

## ਹਵਾਲੇ
ਸ਼੍ਰੇਣੀ:ਹੋਟਲ
ਅਬਦੁਲ ਹਾਮਿਦ (ਬੰਗਲਾਦੇਸ਼ੀ ਰਾਜਨੀਤਕ)

**ਅਬਦੁਲ ਹਾਮਿਦ** (ਬੰਗਲਾ: আব্দুল হামিদ) (ਜਨਮ: 1 ਜਨਵਰੀ 1944) ਇੱਕ ਬੰਗਲਾਦੇਸ਼ੀ ਰਾਜਨੇਤਾ ਹਨ। ਉਹ ਅਵਾਮੀ ਲੀਗ ਨਾਲ ਸਬੰਧਿਤ ਹੈ। ਹਾਮਿਦ , ਕਿਸ਼ੋਰਗੰਜ ਜਿਲ੍ਹੇ ਦੇ ਮੀਠਾਮੋਨੀ ਵਿੱਚ ਪੈਦਾ ਹੋਏ ਸਨ। ਉਹ ਪੇਸ਼ੇ ਤੋਂ ਇੱਕ ਵਕੀਲ ਹਨ। 

ਉਨ੍ਹਾਂ ਨੇ ਆਪਣੇ ਰਾਜਨੀਤਕ ਜੀਵਨ ਉਦੋਂ ਸ਼ੁਰੂ ਕੀਤਾ ਸੀ ਜਦੋਂ ਉਹ ਕਿਸ਼ੋਰਗੰਜ ਵਿੱਚ ਇੱਕ ਵਿਦਿਆਰਥੀ ਸਨ। ਉਹ ਗੁਰੁਦਿਆਲ ਗੌਰਮਿੰਟ ਕਾਲਜ ਦੇ ਉਪ-ਪ੍ਰਧਾਨ ਸਨ। ਬਾਅਦ ਵਿੱਚ ਉਹ ਕਿਸ਼ੋਰਗੰਜ ਮੁਨਸਫ਼ ਕੋਰਟ ਵਿੱਚ ਇੱਕ ਵਕੀਲ ਬਣ ਗਏ। ਉਹ ਕਿਸ਼ੋਰਗੰਜ ਵਾਰ ਏਸੋਸਿਏਸ਼ਨ ਵਿੱਚ ਕਈ ਵਾਰ ਪ੍ਰਧਾਨ ਰਹਿ ਚੁੱਕੇ ਹਨ। 1970 ਤੋਂ 2009 ਤੱਕ, ਉਹ ਇੱਕ ਸੰਸਦ ਦੇ ਰੂਪ ਵਿੱਚ 7 ਵਾਰ ਬੰਗਲਾਦੇਸ਼ੀ ਸੰਸਦ ਵਿੱਚ ਚੁਣੇ ਜਾ ਚੁੱਕੇ ਹਨ। 

25 ਜਨਵਰੀ 2009 ਨੂੰ, ਉਹ ਬਾਂਗਲਾਦੇਸ਼ ਦੀ ਰਾਸ਼ਟਰੀ ਸੰਸਦ ਦੇ ਪ੍ਰਧਾਨ ਬਣੇ। ਵਰਤਮਾਨ ਵਿੱਚ ਉਹ ਬੰਗਲਾਦੇਸ਼ ਦੇ 20ਵੇਂ ਰਾਸ਼ਟਰਪਤੀ ਹਨ।

## ਮੁਢਲਾ ਜੀਵਨ 
ਅਬਦੁਲ ਹਾਮਿਦ ਦਾ ਜਨਮ 1 ਜਨਵਰੀ, 1944 ਨੂੰ ਤਤਕਾਲੀਨ ਬ੍ਰਿਟਿਸ਼ ਭਾਰਤ ਦੇ ਬੰਗਾਲ ਪ੍ਰਾਂਤ ਵਿੱਚ ਹੋਇਆ ਸੀ। 20ਵੀਂ ਸਦੀ ਦੇ ਵਿਚਕਾਰ ਵਿੱਚ ਬ੍ਰਿਟਿਸ਼ ਭਾਰਤ ਦੀ ਵੰਡ ਹੋਈ ਅਤੇ ਪੂਰਬੀ ਬੰਗਾਲ, ਪਾਕਿਸਤਾਨ ਦਾ ਹਿੱਸਾ ਬਣ ਗਿਆ, ਅਤੇ ਪਰ ਵੱਖਰਾ ਰਾਜਨੀਤਕ ਅਤੇ ਸੰਸਕ੍ਰਿਤਕ ਕਾਰਨਾਂ ਅਤੇ ਪੱਛਮ ਵਾਲਾ ਪਾਕਿਸਤਾਨੀ ਸਥਾਪਨਾ ਦੀਆਂ ਸਾਮਰਾਜਵਾਦੀ ਗਤੀਵਿਧੀਆਂ ਦੇ ਕਾਰਨ 1960 ਅਤੇ 1970 ਦੇ ਸ਼ੁਰੂਆਤੀ ਦਿਨਾਂ ਵਿੱਚ ਬੰਗਲਾਦੇਸ਼ ਵਿੱਚ ਅਜਾਦੀ ਲੜਾਈ ਸ਼ੁਰੂ ਹੋ ਉੱਠੀ। ਹੁਣੇ ਵੀ ਇੱਕ ਵਿਦਿਆਰਥੀ, ਹਾਮਿਦ, ਨੇ ਪਾਕਿਸਤਾਨ ਤੋਂ ਬੰਗਲਾਦੇਸ਼ ਦੀ ਅਜ਼ਾਦੀ ਲਈ ਸੰਘਰਸ਼ ਵਿੱਚ ਭਾਗ ਲਿਆ ਸੀ ਅਤੇ ਇਸ ਦੌਰਾਨ ਉਂਸ ਨੂੰ ਗ੍ਰਿਫਤਾਰ ਵੀ ਕੀਤਾ ਗਿਆ ਸੀ ਅਤੇ ਜੇਲ੍ਹ ਵਿੱਚ ਪਾ ਦਿੱਤਾ ਗਿਆ ਸੀ।

## ਰਾਜਨੀਤਕ ਜੀਵਨ 
1971 ਵਿੱਚ ਬੰਗਲਾਦੇਸ਼ ਦੇ ਅਜਾਦੀ ਪ੍ਰਾਪਤ ਕਰਨ ਦੇ ਬਾਅਦ, ਅਬਦੁਲ ਹਾਮਿਦ ਬੰਗਲਾਦੇਸ਼ ਦੀ ਸੰਸਦ ਵਿੱਚ ਸੱਤ ਵਾਰ ਚੁਣੇ ਗਏ। 20ਵੀਂ ਸਦੀ ਦੇ ਅੰਤ ਵਿੱਚ, ਉਹ ਅਵਾਮੀ ਲੀਗ ਦੇ ਮਹੱਤਵਪੂਰਨ ਨੇਤਾਵਾਂ ਵਿੱਚੋਂ ਇੱਕ ਬਣ ਗਏ। ਜੁਲਾਈ ਤੋਂ ਅਕਤੂਬਰ 2001 ਵਿੱਚ, ਉਹ ਪਹਿਲੀ ਵਾਰ ਜਦੋਂ ਦੇਸ਼ ਦੀ ਸੰਸਦ ਦੀ ਪ੍ਰਧਾਨਤਾ ਕਰਨ ਲਈ ਚੁਣੇ ਗਏ ਅਤੇ ਦੂਜੀ ਵਾਰ, ਉਹ ਸੰਸਦ ਦੇ ਪ੍ਰਧਾਨ 25 ਜਨਵਰੀ 2009 ਨੂੰ ਬਣਾਏ ਗਏ। ਮਾਰਚ 2013 ਨੂੰ, ਤਤਕਾਲੀਨ ਰਾਸ਼ਟਰਪਤੀ ਜਿੱਲੁਰ ਰਹਿਮਾਨ ਨੂੰ ਰੋਗ ਦੀ ਵਜ੍ਹਾ ਨਾਲ ਸਿੰਗਾਪੁਰ ਵਿੱਚ ਇਲਾਜ ਲਈ ਭੇਜਿਆ ਗਿਆ ਸੀ, ਉਸ ਮੌਕੇ ਉੱਤੇ ਅਬਦੁਲ ਹਮੀਦ ਨੂੰ ਉਹਨਾਂ ਦਾ ਕਾਰਜਕਾਰੀ ਬਣਾਇਆ ਗਿਆ। 

ਜਿੱਲੁਰ ਰਹਿਮਾਨ ਦੀ 20 ਮਾਰਚ 2013, ਨੂੰ ਮੌਤ ਹੋ ਗਈ  ਅਤੇ ਅਬਦੁਲ ਹਾਮੀਦ, ਦੇਸ਼ ਦੇ ਸੰਵਿਧਾਨ ਦੇ ਅਨੁਸਾਰ, ਸੰਸਦ ਦੇ ਪ੍ਰਧਾਨ ਹੋਣ ਦੇ ਨਾਤੇ, ਬੰਗਲਾਦੇਸ਼ ਦੇ ਕਾਰਜਕਾਰੀ ਰਾਸ਼ਟਰਪਤੀ ਬਣ ਗਏ। ਇਸ ਤੋਂ ਬਾਅਦ 22 ਅਪ੍ਰੈਲ 2013 ਨੂੰ ਉਨ੍ਹਾਂ ਨੂੰ ਫਿਰ, ਬੰਗਲਾਦੇਸ਼ ਦਾ ਰਾਸ਼ਟਰਪਤੀ ਚੁਣਿਆ ਗਿਆ (ਇਸ ਵਾਰ ਰਾਸ਼ਟਰਪਤੀ ਚੋਣ ਪ੍ਰਕਿਰਿਆ ਰਾਹੀਂ)।

## ਹਵਾਲੇ 
ਸ਼੍ਰੇਣੀ:ਬੰਗਲਾਦੇਸ਼ ਦੇ ਰਾਜਨੀਤੀਵਾਨ
ਸ਼੍ਰੇਣੀ:ਜਨਮ 1944
ਸ਼ਾਰਜਾਹ ਅੰਤਰਰਾਸ਼ਟਰੀ ਹਵਾਈ ਅੱਡਾ

**ਸ਼ਾਰਜਾ ਅੰਤਰਰਾਸ਼ਟਰੀ ਹਵਾਈ ਅੱਡਾ** () () ਇੱਕ ਹਵਾਈ ਜਹਾਜਾਂ ਦਾ ਅੱਡਾ ਹੈ ਜੋ ਕਿ ਸ਼ਾਰਜਾ, ਸੰਯੁਕਤ ਅਰਬ ਅਮੀਰਾਤ ਵਿੱਚ ਸਥਿਤ ਹੈ। ਇਸ ਦਾ ਕੁੱਲ ਖੇਤਰ  ਹੈ।

## ਆਕਾਰ
ਇਹ ਹਵਾਈ ਅੱਡਾ ਸਮੁੰਦਰੀ ਤਲ ਤੋਂ  ਦੀ ਉਚਾਈ 'ਤੇ ਹੈ। ਇਸ ਹਵਾਈ ਅੱਡੇ ਦਾ 12/30 ਦਾ ਇੱਕ ਰਨਵੇਅ ਹੈ ਅਤੇ ਇਸਦਾ ਆਕਾਰ  ਹੈ।
## ਇਤਿਹਾਸ 
ਮੌਜੂਦਾ ਸ਼ਾਰਜਾ ਹਵਾਈ ਅੱਡਾ 1970ਵੇਂ ਦਹਾਕੇ ਵਿੱਚ ਬਣਿਆ ਸੀ ਅਤੇ ਇਸਨੂੰ 1 ਜਨਵਰੀ 1977 ਨੂੰ ਖੋਲ੍ਹ ਦਿੱਤਾ ਗਿਆ ਸੀ। ਇਸ ਹਵਾਈ ਅੱਡੇ ਦੇ ਖੁੱਲ੍ਹਣ ਨਾਲ ਆਰ.ਏ.ਐਫ ਸ਼ਾਰਜਾ ਹਵਾਈ ਅੱਡਾ ਬੰਦ ਹੋ ਗਿਆ ਸੀ, ਇਹ ਅੱਡਾ ਮੌਜੂਦਾ ਹਵਾਈ ਅੱਡੇ ਦੇ ਨੇੜੇ ਹੀ ਸੀ ਅਤੇ ਪਹਿਲਾਂ ਵਾਲਾ ਹਵਾਈ ਅੱਡਾ 1932 ਵਿੱਚ ਖੁੱਲ੍ਹਿਆ ਸੀ। ਆਰਏਐਫ ਹਵਾਈ ਅੱਡਾ ਸੰਯੁਕਤ ਅਰਬ ਅਮੀਰਾਤ ਦਾ ਪਹਿਲਾ ਹਵਾਈ ਅੱਡਾ ਸੀ ਅਤੇ ਇਸਦੀ ਵਰਤੋਂ 14 ਦਸੰਬਰ 1971 ਤੱਕ ਸ਼ਾਹੀ ਹਵਾਈ ਫੌਜ ਕਰਦੀ ਰਹੀ ਸੀ। ਇਸ ਪੁਰਾਣੇ ਹਵਾਈ ਅੱਡੇ ਨੂੰ ਵਿਕਾਸ ਵਿੱਚ ਲਿਆਉਣ ਲਈ ਸ਼ਾਰਜਾਹ ਤੇ ਕਾਫੀ ਦਬਾਅ ਸੀ। ਪੁਰਾਣਾ ਹਵਾਈ ਅੱਡਾ ਹੁਣ ਸ਼ਹਿਰੀ ਕੇਂਦਰ ਦੇ ਵਿੱਚ ਰਾਜਾ ਅਬਦੁਲ ਅਜ਼ੀਜ਼ ਗਲੀ ਦਾ ਹਿੱਸਾ ਹੈ।

ਇਸ ਹਵਾਈ ਅੱਡੇ ਦੀ ਵਰਤੋਂ ਅਮਰੀਕੀ ਹਵਾਈ ਫੌਜ ਦੇ 926ਵੇਂ ਲੜਾਕੂ ਸਮੂਹ ਦੁਆਰਾ ਗੁਲਫ਼ ਯੁੱਧ ਸਮੇਂ ਕੀਤੀ ਗਈ ਸੀ। ਯੂਨਿਟ ਦੇ ਅੰਦਾਜ਼ਨ 450 ਮੈਂਬਰ ਇਸ ਹਵਾਈ ਅੱਡੇ ਤੇ ਰੁਕੇ ਸਨ, ਜੋ ਕਿ ਏ-10 ਥੰਡਰਬੋਲਟ II ਨੂੰ ਉਡਾਉਣ ਦੇ ਚਾਲਕ ਸਨ।

## ਓਵਰਵਿਊ
ਅੰਤਰਰਾਸ਼ਟਰੀ ਹਵਾਈ ਅੱਡਾ ਸਭਾ ਦੇ 2015 ਦੇ ਅੰਕੜਿਆਂ ਅਨੁਸਾਰ ਸ਼ਾਰਜਾ ਹਵਾਈ ਅੱਡਾ ਕਾਰਬੋ ਟੋਨੇਜ ਵਿੱਚ ਮੱਧ ਪੂਰਬ ਹਵਾਈ ਹੱਬ ਦਾ ਤੀਸਰਾ ਵੱਡਾ ਹਵਾਈ ਅੱਡਾ ਹੈ। 2015 ਵਿੱਚ ਗਰਾਊਂਡ ਸਰਵਿਸ ਕੰਪਨੀ ਬਸ਼ਾਰਜਾ ਅਵੇਸ਼ਨ ਸਰਵਿਸ ਨੇ 586,195 ਟਨ ਸੰਭਾਲਿਆ ਸੀ ਅਤੇ ਇਸ ਵਿੱਚ 16.1% ਪ੍ਰਤੀ ਸਾਲ ਵਾਧਾ ਹੋਇਆ ਸੀ। ਇਸਦਾ ਇੱਕ ਯਾਤਰੀ ਟਰਮੀਨਲ ਹੈ ਜੋ ਕਿ  ਖੇਤਰ ਘੇਰਦਾ ਹੈ।

ਸ਼ਾਰਜਾ ਅੰਤਰਰਾਸ਼ਟਰੀ ਹਵਾਈ ਅੱਡਾ ਏਅਰ ਅਰਬ ਦਾ ਹੋਮ ਬੇਸ ਰਿਹਾ ਹੈ ਅਤੇ ਏਅਰ ਅਰਬ ਦਾ ਮੁੱਖ ਦਫ਼ਤਰ ਵੀ ਸ਼ਾਰਜਾ ਫਰੇਟ ਸੈਂਟਰ ਹੈ। ਇਹ ਸੈਂਟਰ ਪੁਰਾਣਾ ਕਾਰਗੋ ਟਰਮੀਨਲ ਹੈ।
## ਮੈਦਾਨੀ ਆਵਾਜਾਈ
ਇਹ ਹਵਾਈ ਅੱਡਾ ਕੇਂਦਰੀ ਦੁਬਈ ਤੋਂ  ਦੀ ਦੂਰੀ 'ਤੇ ਹੈ।

## ਸ਼ਾਰਜਾ (ਸ਼ਹਿਰ)
ਸ਼ਾਰਜਾ () () (ਉਰਦੂ:شارجہ) ਸੰਯੁਕਤ ਅਰਬ ਅਮੀਰਾਤ ਦਾ ਸਭ ਤੋਂ ਵੱਧ ਅਬਾਦੀ ਵਾਲਾ ਅਤੇ ਤੀਜਾ ਸਭ ਤੋਂ ਵੱਡਾ ਸ਼ਹਿਰ ਹੈ ਜੋ ਦੁਬਈ-ਸ਼ਾਰਜਾ-ਅਜਮਨ ਮਹਾਂਨਗਰੀ ਇਲਾਕੇ ਦਾ ਹਿੱਸਾ ਹੈ। ਇਹ ਅਰਬੀ ਪਰਾਇਦੀਪ ਉੱਤੇ ਫ਼ਾਰਸੀ ਖਾੜੀ ਦੇ ਉੱਤਰੀ ਤਟ ਉੱਤੇ ਸਥਿਤ ਹੈ।

## ਦੁਰਘਟਨਾਵਾਂ ਅਤੇ ਹੋਰ ਘਟਨਾਵਾਂ 
* 15 ਦਸੰਬਰ 1997 ਨੂੰ ਤੁਪੋਲੇਵ ਤੂ-154 ਜੋ ਕਿ ਤਾਜਿਕ ਏਅਰ ਦਾ ਸੀ, ਏਅਰ ਫਲਾਈਟ 3183 ਦੁਰਘਟਨਾ ਗ੍ਰਸਤ ਹੋ ਗਿਆ ਸੀ। ਇਸ ਵਿੱਚ 85 ਤੋਂ 86 ਲੋਕ ਮਾਰੇ ਗਏ ਸਨ।
* 10 ਫਰਵਰੀ 2004 ਨੂੰ ਕਿਸ਼ ਏਅਰ ਫਲਾਈਟ 7170 ਕਰੈਸ਼ ਹੋ ਗਿਆ ਸੀ, ਇਸ ਵਿੱਚ 43 ਲੋਕ ਮਾਰੇ ਗਏ ਸਨ।
* 7 ਨਵੰਬਰ 2004 ਨੂੰ ਬੋਇੰਗ 747-230 ਖ਼ਰਾਬ ਟੇਕ ਔਫ ਕਰਨ ਕਰਕੇ ਨੁਕਸਾਨਿਆ ਗਿਆ ਸੀ ਕਿਉਂਕਿ ਕਿ ਉਸਦੀ ਮੁਰੰਮਤ ਠੀਕ ਢੰਗ ਨਾਲ ਨਹੀਂ ਹੋਈ ਸੀ। ਇਸ ਦੁਰਘਟਨਾ ਵਿੱਚ ਚਾਰ ਜਹਾਜ-ਚਾਲਕਾਂ ਨੂੰ ਸੱਟਾਂ ਲੱਗੀਆਂ ਸਨ।
* 21 ਅਕਤੂਬਰ 2009 ਨੂੰ ਅਜ਼ਾ ਟਰਾਂਸਪੋਰਟ ਫਲਾਈਟ 2241 ਟੇਕ ਔਫ ਕਰਨ ਸਮੇਂ ਨੁਕਸਾਨਿਆ ਗਿਆ ਸੀ। ਇਸ ਜਹਾਜ ਕੇਵਲ ਕਾਰਗੋ ਲਈ ਜਾ ਰਿਹਾ ਸੀ ਅਤੇ ਇਸ ਜਹਾਜ ਦੇ ਸਾਰੇ ਛੇ ਮੈਂਬਰ ਮਾਰੇ ਗਏ ਸਨ।
## ਹਵਾਲੇ
## ਬਾਹਰੀ ਕੜੀਆਂ
* ਸ਼ਾਰਜਾ ਹਵਾਈ ਅੱਡੇ ਦੀ ਵੈੱਬਸਾਈਟ 

ਸ਼੍ਰੇਣੀ:ਸੰਯੁਕਤ ਅਰਬ ਅਮੀਰਾਤ ਦੇ ਹਵਾਈ ਅੱਡੇ
ਸ਼੍ਰੇਣੀ:ਵਿਕੀਪੀਡੀਆ ਏਸ਼ੀਆਈ ਮਹੀਨਾ 2016
1990 ਏਸ਼ੀਆਈ ਖੇਡਾਂ

**11ਵੀਂ ਏਸ਼ੀਆਈ ਖੇਡਾਂ** (ਚੀਨੀ ਭਾਸ਼ਾ: 第十一届亚洲运动会) ਜਿਹਨਾਂ ਨੂੰ ਕਿ **XI ਏਸ਼ਿਆਡ** ਵੀ ਕਿਹਾ ਜਾਂਦਾ ਹੈ, ਇਹ ਖੇਡਾਂ 22 ਸਤੰਬਰ ਤੋਂ 7 ਅਕਤੂਬਰ 1990 ਵਿਚਕਾਰ ਚੀਨ ਦੀ ਰਾਜਧਾਨੀ ਬੀਜਿੰਗ ਵਿੱਚ ਹੋਈਆਂ ਸਨ। ਇਹ ਪਹਿਲੀਆਂ ਏਸ਼ੀਆਈ ਖੇਡਾਂ ਸਨ ਜੋ ਚੀਨ ਵਿੱਚ ਹੋਈਆਂ ਸਨ। 
ਇਨ੍ਹਾ ਖੇਡਾਂ ਦਾ ਮੰਤਵ ਚੀਨ ਵਿੱਚ ਖੇਡਾਂ ਪ੍ਰਤੀ ਉਤਸ਼ਾਹ ਪੈਦਾ ਕਰਨਾ ਸੀ ਅਤੇ ਏਸ਼ੀਆਈ ਦੇਸ਼ਾਂ ਵਿੱਚ ਆਪਸੀ ਸਾਂਝ ਵਧਾਉਣਾ ਸੀ। ਇਸ ਤਰ੍ਹਾਂ ਖੇਡ ਵਿਕਾਸ ਲਈ ਚੀਨ ਨੇ 2000 ਓਲੰਪਿਕ ਖੇਡਾਂ ਲਈ ਬੋਲੀ ਵੀ ਲਗਾਈ ਸੀ ਪਰ ਉਹ ਸਿਡਨੀ ਜਿੱਤ ਗਿਆ ਸੀ, ਇਹ ਬੋਲੀ 1993 ਵਿੱਚ ਹੋਈ ਸੀ। ਫਿਰ ਇਸ ਤੋਂ ਕੁਝ ਸਾਲ ਬਾਅਦ 2001 ਵਿੱਚ ਚੀਨ ਨੇ 2008 ਉਲੰਪਿਕ ਖੇਡਾਂ ਲਈ ਬੋਲੀ ਲਗਾਈ ਅਤੇ ਉਹ ਇਹ ਬੋਲੀ ਜਿੱਤ ਗਿਆ। ਸੋ ਖੇਡਾਂ ਪ੍ਰਤੀ ਚੀਨ ਪਹਿਲਾਂ ਤੋਂ ਚੌਕੰਨਾ ਰਿਹਾ ਹੈ। ਇਨ੍ਹਾਂ ਖੇਡਾਂ ਵਿੱਚ 60% ਸੋਨ ਤਮਗੇ ਚੀਨ ਨੇ ਹੀ ਜਿੱਤੇ ਸਨ ਅਤੇ ਕੁੱਲ ਤਮਗਿਆਂ ਦਾ 34% ਚੀਨ ਨੇ ਜਿੱਤਿਆ ਸੀ।

## ਮਾਸਕਟ
ਇਨ੍ਹਾ ਏਸ਼ੀਆਈ ਖੇਡਾਂ ਦਾ ਮਾਸਕਟ ਪਾਨਪਾਨ ਨਾਮ ਦਾ ਇੱਕ ਪਾਂਡਾ ਸੀ। 

## ਏਸ਼ੀਆਈ ਖੇਡਾਂ ਬਾਰੇ ਸੰਖੇਪ ਵਿੱਚ ਜਾਣਕਾਰੀ
ਏਸ਼ੀਆਈ ਖੇਡਾਂ ਨੂੰ 'ਏਸ਼ਿਆਡ' ਦੇ ਨਾਮ ਨਾਲ ਵੀ ਜਾਣਿਆ ਜਾਂਦਾ ਹੈ। ਇਹ ਹਰ ਇੱਕ ਚਾਰ ਸਾਲ ਬਾਅਦ ਆਯੋਜਿਤ ਹੋਣ ਵਾਲੀ ਬਹੁ-ਖੇਡ ਪ੍ਰਤੀਯੋਗਤਾ ਹੈ, ਜਿਸ ਵਿੱਚ ਕੇਵਲ ਏਸ਼ੀਆ ਦੇ ਵੱਖ-ਵੱਖ ਦੇਸ਼ਾਂ ਦੇ ਖਿਡਾਰੀ ਭਾਗ ਲੈਂਦੇ ਹਨ।

ਇਨ੍ਹਾਂ ਖੇਡਾਂ ਦਾ ਪ੍ਰਬੰਧ ਏਸ਼ੀਆਈ ਓਲੰਪਿਕ ਪਰਿਸ਼ਦ ਦੁਆਰਾ ਅੰਤਰ ਰਾਸ਼ਟਰੀ ਓਲੰਪਿਕ ਪਰਿਸ਼ਦ ਦੀ ਨਿਗਰਾਨੀ ਹੇਠ ਕੀਤਾ ਜਾਂਦਾ ਹੈ। ਹਰ ਇੱਕ ਮੁਕਾਬਲੇ ਵਿੱਚ ਪਹਿਲਾਂ ਸਥਾਨ ਲਈ ਸੋਨਾ, ਦੂਜੇ ਲਈ ਰਜਤ, ਅਤੇ ਤੀਸਰੇ ਲਈ ਕਾਂਸੀ ਪਦਕ ਦਿੱਤੇ ਜਾਂਦੇ ਹਨ। ਇਸ ਪਰੰਪਰਾ ਦਾ ਆਰੰਭ 1951 ਵਿੱਚ ਹੋਇਆ ਸੀ।

ਪਹਿਲੀਆਂ ਏਸ਼ੀਆਈ ਖੇਡਾਂ ਦਾ ਪ੍ਰਬੰਧ ਦਿੱਲੀ, ਭਾਰਤ ਵਿੱਚ ਕੀਤਾ ਗਿਆ ਸੀ, ਜਿਸਨੇ 1982 ਵਿੱਚ ਫਿਰ ਇਨ੍ਹਾਂ ਖੇਡਾਂ ਦੀ ਮੇਜਬਾਨੀ ਕੀਤੀ। 15ਵੀਂ ਏਸ਼ੀਆਈ ਖੇਡਾਂ 1 ਦਸੰਬਰ ਤੋਂ 15 ਦਸੰਬਰ 2006 ਦੇ ਵਿੱਚ ਦੋਹਾ, ਕਤਰ ਵਿੱਚ ਆਯੋਜਿਤ ਹੋਏ ਸਨ। 16ਵੀਆਂ ਏਸ਼ੀਆਈ ਖੇਡਾਂ ਦਾ ਆਾਯੋਜਨ 12 ਨਵੰਬਰ ਤੋਂ 27 ਨਵੰਬਰ 2010 ਦੇ ਵਿੱਚ ਕੀਤਾ ਗਿਆ, ਜਿਹਨਾਂ ਦੀ ਮੇਜਬਾਨੀ ਗੁਆਂਗਜ਼ੂ, ਚੀਨ ਨੇ ਕੀਤੀ। 17ਵੀਆਂ ਏਸ਼ੀਆਈ ਖੇਡਾਂ ਦਾ ਪ੍ਰਬੰਧ 2014 ਵਿੱਚ ਦੱਖਣ ਕੋਰੀਆ ਦੇ ਇੰਚੇਯਾਨ ਵਿੱਚ ਹੋਇਆ ਸੀ।
## ਸ਼ਾਮਿਲ ਖੇਡਾਂ
1990 ਏਸ਼ੀਆਈ ਖੇਡਾਂ ਵਿੱਚ ਹੇਠ ਲਿਖੀਆਂ ਖੇਡਾਂ ਸ਼ਾਮਿਲ ਸਨ: 
*  ਗੋਤਾਖੋਰੀ
*  ਤੈਰਾਕੀ
*  ਤੀਰੰਦਾਜ਼ੀ
*  ਦੰਗਲ
*  ਬੈਡਮਿੰਟਨ
*  ਬੇਸਬਾਲ
*  ਬਾਸਕਟਬਾਲ
*  ਗੇਂਦਬਾਜੀ
*  ਮੁੱਕੇਬਾਜ਼ੀ
*  ਡੋਂਗੀਇਨ
*  ਸਾਇਕਲਿੰਗ
*  ਘੋੜਸਵਾਰੀ
*  ਫੈਨਸਿੰਗ
*  ਫੁੱਟਬਾਲ
*  ਗੋਲਫ਼
*  ਜਿਮਨਾਸਟਿਕਸ
*  ਹੈਂਡਬਾਲ
*  ਹਾਕੀ
*  ਜੂਡੋ
*  ਕਬੱਡੀ
*  ਕਰਾਟੇ
*  ਆਧੁਨਿਕ ਪੰਜ ਖੇਡਾਂ
*  ਰੌਲਰ ਖੇਡਾਂ
*  ਖੇਨਾ
*  ਪਾਲ ਨੌਕਾਇਨ
*  ਸੇਪਾਕਟਾਕਰੌ
*  ਨਿਸ਼ਾਨੇਬਾਜ਼ੀ
*  ਸਾਫਟਬਾਲ
*  ਸਾਫਟ ਟੇਨਿਸ
*  ਸਕਵੈਸ਼
*  ਟੇਬਲ ਟੈਨਿਸ
*  ਤਾਇਕਵਾਂਡੋ
*  ਟੈਨਿਸ
*  ਤ੍ਰੈ ਖੇਡਾਂ
*  ਵਾਲੀਬਾਲ
*  ਭਾਰਤੋਲਨ
*  ਕੁਸ਼ਤੀ
## ਹਵਾਲੇ
ਸ਼੍ਰੇਣੀ:ਏਸ਼ੀਆਈ ਖੇਡਾਂ
ਸ਼੍ਰੇਣੀ:ਵਿਕੀਪੀਡੀਆ ਏਸ਼ੀਆਈ ਮਹੀਨਾ 2016
ਅਲਪ ਤਿਗਿਨ

" ਵਿੱਚੋਂ ਇੱਕ ਦੇ ਬਾਨੀ ਅਲਪ ਤਿਗਿਨ ਦਾ ਬਸਟ, part of the "Turkishness Monument" (*Türklük Anıtı*) in Pınarbaşı, Kayseri (opened 2000, 2012 photograph).]]

**ਅਲਪ ਤਿਗਿਨ**, (Perso-Arabic  *ਅਲਪਤੇਗਿਨ* ਜਾਂ *ਅਲਪਤਿਗਿਨ*) 961 ਈਸਵੀ ਤੋਂ 963 ਈਸਵੀ ਤੱਕ ਆਧੁਨਿਕ ਅਫਗਾਨਿਸਤਾਨ ਦੇ ਗਜ਼ਨੀ ਖੇਤਰ ਦਾ ਰਾਜਾ ਸੀ। ਤੁਰਕ ਜਾਤੀ ਦਾ ਇਹ ਰਾਜਾ ਪਹਿਲਾਂ ਬੁਖਾਰਾ ਅਤੇ ਖੁਰਾਸਾਨ ਦੇ ਸਾਮਾਨੀ ਸਾਮਰਾਜ ਦਾ ਇੱਕ ਸਿਪਹਸਾਲਾਰ ਹੋਇਆ ਕਰਦਾ ਸੀ ਜਿਸ ਨੇ ਉਹਨਾਂ ਤੋਂ ਵੱਖ ਹੋਕੇ ਗਜਨੀ ਦੇ ਮਕਾਮੀ ਲਵੀਕ ਨਾਮਕ ਸ਼ਾਸਕ ਨੂੰ ਹਟਾਕੇ ਆਪ ਸੱਤਾ ਲੈ ਲਈ। ਇਸ ਨਾਲ ਉਸ ਨੇ ਗਜਨਵੀ ਸਾਮਰਾਜ ਦੀ ਸਥਾਪਨਾ ਕੀਤੀ ਜਿਸਦਾ ਅੱਗੇ ਚਲਕੇ ਉਸ ਦੇ ਵਾਰਸਾਂ ਨੇ ਆਮੂ ਦਰਿਆ ਤੋਂ ਲੈ ਕੇ ਸਿੰਧ ਨਦੀ ਖੇਤਰ ਤੱਕ ਅਤੇ ਦੱਖਣ ਵਿੱਚ ਅਰਬ ਸਾਗਰ ਤੱਕ ਵਿਸਤਾਰ ਕੀਤਾ।

## ਜ਼ਿੰਦਗੀ
ਸ਼ੁਰੂ ਵਿੱਚ ਅਲਪ ਤਿਗਿਨ ਉੱਤਰੀ ਅਫਗਾਨਿਸਤਾਨ ਦੇ ਬਲਖ ਖੇਤਰ ਵਿੱਚ ਇੱਕ ਗ਼ੁਲਾਮ ਸਿਪਾਹੀ ਸੀ ਜੋ ਆਪਣੀ ਸਮਰੱਥਾ ਦੀ ਵਜ੍ਹਾ ਨਾਲ ਖੁਰਾਸਾਨ ਦੇ ਗਵਰਨਰ ਦਾ ਸੈਨਾਪਤੀ ਬਣ ਗਿਆ। ਜਦੋਂ 961 ਈਸਵੀ ਵਿੱਚ ਸਾਮਾਨੀ ਅਮੀਰ ਅਬਦ-ਅਲ-ਮਲਿਕ ਦਾ ਦੇਹਾਂਤ ਹੋਇਆ ਤਾਂ ਉਸ ਦੇ ਭਰਾਵਾਂ ਵਿੱਚ ਗੱਦੀ ਲੈਣ ਲਈ ਲੜਾਈ ਛਿੜ ਪਈ। ਉਸ ਸਮੇਂ ਸਾਮਾਨੀ ਸਾਮਰਾਜ ਵਿੱਚ ਤੁਰਕ ਨਸਲ ਦੇ ਗੁਲਾਮਾਂ ਨੂੰ ਫੌਜੀ ਪਹਰੇਦਾਰਾਂ ਵਜੋਂ ਰੱਖਿਆ ਜਾਂਦਾ ਸੀ। ਦੋ ਤੁਰਕ ਗੁਲਾਮ ਪਰਵਾਰ - ਸਿਮਜੂਰੀ ਅਤੇ ਗਜਨਵੀ ਸਾਮਾਨੀ ਫੌਜ ਵਿੱਚ ਵਿਸ਼ੇਸ਼ ਸਨ। ਅਲਪ ਤਿਗਿਨ ਨੇ ਅਮੀਰ ਦੀ ਮੌਤ ਉੱਤੇ ਇੱਕ ਭਰਾ ਦਾ ਸਾਥ ਦਿੱਤਾ ਜਦੋਂ ਕਿ ਅਬੂ-ਅਲ-ਹਸਮ ਸਿਮਜੂਰੀ ਨੇ ਦੂਜੇ ਦਾ। ਦੋਨੋਂ ਆਪਣੇ ਮਨਪਸੰਦ ਵਿਅਕਤੀ ਨੂੰ ਅਮੀਰ ਬਣਵਾਉਣਾ ਚਾਹੁੰਦੇ ਸਨ ਤਾਂਕਿ ਉਹ ਉਸ ਉੱਤੇ ਕਾਬੂ ਰੱਖਕੇ ਉਸਦੇ ਜਰੀਏ ਰਾਜ ਕਰ ਸਕਣ। ਹਾਲਾਂਕਿ ਅਬੂ ਅਲ -ਹਸਨ ਦਾ ਦੇਹਾਂਤ ਹੋ ਗਿਆ ਲੇਕਿਨ ਦਰਬਾਰ ਦੇ ਮੰਤਰੀਆਂ ਨੇ ਮਨਸੂਰ ਪਹਿਲੇ ਨੂੰ ਨਵਾਂ ਅਮੀਰ ਚੁਣਿਆ, ਜੋ ਅਲਪ ਤਿਗਿਨ ਦੀ ਇੱਛਾ ਦੇ ਵਿਰੁੱਧ ਸੀ।

ਅਲਪ ਤਿਗਿਨ ਖੁਰਾਸਾਨ ਛੱਡਕੇ ਹਿੰਦੂ ਕੁਸ਼ ਪਰਬਤਾਂ ਨੂੰ ਪਾਰ ਕਰਕੇ ਗਜ਼ਨੀ ਆ ਗਿਆ, ਜੋ ਉਸ ਜ਼ਮਾਨੇ ਵਿੱਚ ਗਜ਼ਨਾ ਦੇ ਨਾਮ ਨਾਲ ਜਾਣਿਆ ਜਾਂਦਾ ਸੀ। ਉੱਥੇ ਲਵੀਕ ਨਾਮਕ ਇੱਕ ਰਾਜਾ ਸੀ, ਜੋ ਸੰਭਵ ਹੈ ਕੁਸ਼ਾਣ ਖ਼ਾਨਦਾਨ ਨਾਲ ਸੰਬੰਧ ਰੱਖਦਾ ਹੋਵੇ। ਅਲਪ ਤਿਗਿਨ ਨੇ ਆਪਣੀ ਅਗਵਾਈ ਵਿੱਚ ਆਏ ਤੁਰਕੀ ਸੈਨਿਕਾਂ ਦੇ ਨਾਲ ਉਸ ਕੋਲੋਂ ਸੱਤਾ ਖੋਹ ਲਈ ਅਤੇ ਗਜ਼ਨਾ ਉੱਤੇ ਆਪਣਾ ਰਾਜ ਸਥਾਪਤ ਕੀਤਾ। ਗਜ਼ਨਾ ਵਲੋਂ ਅੱਗੇ ਉਸਨੇ ਜਾਬੁਲ ਖੇਤਰ ਉੱਤੇ ਵੀ ਕਬਜ਼ਾ ਕਰ ਲਿਆ।

## ਹਵਾਲੇ
ਸ਼੍ਰੇਣੀ:ਵਿਕੀਪੀਡੀਆ ਏਸ਼ੀਆਈ ਮਹੀਨਾ 2016
ਸ਼ੇਰ-ਏ-ਬੰਗਲਾ ਨਗਰ ਥਾਣਾ

**ਸ਼ੇਰ-ਏ-ਬੰਗਲਾ ਥਾਣਾ** (ਬੰਗਾਲੀ:শেরেবাংলা নগর) ਬੰਗਲਾਦੇਸ਼ ਦੀ ਰਾਜਧਾਨੀ ਢਾਕਾ ਦਾ ਇੱਕ ਖੇਤਰ ਹੈ। ਇਹ ਇੱਕ ਮਹੱਤਵਪੂਰਨ ਖੇਤਰ ਹੈ ਕਿਉਂਕਿ ਇਸ ਖੇਤਰ ਵਿੱਚ ਬੰਗਲਾਦੇਸ਼ ਦੀ ਰਾਸ਼ਟਰੀ ਸੰਸਦ, ਗਣਭਵਨ, ਪ੍ਰਧਾਨ ਮੰਤਰੀ ਦਫ਼ਤਰ (ਬੰਗਲਾਦੇਸ਼), ਰਾਸ਼ਟਰਪਤੀ ਦਾ ਨਿਵਾਸ ਅਸਥਾਨ ਤੇ ਹੋਰ ਬਹੁਤ ਸਾਰੇ ਸਰਕਾਰੀ ਮੰਤਰਾਲਿਆਂ ਦੇ ਦਫ਼ਤਰ ਸਥਿਤ ਹਨ। ਪਾਕਿਸਤਾਨ ਅੰਦੋਲਨਦੇ ਮੁਖੀ ਅਬੁਲ ਕਾਸਿਮ ਫਜ਼ਲੁਲ ਹੱਕ ਉਰਫ਼ *ਸ਼ੇਰ-ਏ-ਬੰਗਲਾ* ਦੇ ਨਾਂਅ 'ਤੇ ਇਸ ਖੇਤਰ ਦਾ ਨਾਂਅ ਪਿਆ ਹੈ।

ਸ਼ੇਰ-ਏ-ਬੰਗਲਾ ਨਗਰ ਇੱਕ ਵਿਅਸਤ ਖੇਤਰ ਹੈ ਤੇ ਇੱਥੇ ਕਈ ਸਿੱਖਿਆ ਸੰਸਥਾਵਾਂ, ਬੈਂਕ, ਕੰਪਨੀਆਂ ਦੇ ਦਫ਼ਤਰ, ਸਰਕਾਰੀ ਦਫ਼ਤਰ, ਜਨਤਕ ਸੰਸਥਾਵਾਂ, ਵਪਾਰਕ ਸੰਸਥਾਵਾਂ ਤੇ ਹੋਰ ਦੁਕਾਨਾਂ ਬਣੀਆਂ ਹੋਈਆਂ ਹਨ। 
## ਇਤਿਹਾਸ
ਸ਼ੇਰ-ਏ-ਬੰਗਲਾ ਨਗਰ ਦਾ ਇਤਿਹਾਸ ਬੰਗਲਾਦੇਸ਼ ਦੀ ਅਜ਼ਾਦੀ ਤੋਂ ਪਹਿਲਾਂ ਦਾ ਹੈ। ਸ਼ੇਰ ਏ ਬੰਗਲਾ ਨਗਰ, ਜੋ ਕਿ ਲੂਈਸ ਆਈ ਖਾਨ ਦਾ ਅਧਿਕਾਰ ਖੇਤਰ ਸੀ, ਦੀ ਬੰਗਲਾਦੇਸ਼ ਵਿੱਚ ਕਾਫੀ ਭੂਮਿਕਾ ਰਹੀ ਹੈ। ਇਸ ਰਾਹੀਂ ਪੂਰੇ ਬੰਗਲਾਦੇਸ਼ ਵਿੱਚ ਪੱਛਮੀ ਪਾਕਿਸਤਾਨ ਵਾਂਗ ਸਥਾਨਕੀ ਤੇ ਅੰਤਰਰਾਸ਼ਟਰੀ ਤੌਰ 'ਤੇ ਮਜ਼ਬੂਤ ਰਾਜਨੀਤਕ ਪਕੜ ਬਣਾਉਣ ਦਾ ਜਤਨ ਸੀ। ਸ਼ਹਿਰ ਦੇ ਕੇਂਦਰ ਤੋਂ ਸੱਤ ਮੀਲ ਦੀ ਦੂਰੀ 'ਤੇ ਰਾਸ਼ਟਰੀ ਸੰਸਦ ਤੋਂ ਇਲਾਵਾ ਤਿੰਨ ਹੋਰ ਹੋਸਟਲਾਂ ਦਾ ਨਿਰਮਾਣ ਵੀ ਕੀਤਾ ਗਿਆ ਸੀ। ਇੱਕ ਮੰਤਰੀਆਂ ਲਈ, ਇੱਕ ਸਕੱਤਰਾਂ ਲਈ ਤੇ ਇੱਕ ਇਮਾਰਤ ਸੰਸਦ ਦੇ ਨੁਮਾਇੰਦਿਆਂ ਲਈ ਬਣਾਈ ਗਈ ਹੈ। 
## ਪ੍ਰਮੁੱਖ ਦਫ਼ਤਰ ਤੇ ਸੰਗਠਨ
ਬੰਗਲਾਦੇਸ਼ ਦੀ ਰੱਖਿਆ ਤੇ ਚੋਣ ਆਯੋਗ ਦੇ ਮੰਤਰਾਲੇ ਵੀ ਇਸ ਖੇਤਰ ਵਿੱਚ ਸਥਿਤ ਹਨ। ਏਸ਼ੀਆ ਵਿਕਾਸ ਬੈਂਕ, ਬੰਗਲਾਦੇਸ਼ ਰਿਹਾਇਸ਼ ਮਿਸ਼ਨ ਸਰਕਾਰੀ ਇੰਜੀਨੀਅਰਿੰਗ ਮਹਿਕਮੇ ਦੇ ਪਰਲੇ ਪਾਸੇ ਸਥਿਤ ਹਨ। ਸ਼ੇਰ ਏ ਬੰਗਾਲ ਨਗਰ ਵਿੱਚ ਇਮੀਗ੍ਰੇਸ਼ਨ ਮੰਤਾਰਾਲੇ ਦਾ ਦਫ਼ਤਰ ਵੀ ਹੈ ਜੋ ਕਿ ਗ੍ਰਹਿ ਮੰਤਰਾਲੇ ਅਧੀਨ ਆਉਂਦਾ ਹੈ। ਦੇਸ਼ ਦੀ ਸੰਸਦ ਵੀ ਇਸ ਇਲਾਕੇ 'ਚ ਸਥਿਤ ਹੈ ਜਿਸਦਾ ਢਾਂਚਾ ਅਮਰੀਕੀ ਆਰਕੀਟੈਕਟ ਨੇ ਤਿਆਰ ਕੀਤਾ ਹੈ।

## ਸਿੱਖਿਆ
ਬਿਸ ਖੇਤਰ ਵਿੱਚ ਬੰਗਲਾਦੇਸ਼ ਦੇ ਪ੍ਰਮੁੱਖ ਸਿੱਖਿਆ ਸੰਸਥਾਨ ਬਣੇ ਹੋਏ ਹਨ। ਬੰਗਲਾਦੇਸ਼ ਦੀ ਸਭ ਤੋਂ ਵਧੀਆ ਖੇਤੀਬਾੜੀ ਯੂਨੀਵਰਸਿਟੀ ਇੱਥੇ ਸਥਿਤ ਹੈ। ਸ਼ਹੀਦ ਸੁਹਰਾਵਰਦੀ ਮੈਡੀਕਲ ਕਾਲਜ ਰੱਖਿਆ ਮੰਤਰਾਲੇ ਦੇ ਦਫ਼ਤਰ ਦੇ ਨੇੜੇ ਸਥਿਤ ਹੈ। ਇਸ ਤੋਂ ਇਲਾਵਾ ਹੋਰ ਵੀ ਕਈ ਸਕੂਲ ਜਿਵੇਂ ਕਿ ਗਣਭਵਨ ਗੌਰਮਿੰਟ ਹਾਈ ਸਕੂਲ, ਸ਼ੇਰ ਏ ਬੰਗਲਾ ਗੌਰਮਿੰਟ ਹਾਈ ਸਕੂਲ (ਲੜਕੇ) ਵੀ ਇਸ ਇਲਾਕੇ ਵਿੱਚ ਸਥਿਤ ਹੈ।
## ਹਵਾਲੇ
ਸ਼੍ਰੇਣੀ:ਬੰਗਲਾਦੇਸ਼
ਤੁਰਪਾਨ

**ਤੁਰਪਾਨ** (; (ਅੰਗਰੇਜ਼ੀ: Turfan) ਜਾਂ '***ਤੁਰਫ਼ਾਨ***' (ਉਈਗਰ: , ਅੰਗਰੇਜ਼ੀ: Turpan, ਚੀਨੀ: 吐魯番) ਚੀਨ ਦੁਆਰਾ ਨਿਅੰਤਰਿਤ ਸ਼ਿਨਜਿਆਂਗ ਪ੍ਰਾਂਤ ਦੇ ਤੁਰਫ਼ਾਨ ਵਿਭਾਗ ਵਿੱਚ ਸਥਿਤ ਇੱਕ ਜ਼ਿਲ੍ਹਾ ਪੱਧਰ ਦਾ ਸ਼ਹਿਰ ਹੈ ਜੋ ਮੱਧ ਏਸ਼ੀਆ ਦੀ ਪ੍ਰਸਿੱਧ ਤੁਰਫਾਨ ਦਰੋਣੀ ਵਿੱਚ ਸਥਿਤ ਇੱਕ ਨਖ਼ਲਿਸਤਾਨ ਵੀ ਹੈ। 2003 ਵਿੱਚ ਇਸ ਦੀ ਆਬਾਦੀ 254,900 ਗਿਣੀ ਗਈ ਸੀ। ਇਹ ਸ਼ਹਿਰ ਉੱਤਰੀ ਰੇਸ਼ਮ ਰਸਤਾ ਤੇ ਇੱਕ ਮਹੱਤਵਪੂਰਨ ਪੜਾਉ ਹੋਇਆ ਕਰਦਾ ਸੀ।

## ਇਤਿਹਾਸ 
ਤੁਰਪਾਨ ਕਦੇ ਗੂਸ਼ੀ (Gushi) ਨਾਮਕ ਸੰਸਕ੍ਰਿਤੀ ਦਾ ਘਰ ਸੀ। ਇੱਥੇ ਇੱਕ 2,700 ਸਾਲ ਪੁਰਾਣੀ ਅਰਥੀ ਮਿਲੀ ਹੈ ਜੋ ਚੀਨੀ ਨਸਲ ਦੀ ਨਹੀਂ ਹੈ ਅਤੇ ਵਿਦਵਾਨਾਂ ਦਾ ਸੋਚਣਾ ਹੈ ਕਿ ਜਾਂ ਤਾਂ ਇੱਥੇ ਯੁਏਝੀ ਲੋਕ ਵੱਸਦੇ ਸਨ ਜਾਂ ਤੁਸ਼ਾਰੀ ਲੋਕ। ਧਿਆਨ ਦਿਓ ਕਿ ਇਹ ਦੋਨੋਂ ਹੀ ਉੱਤਰੀ ਭਾਰਤੀਆਂ ਦੀ ਤਰ੍ਹਾਂ ਹਿੰਦ-ਯੂਰੋਪੀ ਭਾਸ਼ੀ ਜਾਤੀਆਂ ਸਨ। ਅੱਗੇ ਜਾ ਕੇ ਰੇਸ਼ਮ ਰਸਤਾ ਤੇ ਹੋਣ ਦੇ ਕਾਰਨ ਬਹੁਤ ਸਾਰੀਆਂ ਸ਼ਕਤੀਆਂ ਤੁਰਪਾਨ ਨੂੰ ਆਪਣੇ ਕਬਜ਼ੇ ਵਿੱਚ ਕਰਨ ਲਈ ਜੂਝਦੀਆਂ ਰਹਿੰਦੀਆਂ ਸਨ। ਚੀਨ ਦੇ ਹਾਨ ਰਾਜਵੰਸ਼ ਕਾਲ ਵਿੱਚ ਹਾਨ ਸੈਨਿਕਾਂ ਅਤੇ ਸ਼ਯੋਂਗਨੁ ਲੋਕਾਂ ਦੇ ਵਿੱਚ ਇੱਥੇ ਮੁਠਭੇੜਾਂ ਹੁੰਦੀਆਂ ਸਨ ਅਤੇ ਸ਼ਹਿਰ ਕਦੇ ਇਨ੍ਹਾਂ ਦੇ ਅਤੇ ਕਦੇ ਉਹਨਾਂ ਦੇ ਕਬਜ਼ੇ ਵਿੱਚ ਹੋ ਜਾਂਦਾ ਸੀ। ਵਿੱਚ ਵਿੱਚ ਇਹ ਇਹ ਖੇਤਰ ਸੁਤੰਤਰ ਵੀ ਹੋ ਜਾਂਦਾ ਸੀ। ਹਾਨ ਰਾਜਵੰਸ਼ ਦੇ ਪਤਨ ਦੇ ਬਾਅਦ ਵੀ ਇਹ ਖੇਤਰ ਜਿਆਦਾਤਰ ਆਜਾਦ ਹੀ ਰਿਹਾ। ਸੰਨ 487 ਵਲੋਂ 541 ਈਸਵੀ ਤੱਕ ਇੱਥੇ ਤੀਏਲੇ ਨਾਮਕ ਤੁਰਕੀ ਕਬੀਲੇ ਦਾ ਸੁਤੰਤਰ ਰਾਜ ਰਿਹਾ, ਲੇਕਿਨ ਇਸ ਤੋਂ ਬਾਅਦ ਪਹਿਲਾਂ ਜੂ-ਜਾਨ ਖਾਗਾਨਤ ਅਤੇ ਫਿਰ ਗੋਏਕਤੁਰਕ ਇੱਥੇ ਸੱਤਾ ਵਿੱਚ ਰਹੇ। 7ਵੀਂ ਸਦੀ ਈਸਵੀ ਵਿੱਚ ਚੀਨ ਦੇ ਤੰਗ ਰਾਜਵੰਸ਼ ਨੇ ਇੱਥੇ ਕਬਜ਼ਾ ਜਮਾਇਆ ਲੇਕਿਨ 7ਵੀਂ ਤੋਂ 9ਵੀਂ ਸਦੀਆਂ ਤੱਕ ਇੱਥੇ ਚੀਨੀਆਂ, ਤੁਰਕਾਂ ਅਤੇ ਤਿੱਬਤੀਆਂ ਦੀ ਖਿਚੋਤਾਣੀ ਚੱਲਦੀ ਰਹੀ। ਇਸ ਕਾਲ ਵਿੱਚ ਇੱਥੇ ਤੁਰਕਾਂ, ਸੋਗਦਾਈਆਂ ਅਤੇ ਚੀਨੀਆਂ ਦੇ ਵਿੱਚ ਬਹੁਤ ਵਪਾਰ ਵੀ ਚੱਲਿਆ। 856 ਤੋਂ 1389 ਈ ਦੇ ਕਾਲ ਵਿੱਚ ਉਈਗੁਰ ਲੋਕਾਂ ਨੇ ਤੁਰਪਾਨ ਨੂੰ ਆਪਣੇ ਕਾਰਾਖੋਜਾ ਨਾਮਕ ਰਾਜ ਦਾ ਹਿੱਸਾ ਬਣਾਇਆ ਤਾਂ ਆਪਣੇ ਅੰਤਕਾਲ ਵਿੱਚ ਮੰਗੋਲ ਸਾਮਰਾਜ ਦਾ ਇੱਕ ਅਧੀਨ ਰਾਜ ਬਣ ਗਿਆ। 15ਵੀਂ ਸਦੀ ਤੱਕ ਇੱਥੇ ਬੋਧੀ ਧਰਮ ਦਾ ਜ਼ੋਰ ਸੀ ਲੇਕਿਨ ਉਸ ਸਦੀ ਦੇ ਦੂਜੇ ਭਾਗ ਵਿੱਚ ਇੱਥੇ ਦੇ ਲੋਕ ਮੁਸਲਮਾਨ ਬਣ ਗਏ।

## ਹਵਾਲੇ
ਸ਼੍ਰੇਣੀ:ਵਿਕੀਪੀਡੀਆ ਏਸ਼ੀਆਈ ਮਹੀਨਾ 2016
ਖ਼ੁਜੰਦ

thumb|230px|ਖ਼ਜੰਦ ਵਿੱਚ ਸਥਿਤ ਸਗ਼ਦ ਇਤਿਹਾਸਕ ਅਜਾਇਬਘਰ
thumb|230px|ਖ਼ਜਨਦ ਚੋਕ
**ਖ਼ਜਨਦ** (ਤਾਜਕੀ: Хуҷанд, , ਖ਼ਜਨਦ; ਰੂਸੀ: Худжанд, ਖ਼ਦਝਨਦ), ਜੋ 1939 ਤਕ **ਖ਼ੁਦ ਜੀਂਦ** ਦੇ ਨਾਮ ਨਾਲ ਅਤੇ 1991 ਤਕ **ਲੈਨਿਨਾਬਾਦ** (Ленинобод, ) ਦੇ ਨਾਮ ਨਾਲ ਜਾਣਿਆ ਜਾਂਦਾ ਸੀ ਮੱਧ ਏਸ਼ੀਆ ਦੇ ਤਾਜਿਕਿਸਤਾਨ ਦੇਸ਼ ਦਾ ਦੂਜਾ ਸਭ ਤੋਂ ਵੱਡਾ ਸ਼ਹਿਰ ਅਤੇ ਉਸ ਰਾਸ਼ਟਰ ਦੇ ਸੁਗਦ ਪ੍ਰਾਂਤ ਦੀ ਰਾਜਧਾਨੀ ਹੈ। ਇਹ ਨਗਰ ਸਿਰ ਦਰਿਆ ਦੇ ਕੰਢੇ ਫਰਗਨਾ ਵਾਦੀ ਦੇ ਦਹਾਨੇ ਤੇ ਸਥਿਤ ਹੈ। ਖ਼ੁਜੰਦ ਦੀ ਆਬਾਦੀ 1989 ਦੀ ਜਨਗਣਨਾ ਵਿੱਚ 1.6 ਲੱਖ ਸੀ ਲੇਕਿਨ 2010 ਵਿੱਚ ਘੱਟ ਕੇ 1.49 ਲੱਖ ਹੋ ਗਈ। ਇੱਥੇ ਦੇ ਅਧਿਕਤਰ ਲੋਕ ਤਾਜਿਕ ਸਮੁਦਾਏ ਤੋਂ ਹਨ ਅਤੇ ਤਾਜਿਕੀ ਫਾਰਸੀ ਬੋਲਦੇ ਹਨ।

## ਨਾਮ ਦਾ ਉਚਾਰਣ
ਖ਼ੁਜੰਦ ਸ਼ਬਦ ਵਿੱਚ ਖ਼ ਅੱਖਰ ਦੇ ਉਚਾਰਣ ਉੱਤੇ ਧਿਆਨ ਦਿਓ ਕਿਉਂਕਿ ਇਹ ਬਿਨਾਂ ਬਿੰਦੁ ਵਾਲੇ ਖ ਨਾਲੋਂ ਜਰਾ ਭਿੰਨ ਹੈ। ਇਸ ਦਾ ਉਚਾਰਣ ਖ਼ਰਾਬ ਅਤੇ ਖ਼ਰੀਦ ਦੇ ਖ ਨਾਲ ਮਿਲਦਾ ਹੈ।

## ਇਤਹਾਸ
ਪ੍ਰਾਚੀਨਕਾਲ ਵਿੱਚ ਖ਼ੁਜੰਦ ਦਾ ਈਰਾਨ ਦੇ ਨਾਲ ਸੰਬੰਧ ਰਿਹਾ ਹੈ ਅਤੇ ਬਹੁਤ ਸਾਰੇ ਮਸ਼ਹੂਰ ਪ੍ਰਾਚੀਨ ਫ਼ਾਰਸੀ ਕਵੀ ਅਤੇ ਵਿਗਿਆਨੀ ਇਸ ਸ਼ਹਿਰ ਤੋਂ ਆਏ ਹਨ। ਇਸਲਾਮ ਦੇ ਆਗਮਨ ਦੇ ਬਾਅਦ 8ਵੀਂ ਸਦੀ ਈਸਵੀ ਵਿੱਚ ਅਰਬਾਂ ਨੇ ਇਸ ਸ਼ਹਿਰ ਉੱਤੇ ਕਬਜ਼ਾ ਕਰ ਲਿਆ ਅਤੇ ਬਾਅਦ ਵਿੱਚ ਉਭਰਨ ਵਾਲੇ ਮੰਗੋਲ ਸਾਮਰਾਜ ਦਾ ਦੇਰ ਤੱਕ ਡਟ ਕੇ ਮੁਕਾਬਲਾ ਕੀਤਾ। ਤੁਰਕੀ-ਮੰਗੋਲ ਮੂਲ ਦੇ ਤੈਮੂਰੀ ਸਾਮਰਾਜ ਦੀ ਸਥਾਪਨਾ ਦੇ ਬਾਅਦ ਖ਼ੁਜੰਦ ਉਸਦਾ ਭਾਗ ਬਣਿਆ। 1866 ਵਿੱਚ ਰੂਸੀ ਸਾਮਰਾਜ ਮੱਧ ਏਸ਼ੀਆ ਵਿੱਚ ਫੈਲ ਰਿਹਾ ਸੀ ਅਤੇ ਉਸਨੇ ਖ਼ੁਜੰਦ ਖਾਨਤ ਦੀਆਂ ਸੀਮਾਵਾਂ ਨੂੰ ਪਿੱਛੇ ਖਦੇੜ ਦਿੱਤਾ। ਅੱਗੇ ਚਲਕੇ ਬਾਕੀ ਤਾਜਿਕਸਤਾਨ ਦੇ ਨਾਲ ਇਹ ਨਗਰ ਵੀ ਸੋਵੀਅਤ ਸੰਘ ਦਾ ਭਾਗ ਰਿਹਾ, ਜਿਸਨੇ 27 ਅਕਤੂਬਰ 1939 ਨੂੰ ਆਪਣੇ ਮਹਾਨ ਆਗੂ ਲੈਨਿਨ ਦੇ ਸਨਮਾਨ ਵਿੱਚ ਖ਼ੁਜੰਦ ਸ਼ਹਿਰ ਦਾ ਨਾਮ ਬਦਲਕੇ ਲੈਨਿਨਾਬਾਦ ਕਰ ਦਿੱਤਾ। ਜਦੋਂ 1992 ਵਿੱਚ ਸੋਵੀਅਤ ਸੰਘ ਟੁੱਟ ਗਿਆ ਤਾਂ ਲੈਨਿਨਾਬਾਦ ਦਾ ਨਾਮ ਵਾਪਸ ਖ਼ੁਜੰਦ ਰੱਖ ਦਿੱਤਾ ਗਿਆ।

## ਮੌਸਮ
ਖ਼ੁਜੰਦ ਦਾ ਮੌਸਮ ਰੇਗਿਸਤਾਨੀ ਹੈ - ਗਰਮੀਆਂ ਲੰਬੀਆਂ ਹੁੰਦੀਆਂ ਹਨ ਅਤੇ ਸਰਦੀਆਂ ਛੋਟੀਆਂ, ਹਾਲਾਂਕਿ ਸਰਦੀਆਂ ਵਿੱਚ ਇੱਥੇ ਕਦੇ ਕਦੇ ਬਰਫ ਪੈਂਦੀ ਹੈ।
### ਸੱਭਿਆਚਾਰਕ ਟਿਕਾਣੇ 
ਸ਼ਹਿਰ ਖ਼ੁਜੰਦ ਕਿਲੇ ਅਤੇ ਇਤਿਹਾਸਕ ਮਿਊਜ਼ੀਅਮ ਸੁਗਦ ਦਾ ਘਰ ਹੈ ਜਿਸ ਦੀਆਂ ਲੱਗਪੱਗ 1200 ਪ੍ਰਦਰਸ਼ਨੀਆਂ ਹਨ, ਜਿਹਨਾਂ ਵਿੱਚੋਂ ਬਹੁਤੀਆਂ ਜਨਤਾ ਲਈ ਖੁੱਲ੍ਹੀਆਂ ਹਨ।

## ਹਵਾਲੇ
ਸ਼੍ਰੇਣੀ:ਤਾਜਿਕਸਤਾਨ ਦੇ ਸ਼ਹਿਰ
ਸ਼੍ਰੇਣੀ:ਵਿਕੀਪੀਡੀਆ ਏਸ਼ੀਆਈ ਮਹੀਨਾ 2016
ਚਾਰੀਕਾਰ

thumb|230px|ਚਾਰੀਕਾਰ ਵਿੱਚ ਇੱਕ ਡੰਗਰ ਡਾਕਟਰ
**ਚਾਰੀਕਾਰ** (, ਉਚਾਰਨ *Chârikâr*) ਉੱਤਰ-ਪੂਰਬੀ ਅਫਗਾਨਿਸਤਾਨ ਦੇ ਪਰਵਾਨ ਪ੍ਰਾਂਤ ਦੀ ਰਾਜਧਾਨੀ ਹੈ। ਇਹ ਕੋਹਦਾਮਨ (ਮਤਲਬ: ਪਹਾੜ ਦਾ ਦਾਮਨ) ਨਾਮਕ ਵਾਦੀ ਦਾ ਮੁੱਖ ਸ਼ਹਿਰ ਹੈ ਅਤੇ ਗੋਰਬੰਦ ਨਦੀ ਦੇ ਕੰਢੇ ਸਥਿਤ ਹੈ।

## ਵੇਰਵਾ 
ਚਾਰੀਕਾਰ ਦੇ ਜਿਆਦਾਤਰ ਲੋਕ ਤਾਜਿਕ ਸਮੁਦਾਏ ਦੇ ਹਨ, ਹਾਲਾਂਕਿ ਇੱਥੇ ਕੁੱਝ ਉਜਬੇਕ ਲੋਕ, ਕਿਜਿਲਬਾਸ਼​ ਲੋਕ ਅਤੇ ਹਜ਼ਾਰਾ ਲੋਕ ਵੀ ਰਹਿੰਦੇ ਹਨ। ਇਹ ਸ਼ਹਿਰ ਆਪਣੀਆਂ ਉੱਤਮ ਦਾਖਾਂ ਅਤੇ ਮਿੱਟੀ ਦੀਆਂ ਵਸਤਾਂ ਲਈ ਜਾਣਿਆ ਜਾਂਦਾ ਹੈ। ਇਹ ਸ਼ਹਿਰ ਕਾਬੁਲ ਤੋਂ ਉੱਤਰੀ ਸੂਬਿਆਂ ਵੱਲ 69 & nbsp ਕਿਲੋਮੀਟਰ ਦੂਰੀ ਤੇ ਹੈ। ਮਜ਼ਾਰ-ਏ-ਸ਼ਰੀਫ਼, ਕੁੰਦੂਜ ਜਾਂ ਪੁਲ ਏ ਖ਼ੁਮਰੀ ਦੀ ਯਾਤਰਾ ਲਈ ਜਾਣ ਵਾਲੇ ਯਾਤਰੀ ਚਾਰੀਕਾਰ ਕੋਲ ਦੀ ਲੰਘਦੇ ਹਨ। ਇਸ ਸ਼ਹਿਰ ਨੂੰ ਪੰਜਸ਼ੀਰ ਵਾਦੀ ਦਾ ਪਰਵੇਸ਼ ਦਵਾਰ ਵੀ ਮੰਨਿਆ ਜਾਂਦਾ ਹੈ।

## ਇਤਿਹਾਸ
ਮਧ ਕਾਲ ਵਿੱਚ ਚਾਰੀਕਾਰ ਖਵਾਰੇਜਮੀ ਸਾਮਰਾਜ ਦਾ ਹਿੱਸਾ ਸੀ। ਸੰਨ 1220 ਵਿੱਚ ਚੰਗੇਜ ਖ਼ਾਨ ਦੀ ਮੰਗੋਲ ਫੌਜ ਨੇ ਇਸ ਉੱਤੇ ਹਮਲਾ ਕਰ ਦਿੱਤਾ ਲੇਕਿਨ ਪਰਵਾਨ ਦੀ ਲੜਾਈ ਵਿੱਚ ਖਵਾਰੇਜਮੀ ਸ਼ਾਸਕ ਜਲਾਲੁੱਦੀਨ ਮਿੰਗਬੁਰਨੁ (Jalal ad-Din Mingburnu) ਨੇ ਉਸ ਨੂੰ ਕਿਸੇ ਤਰ੍ਹਾਂ ਟੋਕ ਦਿੱਤਾ ਜਿਸ ਨਾਲ ਉਹ ਅਤੇ ਉਸਦੀਆਂ ਕੁੱਝ ਫੋਜਾਂ ਖਵਾਰੇਜਮੀ ਸਾਮਰਾਜ ਦੇ ਨਸ਼ਟ ਹੋਣ ਦੇ ਬਾਵਜੂਦ ਬੱਚ ਸਕੀਆਂ। 19ਵੀਂ ਸਦੀ ਦੀ ਸ਼ੁਰੂਆਤ ਤੇ ਇਹ ਕੁਝ ਹਜ਼ਾਰ ਲੋਕਾਂ ਦੀ ਜਨਸੰੱਖਿਆ ਵਾਲਾ ਇੱਕ ਵਪਾਰਕ ਸ਼ਹਿਰ ਬਣ ਚੁੱਕਿਆ ਸੀ। ਸੰਨ 1841 ਵਿੱਚ ਪਹਿਲਾ ਐਂਗਲੋ-ਅਫਗਾਨ ਯੁਧ ਦੇ ਕਾਲ ਵਿੱਚ ਇੱਥੇ ਇੱਕ ਬਰਤਾਨਵੀ ਰਾਜ ਦੀ ਛਾਉਣੀ ਤੈਨਾਤ ਸੀ ਜਿਸ ਵਿੱਚ ਲੱਗਪੱਗ 200 ਗੋਰਖਾ ਅਤੇ ਅੰਗਰੇਜ ਫੌਜੀ ਸਨ। ਕੁੱਝ ਇੱਕ ਨੂੰ ਛੱਡਕੇ ਲੱਗਪੱਗ ਸਾਰੇ ਮਕਾਮੀ ਕਬੀਲਾਈ ਲੋਕਾਂ ਦੁਆਰਾ ਮਾਰੇ ਗਏ। ਉਸ ਹਾਦਸੇ ਦਾ ਵਰਣਨ ਲਿਖਦੇ ਹੋਏ ਇੱਕ ਬਰਤਾਨਵੀ ਅਫਸਰ ਨੇ ਕਿਹਾ ਕਿ ਤਦ ਚਾਰੀਕਾਰ ਦੇ ਆਸਪਾਸ ਬਹੁਤ ਸਾਰੇ ਮਿੱਟੀ ਦੇ ਕਿਲੇ ਬਣੇ ਹੋਏ ਸਨ। 1979 - 89 ਕਾਲ ਵਿੱਚ ਅਫਗਾਨਿਸਤਾਨ ਵਿੱਚ ਸੋਵੀਅਤ ਜੰਗ ਦੇ ਦੌਰਾਨ ਵੀ ਇੱਥੇ ਬਹੁਤ ਜਬਰਦਸਤ ਲੜਾਈ ਹੋਈ।

14 ਅਗਸਤ 2011 ਨੂੰ ਲੱਗਪੱਗ ਛੇ ਆਤਮਘਾਤੀ ਬੰਬਾਰੀਆਂ ਦੀ ਇੱਕ ਟੀਮ ਨੇ ਚਾਰੀਕਾਰ ਵਿੱਚ ਰਾਜਪਾਲ ਦੇ ਮਹਿਲ ਹਮਲਾ ਕਰ ਦਿੱਤਾ। ਰਾਜਪਾਲ ਅਬਦੁਲ ਬਸ਼ੀਰ ਸਲੰਗੀ ਤਾਂ ਬਚ ਗਏ ਪਰ 19 ਲੋਕ ਮਾਰੇ ਗਏ ਸਨ, ਜਿਸਦੀ ਤਾਲਿਬਾਨ ਜ਼ਿੰਮੇਵਾਰੀ ਲਈ।

## ਹਵਾਲੇ
ਸ਼੍ਰੇਣੀ:ਅਫਗਾਨਿਸਤਾਨ ਦੇ ਸ਼ਹਿਰ
ਸ਼੍ਰੇਣੀ:ਵਿਕੀਪੀਡੀਆ ਏਸ਼ੀਆਈ ਮਹੀਨਾ 2016
ਕਰਾਚੀ ਯੂਨੀਵਰਸਿਟੀ

**ਕਰਾਚੀ ਯੂਨੀਵਰਸਿਟੀ** ਕਰਾਚੀ ਵਿਖੇ ਇੱਕ ਯੂਨੀਵਰਸਿਟੀ ਹੈ ਜੋ ਕਿ ਪਾਕਿਸਤਾਨ ਦੀਆਂ ਸਭ ਤੋਂ ਪੁਰਾਣੀਆਂ ਯੂਨੀਵਰਸਿਟੀਆਂ ਵਿੱਚੋਂ ਇੱਕ ਹੈ। ਇਸਦੀ ਸਥਾਪਨਾ 1951 ਵਿੱਚ ਹੋਈ ਸੀ।.

## ਹਵਾਲੇ
ਨਤਾਸ਼ਾ ਫ਼ਤਹ

**ਨਤਾਸ਼ਾ ਫ਼ਤਹ** ਇੱਕ ਕੈਨੇਡੀਅਨ ਪੱਤਰਕਾਰ ਅਤੇ ਟੀਵੀ ਪੇਸ਼ਕਾਰ ਹੈ। ਉਹ ਪ੍ਰਸਿੱਧ ਸ਼ਖ਼ਸੀਅਤ ਤਾਰਿਕ ਫ਼ਤਹ ਦੀ ਪੁੱਤਰੀ ਹੈ। ਉਹ ਟੋਰਾਂਟੋ, ਕੈਨੇਡਾ ਵਿਖੇ ਰਹਿੰਦੀ ਹੈ।

## ਸ਼ੁਰੂਆਤੀ ਜੀਵਨ ਅਤੇ ਸਿੱਖਿਆ 
ਫ਼ਤਹ ਦਾ ਜਨਮ ਕਰਾਚੀ, ਪਾਕਿਸਤਾਨ ਵਿੱਚ ਹੋਇਆ ਸੀ ਅਤੇ ਉਸ ਨੇ ਆਪਣਾ ਜ਼ਿਆਦਾਤਰ ਬਚਪਨ ਸਾਊਦੀ ਅਰਬ ਵਿੱਚ ਰਿਆਦ ਅਤੇ ਜੇਦਾਹ ਵਿੱਚ ਬਿਤਾਇਆ; ਉਹ ਐਮਸਟਰਡਮ, ਮਾਂਟਰੀਅਲ ਅਤੇ ਮੈਕਸੀਕੋ ਸਿਟੀ ਵਿੱਚ ਵੀ ਰਹਿ ਚੁੱਕੀ ਹੈ।
ਉਸ ਦੇ ਪਿਤਾ ਅੰਤਰਰਾਸ਼ਟਰੀ ਪੱਧਰ 'ਤੇ ਮਾਨਤਾ ਪ੍ਰਾਪਤ ਲੇਖਕ ਅਤੇ ਧਰਮ ਨਿਰਪੱਖ ਮੁਸਲਿਮ ਕਾਰਕੁਨ ਤਾਰੇਕ ਫ਼ਤਹ ਹਨ, ਜੋ ਕਿ ਪੰਜਾਬੀ ਹਨ। ਉਸਦੀ ਮਾਂ, ਨਰਗਿਸ ਟੱਪਲ, ਗੁਜਰਾਤੀ ਮੂਲ ਦੇ ਪ੍ਰਮੁੱਖ ਸ਼ੀਆ ਬੋਹਰਾ ਪਰਿਵਾਰਾਂ ਵਿੱਚੋਂ ਹੈ।
ਫ਼ਤਹ ਨੇ ਟੋਰਾਂਟੋ ਯੂਨੀਵਰਸਿਟੀ, ਵਿੱਚ ਰਾਜਨੀਤੀ ਸ਼ਾਸਤਰ ਵਿੱਚ ਇੱਕ ਡਿਗਰੀ ਹਾਸਲ ਕੀਤੀ ਅਤੇ ਫਿਰ ਟੋਰਾਂਟੋ ਦੀ ਰਾਇਰਸਨ ਯੂਨੀਵਰਸਿਟੀ ਵਿੱਚ ਪੱਤਰਕਾਰੀ ਵਿੱਚ ਇੱਕ ਹੋਰ ਡਿਗਰੀ ਹਾਸਲ ਕੀਤੀ।

## ਹਵਾਲੇ
ਸ਼੍ਰੇਣੀ:ਪੱਤਰਕਾਰ
ਲਸਿਥ ਮਲਿੰਗਾ

**ਸੇਪਰਾਮਦੂ ਲਸਿਥ ਮਲਿੰਗਾ** (; ਜਨਮ 28 ਅਗਸਤ 1983), ਗਾਲੇ ਵਿੱਚ) ਜਿਸਨੂੰ ਕਿ ਆਮ ਤੌਰ ਤੇ **ਲਸਿਥ ਮਲਿੰਗਾ** ਕਿਹਾ ਜਾਂਦਾ ਹੈ, ਇਹ ਸ੍ਰੀ ਲੰਕਾ ਦਾ ਕ੍ਰਿਕਟ ਖਿਡਾਰੀ ਹੈ ਅਤੇ ਉਹ 2014 ਕ੍ਰਿਕਟ ਵਿਸ਼ਵ ਕੱਪ ਟਵੰਟੀ20 ਜਿੱਤਣ ਵਾਲੀ ਸ੍ਰੀ ਲੰਕਾ ਕ੍ਰਿਕਟ ਟੀਮ ਦਾ ਕਪਤਾਨ ਸੀ। 7 ਮਾਰਚ 2016 ਤੱਕ ਲਸਿਥ ਮਲਿੰਗਾ ਸ੍ਰੀ ਲੰਕਾ ਦੀ ਰਾਸ਼ਟਰੀ ਟਵੰਟੀ ਟਵੰਟੀ ਕ੍ਰਿਕਟ ਟੀਮ ਦਾ ਕਪਤਾਨ ਰਿਹਾ ਅਤੇ ਇਸ ਤੋਂ ਬਾਅਦ ਸੱਟਾਂ ਨਾਲ ਜੂਝਦਾ ਹੋਣ ਕਰਕੇ ਉਸਨੂੰ ਕਪਤਾਨੀ ਤੋਂ ਹਟਾ ਲਿਆ ਗਿਆ ਸੀ। 

ਮਲਿੰਗਾ ਇੱਕ ਖਾਸ ਕਿਸਮ ਦਾ ਤੇਜ-ਗੇਂਦਬਾਜ ਹੈ, ਖਾਸ ਕਿਸਮ ਤੋਂ ਭਾਵ ਹੈ ਕਿ ਮਲਿੰਗਾ ਦਾ ਗੇਂਦ ਸੁੱਟਣ ਦਾ ਢੰਗ ਦੂਸਰੇ ਤੇਜ ਗੇਂਦਬਾਜਾਂ ਤੋਂ ਕਾਫੀ ਵੱਖਰਾ ਹੈ। ਉਹ ਆਪਣੀ ਸੱਜੂ ਬਾਂਹ ਨੂੰ ਪੂਰੀ ਖੋਲ੍ਹ ਕੇ ਗੇਂਦ ਸੁੱਟਦਾ ਹੈ ਅਤੇ ਬੱਲੇਬਾਜਾਂ ਨੂੰ ਉਸਦੀ ਗੇਂਦ ਖੇਡਣ ਵਿੱਚ ਕਾਫੀ ਦਿੱਕਤ ਆਉਂਦੀ ਰਹੀ ਹੈ। ਉਸਦੇ ਗੇਂਦ ਸੁੱਟਣ ਦੇ ਢੰਗ ਸਦਕਾ ਉਸਨੂੰ "ਸਲਿੰਗਾ ਮਲਿੰਗਾ" ਅਤੇ "ਮਲਿੰਗਾ ਦਾ ਸਲਿੰਗਾ" ਕਿਹਾ ਜਾਂਦਾ ਹੈ।
 

ਉਸਦੀ ਖਾਸ ਯੋਗਤਾ ਇਹ ਹੈ ਕਿ ਉਹ ਲਗਾਤਾਰ ਵਿਕਟਾਂ ਲੈ ਸਕਦਾ ਹੈ ਅਤੇ ਖਾਸ ਕਰਕੇ ਉਹ ਯਾਰਕਰ ਲੈਂਥ ਤੇ ਗੇਂਦਬਾਜੀ ਕਰਨ ਲਈ ਜਾਣਿਆ ਜਾਂਦਾ ਹੈ। ਉਹ ਵਿਸ਼ਵ ਦਾ ਅਜਿਹਾ ਇਕਲੌਤਾ ਗੇਂਦਬਾਜ ਹੈ ਜਿਸਨੇ ਦੋ ਵਾਰ ਵਿਸ਼ਵ ਕੱਪ ਵਿੱਚ ਹੈਟਰਿਕ (ਲਗਾਤਾਰ ਤਿੰਨ ਵਿਕਟਾਂ ਲੈਣਾ) ਲਗਾਈ ਹੋਵੇ। ਇੱਕ ਦਿਨਾ ਅੰਤਰਰਾਸ਼ਟਰੀ ਕ੍ਰਿਕਟ ਵਿੱਚ ਉਸਨੇ ਤਿੰਨ ਵਾਰ ਹੈਟਰਿਕ ਲਗਾਈ ਹੈ ਅਤੇ ਮਲਿੰਗਾ ਵਿਸ਼ਵ ਦਾ ਇਕਲੌਤਾ ਗੇਂਦਬਾਜ ਹੈ ਜਿਸਨੇ ਅੰਤਰਰਾਸ਼ਟਰੀ ਕ੍ਰਿਕਟ ਵਿੱਚ ਚਾਰ ਲਗਾਤਾਰ ਗੇਂਦਾ ਤੇ ਲਗਾਤਾਰ ਚਾਰ ਵਿਕਟਾਂ ਲਈਆਂ ਹੋਣ**।**22 ਅਪ੍ਰੈਲ 2011 ਨੂੰ ਮਲਿੰਗਾ ਨੇ ਟੈਸਟ ਕ੍ਰਿਕਟ ਤੋਂ ਆਪਣੇ ਸੰਨਿਆਸ ਦਾ ਐਲਾਨ ਕਰ ਦਿੱਤਾ ਸੀ। ਮਲਿੰਗਾ 140 ਕਿ:ਮੀ:/ਘੰਟਾ (87 ਮੀਲ ਪ੍ਰਤੀ ਘੰਟਾ) ਦੀ ਔਸਤ ਗਤੀ ਨਾਲ ਗੇਂਦਬਾਜੀ ਕਰਦਾ ਸੀ। 3 ਜਨਵਰੀ 2015 ਅਨੁਸਾਰ ਉਸਦੀ ਸਭ ਤੋਂ ਤੇਜ ਗੇਂਦ 155.7 ਕਿ:ਮੀ:/ਘੰਟਾ(96.8 ਮੀਲ ਪ੍ਰਤੀ ਘੰਟਾ) ਸੀ, ਜੋ ਕਿ ਉਸਨੇ 2011 ਵਿੱਚ ਸੁੱਟੀ ਸੀ। ਇਹ ਵਿਸ਼ਵ ਦੀ ਚੌਥੀ ਸਭ ਤੋਂ ਤੇਜ ਗੇਂਦ ਦਰਜ ਕੀਤੀ ਗਈ ਸੀ।

ਕ੍ਰਿਕਟ ਵਿੱਚ ਉਸਦੀ ਔਸਤ ਅਤੇ ਇਕਾਨਮੀ ਰੇਟ ਦੁਨੀਆ ਦੇ ਸਭ ਤੋਂ ਵਧੀਆ ਗੇਂਦਬਾਜਾਂ ਵਿੱਚ ਸ਼ਾਮਿਲ ਹੈ। ਉਹ ਖਾਸ ਤੌਰ ਤੇ ਯਾਰਕਰ ਗੇਂਦਾਂ (ਉਹ ਗੇਂਦ ਜੋ ਬੱਲੇਬਾਜ ਦੇ ਬਿਲਕੁਲ ਪੈਰਾਂ ਵਿੱਚ ਡਿੱਗੇ) ਸੁੱਟਣ ਲਈ ਜਾਣਿਆ ਜਾਂਦਾ ਹੈ ਅਤੇ ਅੰਤਿਮ ਓਵਰਾਂ ਵਿੱਚ ਉਹ ਸਲੋਅਰ ਗੇਂਦਾ ਸੁੱਟਣ ਲਈ ਜਾਣਿਆ ਜਾਂਦਾ ਹੈ। ਉਹ ਟਵੰਟੀ-ਟਵੰਟੀ ਅੰਤਰਰਾਸ਼ਟਰੀ ਕ੍ਰਿਕਟ ਵਿੱਚ ਸਭ ਤੋਂ ਜਿਆਦਾ ਵਿਕਟਾਂ ਲੈਣ ਵਾਲਾ ਗੇਂਦਬਾਜ ਹੈ ਅਤੇ ਸ੍ਰੀ ਲੰਕਾ ਦਾ ਵੀ ਅਜਿਹਾ ਕਰਨ ਵਾਲਾ ਉਹ ਪਹਿਲਾ ਗੇਂਦਬਾਜ ਹੈ।

ਇਸ ਤੋਂ ਇਲਾਵਾ ਲਸਿਥ ਮਲਿੰਗਾ 2014 ਵਿੱਚ ਵਿਸ਼ਵ ਕੱਪ ਟਵੰਟੀ20 ਜਿੱਤਣ ਵਾਲੀ ਸ੍ਰੀ ਲੰਕਾਈ ਟੀਮ ਦਾ ਵੀ ਕਪਤਾਨ ਸੀ ਅਤੇ ਉਹ 2007 ਕ੍ਰਿਕਟ ਵਿਸ਼ਵ ਕੱਪ, 2011 ਕ੍ਰਿਕਟ ਵਿਸ਼ਵ ਕੱਪ, 2009 ਆਈਸੀਸੀ ਵਿਸ਼ਵ ਕ੍ਰਿਕਟ ਟਵੰਟੀ20 ਕੱਪ ਅਤੇ 2012 ਆਈਸੀਸੀ ਵਿਸ਼ਵ ਕ੍ਰਿਕਟ ਟਵੰਟੀ20 ਵਿੱਚ ਸ੍ਰੀ ਲੰਕਾ ਵੱਲੋਂ ਹਿੱਸਾ ਲੈਣ ਵਾਲਾ ਟੀਮ ਦਾ ਮੈਂਬਰ ਸੀ।

## ਹਵਾਲੇ
## ਬਾਹਰੀ ਕੜੀਆਂ
*Cricinfo Player Profile
*Lasith Malinga 's profile page on Wisden

ਸ਼੍ਰੇਣੀ:ਜਨਮ 1983
ਸ਼੍ਰੇਣੀ:ਸ੍ਰੀ ਲੰਕਾ ਦੇ ਕ੍ਰਿਕਟ ਖਿਡਾਰੀ
ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਵਿਕੀਪੀਡੀਆ ਏਸ਼ੀਆਈ ਮਹੀਨਾ 2016
ਮਰੀ, ਤੁਰਕਮੇਨਿਸਤਾਨ

**ਮਰੀ** (ਤੁਰਕਮੇਨੀ: Mary, Мары; ਅੰਗਰੇਜ਼ੀ: Mary; ਫ਼ਾਰਸੀ: , ਮਰਵ) ਤੁਰਕਮੇਨਿਸਤਾਨ ਦੇ ਮਰੀ ਪ੍ਰਾਂਤ ਦੀ ਰਾਜਧਾਨੀ ਹੈ। ਇਸਦੇ ਪੁਰਾਣੇ ਨਾਮ 'ਮਰਵ' (, Merv), 'ਮੇਰੂ' ਅਤੇ 'ਮਾਰਜਿਆਨਾ' (Margiana) ਹੁੰਦੇ ਸਨ। ਇਹ ਕਾਰਾਕੁਮ ਰੇਗਿਸਤਾਨਵਿੱਚ ਮਰਗ਼ਾਬ ਨਦੀ ਦੇ ਕਿਨਾਰੇ ਇੱਕ ਨਖ਼ਲਸਤਾਨ ਹੈ। ਸੰਨ 2009 ਵਿੱਚ ਇਸ ਦੀ ਆਬਾਦੀ 1,23,000 ਸੀ ਜੋ 1989 ਦੀ 92,000 ਤੋਂ ਵੱਧ ਕੇ ਹੋਈ ਹੈ।

## ਇਤਹਾਸ
ਮਰਵ ਦਾ ਪ੍ਰਾਚੀਨ ਸ਼ਹਿਰ ਰੇਸ਼ਮ ਮਾਰਗ ਉੱਤੇ ਇੱਕ ਨਖ਼ਲਿਸਤਾਨ ਤੇ ਬਸਿਆ ਹੋਇਆ ਸੀ। ਸੰਨ 1884 ਵਿੱਚ ਇਸ ਉੱਤੇ ਰੂਸੀ ਸਾਮਰਾਜ ਦਾ ਕਬਜ਼ਾ ਹੋ ਗਿਆ, ਜਿਸ ਤੋਂ ਅਫਗਾਨਿਸਤਾਨ ਅਤੇ ਰੂਸ ਦੇ ਦਰਮਿਆਨ ਝੜਪ ਹੋਈ ਜਿਸ ਵਿੱਚ ਰੂਸ ਦੀ ਫਤਹਿ ਹੋਈ। ਇਸਦੇ ਬਾਅਦ ਇੱਥੇ ਇੱਕ ਰੂਸੀ ਫੌਜੀ ਅਤੇ ਪ੍ਰਬੰਧਕੀ ਕੇਂਦਰ ਬਣਾਇਆ ਗਿਆ। ਅਗਸਤ 1918 ਵਿੱਚ ਪਹਿਲੇ ਵਿਸ਼ਵ ਯੁੱਧ ਦੇ ਦੌਰਾਨ ਕਰੀਮੀਆ ਦੀ ਲੜਾਈ ਦੇ ਬਾਅਦ ਭਾਰਤ ਵਿੱਚ ਬਰਤਾਨਵੀ ਰਾਜ ਨੇ ਇੱਥੇ ਇੱਕ 50 ਪੰਜਾਬੀ ਫੌਜੀਆਂ ਅਤੇ ਇੱਕ ਅੰਗਰੇਜ ਅਫਸਰ ਦਾ ਦਸਤਾ ਭੇਜਿਆ ਜਿਸਨੇ ਰੂਸ ਵਿੱਚ ਉਸ ਸਮੇਂ ਸੱਤਾ ਉੱਤੇ ਕਬਜ਼ਾ ਕਰ ਰਹੀ ਬੋਲਸ਼ੇਵਿਕ ਪਾਰਟੀ ਦੇ ਸਿਪਾਹੀਆਂ ਦਾ ਸਾਹਮਣਾ ਕੀਤਾ। ਲੜਾਈ ਦੇ ਬਾਅਦ ਪੂਰੇ ਤੁਰਕਮੇਨਿਸਤਾਨ ਦੇ ਨਾਲ ਇਹ ਖੇਤਰ ਸੋਵੀਅਤ ਸੰਘ ਵਿੱਚ ਆ ਗਿਆ। ਸੋਵੀਅਤ ਜ਼ਮਾਨੇ ਵਿੱਚ ਇੱਥੇ ਆਮੂ ਦਰਿਆ ਦਾ ਪਾਣੀ ਲਿਆਉਣ ਵਾਲੀ ਕਾਰਾਕੁਮ ਨਹਿਰ ਕੱਢੀ ਗਈ ਜਿਸ ਦੇ ਦਮ ਉੱਤੇ ਇੱਥੇ ਕਪਾਹ ਪੈਦਾ ਹੋਣੀ ਸ਼ੁਰੂ ਹੋ ਗਈ। 1968 ਵਿੱਚ ਇੱਥੇ ਜ਼ਮੀਨ ਦੇ ਹੇਠਾਂ ਕੁਦਰਤੀ ਗੈਸ ਦਾ ਭੰਡਾਰ ਮਿਲਿਆ।

ਸੋਵੀਅਤ ਯੂਨੀਅਨ ਦੇ ਢਹਿ ਜਾਣ ਅਤੇ 18 ਮਈ 1992 ਨੂੰ ਤੁਰਕਮੇਨਿਸਤਾਨ ਦੇ ਆਜ਼ਾਦੀ ਦੇ ਐਲਾਨ ਦੇ ਬਾਅਦ ਮਰੀ ਸ਼ਹਿਰ ਮਰੀ ਸੂਬੇ ਦਾ ਕੇਂਦਰ ਬਣ ਗਿਆ।

2000ਵਿਆਂ ਵਿੱਚ, ਸੜਕਾਂ, ਵੱਡੇ ਰਿਹਾਇਸ਼ੀ ਸਹੂਲਤਾਂ ਦੀ ਉਸਾਰੀ ਕੀਤੀ ਗਈ। ਜਨਤਕ ਹਾਊਸਿੰਗ ਉਸਾਰੀ ਜੋਰ ਨਾਲ ਜਾਰੀ ਰਹੀ। ਇਸ ਦੇ ਇਲਾਵਾ ਨਵਾਂ ਹਵਾਈਅੱਡਾ ਟਰਮੀਨਲ, ਤੁਰਮੇਨੀ ਰਾਜ ਪਾਵਰ ਇੰਜੀਨੀਅਰਿੰਗ ਇੰਸਟੀਚਿਊਟ ਦੀ ਨਵੀਂ ਇਮਾਰਤ, ਥੀਏਟਰ, ਲਾਇਬਰੇਰੀ, ਇਤਿਹਾਸਕ ਮਿਊਜ਼ੀਅਮ, ਮਹਿਲ ਰੁਹੀਏਤ, ਹੋਟਲ 'ਮਾਰਗੁਸ਼ ", ਇੱਕ ਮੈਡੀਕਲ ਡਾਇਗਨੌਸਟਿਕ ਕੇਂਦਰ, ਮੈਡੀਕਲ ਕੇਂਦਰ "ਏਨ ਮਿਆਹਰੀ ", ਮਸਜਿਦ ਗੁਰਬੰਗੁਲੀ ਹਾਜੀ, ਇੱਕ ਸਟੇਡੀਅਮ, ਇੱਕ ਘੁੜਸਵਾਰੀ ਕੰਪਲੈਕਸ, ਇਨਡੋਰ ਤੈਰਾਕੀ ਪੂਲ, ਨਵਿਆਇਆ ਰੇਲਵੇ ਸਟੇਸ਼ਨ ਪ੍ਰਾਪਤੀਆਂ ਹਨ।

2012 ਵਿੱਚ ਸ਼ਹਿਰ ਨੂੰ ਸੁਤੰਤਰ ਰਾਜਾਂ ਦੇ ਰਾਸ਼ਟਰਮੰਡਲ ਦੀਆਂ ਸੱਭਿਆਚਾਰਕ ਰਾਜਧਾਨੀਆਂ ਵਿੱਚੋਂ ਇੱਕ ਵਜੋਂ ਐਲਾਨਿਆ।

## ਆਰਥਿਕਤਾ 
ਮਰੀ ਤੁਰਕਮੇਨਿਸਤਾਨ ਦਾ ਚੌਥਾ ਵੱਡਾ ਸ਼ਹਿਰ ਹੈ, ਅਤੇ ਦੇਸ਼ ਦੇ ਦੋ ਪ੍ਰਮੁੱਖ ਨਿਰਯਾਤ ਉਦਯੋਗਾਂ ਕੁਦਰਤੀ ਗੈਸ ਅਤੇ ਕਪਾਹ ਉਦਯੋਗ ਦੇ ਲਈ ਇੱਕ ਵੱਡਾ ਉਦਯੋਗਿਕ ਕੇਂਦਰ ਹੈ। ਇਹ ਕਪਾਹ, ਆਨਾਜ਼ ਖੱਲਾਂ ਅਤੇ ਉੱਨ ਦਾ ਇੱਕ ਵਪਾਰ ਕੇਂਦਰ ਹੈ।

## ਹਵਾਲੇ
ਸ਼੍ਰੇਣੀ:ਤੁਰਕਮੇਨਿਸਤਾਨ ਦੇ ਸ਼ਹਿਰ
ਸ਼੍ਰੇਣੀ:ਵਿਕੀਪੀਡੀਆ ਏਸ਼ੀਆਈ ਮਹੀਨਾ 2016
ਤਰੀਨਕੋਟ

**ਤਰੀਨਕੋਟ** (ਪਸ਼ਤੋ: ترين کوټ, ਅੰਗਰੇਜ਼ੀ: Tarinkot ਜਾਂ Tarin Kowt) ਦੱਖਣ ਅਫਗਾਨਿਸਤਾਨ ਦੇ ਓਰੂਜਗਾਨ ਸੂਬੇ ਦੀ ਰਾਜਧਾਨੀ ਹੈ। ਇਸ ਸ਼ਹਿਰ ਦੀ ਆਬਾਦੀ ਸੰਨ 2012 ਵਿੱਚ ਲਗਭਗ 6,300 ਅਨੁਮਾਨਿਤ ਕੀਤੀ ਗਈ ਸੀ। ਇਹ ਸ਼ਹਿਰ ਵਾਸਤਵ ਵਿੱਚ ਇੱਕ ਛੋਟਾ ਜਿਹਾ ਕਸਬਾ ਹੈ ਜਿਸਦੇ ਬਾਜ਼ਾਰ ਵਿੱਚ ਲੱਗਪੱਗ 200 ਦੁਕਾਨਾਂ ਹਨ। ਸੂਬੇ ਦੇ ਰਾਜਪਾਲ, ਜੋ 2012 ਵਿੱਚ ਅਸਦਉੱਲਾਹ ਹਮਦਮ ਸਨ, ਇਸ ਬਾਜ਼ਾਰ ਨਾਲ ਲੱਗੇ ਇੱਕ ਦਫਤਰ ਵਿੱਚ ਕੰਮ ਕਰਦੇ ਹਨ।

## ਲੋਕ
ਤਰੀਨਕੋਟ ਇਲਾਕੇ ਵਿੱਚ ਪਸ਼ਤੂਨ ਲੋਕਾਂ ਦੇ ਦੋ ਕਬੀਲਿਆਈ ਪਰਿਸੰਘ ਵੱਸਦੇ ਹਨ - ਦੁਰਾਨੀ (ਉਰਫ ਤਰੀਨ) ਅਤੇ ਗਿਲਜ​ਈ। ਇੱਥੇ ਤਰੀਨਾਂ ਦੀਆਂ ਪੋਪੋਲਜ​ਈ, ਬਾਰਕਜ​ਈ, ਨੂਰਜ​ਈ ਅਤੇ ਅਚਕਜ​ਈ ਸ਼ਾਖ਼ਾਵਾਂ ਅਤੇ ਗਿਲਜ​ਈਆਂ ਦੀਆਂ ਤੋਖੀ, ਹੋਤਕ ਅਤੇ ਸੁਲਇਮਾਨ-ਖੇਲ​ ਸ਼ਾਖ਼ਾਵਾਂ ਹਨ। ਸ਼ਹਿਰ ਵਿੱਚ ਈਰਾਕ ਵਲੋਂ ਆਏ ਲੱਗਪੱਗ 2,000 ਅਰਬ ਵੀ ਵੱਸੇ ਹੋਏ ਹਨ।

## ਘਟਨਾਵਾਂ
ਤਰੀਨਕੋਟ ਬਾਕੀ ਦੁਨੀਆ ਨਾਲੋਂ ਕਟਿਆ ਹੋਇਆ ਇੱਕ ਸ਼ਹਿਰ ਹੈ ਜਿਸਨੂੰ ਬਾਹਰੀ ਦੁਨੀਆ ਵਲੋਂ ਕੇਵਲ ਇੱਕ ਕੰਧਾਰ ਜਾਣ ਵਾਲੀ ਸੜਕ ਜੋੜਦੀ ਹੈ। ਸਨ 2001 ਵਿੱਚ ਅਫਗਾਨਿਸਤਾਨ ਵਿੱਚ ਹੋਏ ਅਮਰੀਕੀ ਦੇ ਦਖਲ ਦੇ ਬਾਅਦ ਇੱਥੇ ਦੇ ਇੱਕ ਛੋਟੇ ਹਵਾਈ ਅੱਡੇ ਦਾ ਪ੍ਰਯੋਗ ਇੱਥੇ ਤੈਨਾਤ ਅਮਰੀਕੀ ਸੈਨਿਕਾਂ ਦਾ ਦਸਤਾ ਕਰਦਾ ਹੈ। 2001 ਤੱਕ ਇੱਥੇ ਤਾਲਿਬਾਨ ਦਾ ਕਬਜ਼ਾ ਸੀ ਲੇਕਿਨ 16 ਨਵੰਬਰ 2001 ਵਿੱਚ ਇੱਥੇ ਦੇ ਪਸ਼ਤੂਨ ਨਿਵਾਸੀ ਤਾਲਿਬਾਨ ਦੇ ਖਿਲਾਫ ਬਗ਼ਾਵਤ ਕਰਨ ਲੱਗੇ, ਜਿਸ ਵਿੱਚ ਅੱਗੇ ਚਲਕੇ ਅਫਗਾਨਿਸਤਾਨ ਦੇ ਰਾਸ਼ਟਰਪਤੀ ਬਨਣ ਵਾਲੇ ਹਾਮਿਦ ਕਰਜਈ ਵੀ ਸਕਗਰਮ ਸਨ। ਤਾਲਿਬਾਨ ਨੇ ਵਾਪਸ ਹਮਲਾ ਕੀਤਾ ਲੇਕਿਨ ਅਮਰੀਕੀ ਸੈਨਿਕਾਂ ਅਤੇ ਹਵਾਈ ਫੌਜ ਦੀ ਮਦਦ ਨਾਲ ਇਸ ਖੇਤਰ ਨੂੰ ਤਾਲਿਬਾਨ ਕੋਲੋਂ ਅਜ਼ਾਦ ਕਰਵਾ ਲਿਆ ਗਿਆ। ਇਸ ਜਿੱਤ ਨੂੰ ਕਰਜਈ ਦੀ ਜ਼ਿੰਦਗੀ ਵਿੱਚ ਇੱਕ ਮੋੜ ਦੇ ਤੌਰ 'ਤੇ ਸਮਝਿਆ ਜਾਂਦਾ ਹੈ- ਇਸ ਇੱਕ ਲੜਾਈ ਨੇ, ਜਿਸ ਨੇ ਉਸ ਨੂੰ ਅਫਗਾਨਿਸਤਾਨ ਦੇ ਦੱਖਣੀ ਸੂਬੇ ਵਿਚ, ਅਤੇ (ਉੱਤਰੀ ਅਲਾਇੰਸ ਸਮੇਤ) ਤਾਲਿਬਾਨ ਵਿਰੋਧੀ ਧਿਰ ਸ਼ਕਤੀਆਂ ਵਿੱਚ ਇੱਕ ਭਰੋਸੇਯੋਗ ਜੰਗ ਦੇ ਨੇਤਾ ਦੇ ਤੌਰ 'ਤੇ ਭਰੋਸੇਯੋਗਤਾ ਦੇ ਦਿੱਤੀ।

## ਮੌਸਮ
ਤਰੀਨਕੋਟ ਵਿੱਚ ਗਰਮੀਆਂ ਵਿੱਚ ਸਭ ਤੋਂ ਜਿਆਦਾ ਤਾਪਮਾਨ ਔਸਤਨ 40° ਸੇਂਟੀਗਰੇਡ ਤੱਕ ਚੜ੍ਹ ਜਾਂਦਾ ਹੈ ਜਦੋਂ ਕਿ ਸਰਦੀਆਂ ਵਿੱਚ ਹੇਠਲਾ ਤਾਪਮਾਨ ਔਸਤਨ ਜ਼ੀਰੋ ਤੋਂ ਹੇਠਾਂ (-3° ਸੇਂਟੀਗਰੇਡ) ਤੱਕ ਡਿੱਗ ਜਾਂਦਾ ਹੈ।

## ਹਵਾਲੇ
ਸ਼੍ਰੇਣੀ:ਅਫਗਾਨਿਸਤਾਨ ਦੇ ਸ਼ਹਿਰ
ਸ਼੍ਰੇਣੀ:ਮੱਧਰ ਏਸ਼ੀਆ ਦੇ ਸ਼ਹਿਰ
ਸ਼੍ਰੇਣੀ:ਓਰੂਜਗਾਨ ਸੂਬਾ
ਸ਼੍ਰੇਣੀ:ਵਿਕੀਪੀਡੀਆ ਏਸ਼ੀਆਈ ਮਹੀਨਾ 2016
ਸੁਰੇਸ਼ ਪਰੇਰਾ

**ਅਨਹੇਤਿਜ ਸੁਰੇਸ਼ ਅਸਾਂਕਾ ਪਰੇਰਾ** (ਜਨਮ 16 ਫਰਵਰੀ 1978), ਜਿਸ ਨੂੰ ਕਿ **ਸੁਰੇਸ਼ ਪਰੇਰਾ** ਕਿਹਾ ਜਾਂਦਾ ਹੈ। ਇਹ ਇੱਕ ਸਾਬਕਾ ਕ੍ਰਿਕਟ ਖਿਡਾਰੀ ਹੈ ਜੋ ਕਿ ਸ੍ਰੀ ਲੰਕਾ ਕ੍ਰਿਕਟ ਟੀਮ ਵੱਲੋਂ ਅੰਤਰਰਾਸ਼ਟਰੀ ਕ੍ਰਿਕਟ ਖੇਡਦਾ ਰਿਹਾ ਹੈ। ਪਰੇਰਾ ਇੱਕ ਸੱਜੇ ਹੱਥ ਦਾ ਬੱਲੇਬਾਜ ਸੀ ਅਤੇ ਉਹ ਇੱਕ ਚੰਗਾ ਆਲਰਾਊਂਡਰ ਸੀ। ਉਸ ਨੇ ਸ੍ਰੀ ਲੰਕਾ ਕ੍ਰਿਕਟ ਟੀਮ ਲਈ ਤਿੰਨ ਟੈਸਟ ਮੈਚ ਅਤੇ 20 ਇੱਕ ਦਿਨਾ ਅੰਤਰਰਾਸ਼ਟਰੀ ਮੈਚ ਖੇਡੇ ਹਨ। ਉਸ ਨੇ ਜੂਨ 1998 ਤੋਂ ਦਸੰਬਰ 2001 ਤੱਕ ਸ੍ਰੀ ਲੰਕਾਈ ਟੀਮ ਲਈ ਕ੍ਰਿਕਟ ਖੇਡੀ ਹੈ। ਘਰੇਲੂ ਕ੍ਰਿਕਟ ਵਿੱਚ ਉਹ ਸੱਤ ਵੱਖ-ਵੱਖ ਟੀਮਾਂ ਲਈ ਕ੍ਰਿਕਟ ਖੇਡਿਆ ਹੈ ਅਤੇ ਉਸ ਨੇ ਦਸੰਬਰ 1995 ਤੋਂ ਅਕਤੂਬਰ 2009 ਤੱਕ ਘਰੇਲੂ ਕ੍ਰਿਕਟ ਖੇਡੀ ਹੈ। ਘਰੇਲੂ ਕ੍ਰਿਕਟ ਦੇ ਜਿਆਦਾਤਰ ਮੈਚ ਉਸਨੇ ਕੋਲੰਬੋ ਤੇ ਆਧਾਰਿਤ "ਸਿਨਹਾਲੀ ਸਪੋਰਟਸ ਕਲੱਬ" ਵੱਲੋਂ ਖੇਡੇ ਹਨ। ਕ੍ਰਿਕਟ ਤੋੰ ਸੰਨਿਆਸ ਲੈਣ ਤੋੋਂ ਬਾਅਦ ਉਹ ਆਸਟਰੇਲੀਆ ਚਲਿਆ ਗਿਆ ਸੀ।
## ਜੀਵਨ
ਉਸ ਨੇ ਕੋਲੰਬੋ ਦਾ ਰਹਿਣ ਵਾਲਾ ਸੀ ਅਤੇ ਉਸ ਨੇ ਆਪਣੀ ਸਿੱਖਿਆ ਇਸਿਪਠਾਣਾਂ ਕਾਲਜ ਤੋਂ ਕੀਤੀ ਹੈ। ਪਰੇਰਾ ਨੇ ਆਪਣਾ ਪਹਿਲਾ ਕ੍ਰਿਕਟ ਮੈਚ ਸਾਰਾਵਨਾਮੁਤੂ ਟਰਾਫੀ ਦੌਰਾਨ 17 ਸਾਲ ਦੀ ਉਮਰ ਵਿੱਚ ਦਸੰਬਰ 1995 ਨੂੰ ਸਿਨਹਾਲੀ ਸਪੋਰਟਸ ਕਲੱਬ ਵੱਲੋਂ ਖੇਡਿਆ ਸੀ। 1997–98 ਦੌਰਾਨ ਉਸ ਨੇ ਕੁੱਲ ਨੌਂ ਪਹਿਲਾ ਦਰਜਾ ਕ੍ਰਿਕਟ ਮੈਚ ਖੇਡੇ ਸਨ। ਇਸ ਦੌਰਾਨ ਉਸ ਨੇ ਕੁੱਲ 29 ਵਿਕਟਾਂ ਪ੍ਰਾਪਤ ਕੀਤੀਆਂ ਸਨ ਅਤੇ ਉਸ ਦੀ ਗੇਂਦਬਾਜੀ ਔਸਤ 19.03 ਰਹੀ ਸੀ। ਇਸ ਸਮੇਂ ਦੌਰਾਨ ਉਸ ਨੇ ਸ੍ਰੀ ਲੰਕਾ ਏ ਕ੍ਰਿਕਟ ਟੀਮ ਲਈ ਵੀ ਆਪਣਾ ਪਹਿਲਾ ਮੈਚ ਖੇਡਿਆ ਸੀ। ਪਰੇਰਾ ਨੇ ਆਪਣਾ ਪਹਿਲਾ ਇੱਕ ਦਿਨਾ ਅੰਤਰਰਾਸ਼ਟਰੀ ਮੈਚ 1998 ਵਿੱਚ ਸਿੰਗਰ ਟਰਾਫੀ ਦੌਰਾਨ ਖੇਡਿਆ ਸੀ ਅਤੇ ਇਸ ਤੋ ਇਲਾਵਾ ਉਸਨੇ ਦੋ ਮੈਚ ਭਾਰਤੀ ਕ੍ਰਿਕਟ ਟੀਮ ਅਤੇ ਇੱਕ ਮੈਚ ਨਿਊਜ਼ੀਲੈਂਡ ਦੀ ਕ੍ਰਿਕਟ ਟੀਮ ਖਿਲਾਫ਼ ਖੇਡਿਆ ਸੀ। ਉਸ ਨੇ ਆਪਣਾ ਪਹਿਲਾ ਟੈਸਟ ਕ੍ਰਿਕਟ ਮੈਚ ਇੰਗਲੈਂਡ ਖਿਲਾਫ 1998 ਵਿੱਚ ਖੇਡਿਆ ਸੀ ਅਤੇ ਇਸ ਮੈਚ ਵਿੱਚ ਉਸਨੇ ਨਾਬਾਦ 43 ਦੌੜਾਂ ਬਣਾਈਆਂ ਸਨ। ਇਸ ਤੋਂ ਇਲਾਵਾ ਉਸ ਨੇ ਆਪਣੇ ਪਹਿਲੇ ਮੈਚ ਵਿੱਚ ਇੱਕ ਬੱਲੇਬਾਜ (ਅਲੈੱਕ ਸਟੀਵਰਟ) ਨੂੰ ਆਊਟ ਕੀਤਾ ਸੀ। ਆਪਣੀ ਇਸ ਪਾਰੀ ਵਿੱਚ ਉਸ ਨੇ ਪੰਜ ਚੌਕੇ ਅਤੇ ਇੱਕ ਛਿੱਕਾ ਮਾਰਿਆ ਸੀ। ਫਿਰ ਇਸ ਤੋਂ ਬਾਅਦ ਪਰੇਰਾ ਨੇ 1998 ਕਾਮਨਵੈਲਥ ਖੇਡਾਂ ਵਿੱਚ ਸ੍ਰੀ ਲੰਕਾ ਦੀ ਟੀਮ ਵੱਲੋਂ ਭਾਗ ਲਿਆ ਅਤੇ ਉਸ ਦੀ ਟੀਮ ਕਾਂਸੀ ਦੇ ਤਮਗੇ ਲਈ ਨਿਊਜ਼ੀਲੈਂਡ ਖਿਲਾਫ਼ ਹਾਰ ਗਈ ਸੀ।

## ਹਵਾਲੇ
ਸ਼੍ਰੇਣੀ:ਜਨਮ 1978
ਸ਼੍ਰੇਣੀ:ਸ੍ਰੀ ਲੰਕਾ ਦੇ ਕ੍ਰਿਕਟ ਖਿਡਾਰੀ
ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਵਿਕੀਪੀਡੀਆ ਏਸ਼ੀਆਈ ਮਹੀਨਾ 2016